
Numele satelor noastre” 


de Sextil Puşcariu 


Mă întreba deunăzi un cunoscut: Cum se face că n'am pă- 
strat, în limba noastră, numele vechi de localități, traco-dace şi 
latine, şi că cele mai multe din ele sânt de origine străină ? Faptul 
acesta nu e o dovadă împotriva continuității noastre ? 

Celor ce pretind că sântem veniţi din Sudul Dunării şi-şi 
sprijinesc teoria lor tocmai pe toponimia noastră, în mare parte 
străină, li se poate răspunde mai bine tot cu o întrebare: Cum se 
face că nici în Sudul Dunării, în regiunile în care Roesler-ianii 
spun că s'a născut poporul românesc, nu avem numiri de locali- 
tăţi care să continue, în consonanţă cu legile fonologice ale limbei 
noastre, vechile numiri ? 

Unde au fost strămoşii noştri, dacă în toate regiunile dela 
cursul inferior al Dunării, pe amândouă malurile râului, nu s'a 
păstrat nici unul din vechile numiri de oraşe ? Foarte simplu — ră- 
spunde marele geograf francez, D. De Martonne — într'o bună zi a 
dat Dumnezeu şi a plouat Români tocmai în ţinuturile unde odi- 
nioară locuiseră Romanii. 

Acest răspuns glumeţ arată în mod strălucit tot ridicolul ar- 
gumentării filologilor înlănțuiţi de dogmele ce şi le-au creat înșiși. 

Și totuşi deslegarea enigmei e foarte simplă. Dacă în pro- 
vinciile cucerite odinioară de Romani, populaţia băştinaşă n'a pă- 
strat numirile de oraşe, însemnează că strămoşii noștri n'au fost 
orășeni. Agest lucru îl dovedeşte şi elementul latin al limbei noa- 
stre, în care lipsesc cu desăvârșire termenii în legătură cu viața 


1) Conferinţă ţinută la Radio Bucureşti în 24 Mai. 

orăşenească, conservaţi în celelalte limbi neolatine: pe villa l-am 
înlocuit cu ungurescul oraș, pe platea și strata cu slavul târg şi 
uliţă ş. a. m. d. 

Popoarele năvălitoare, care au sfărmat Imperiul roman de Est, 
căutau de sigur, în incursiile lor, oraşele înfloritoare şi văile ro- 
ditoare, ale căror locuitori au pierit cu timpul, în parte prin sabie 
şi foc, în şi mai mare parte pierzându se în masa popoarelor bar- 
bare aşezate la noi. 

Precum cu 0 mie de ani mai târziu, în Ardeal, cei ce au 
păstrat naționalitatea română n'au aparținut claselor suprapuse, 
care cu timpul s'au maghiarizat, ci țărănimii diferenţiate de Unguri 
prin limbă, religie şi prin felul de traiu, tot astfel, păstrătorii ve- 
chiului graiu şi ai vechilor obiceiuri au fost în timpurile străvechi 
locuitorii regiunilor sărace dela munte, păstori și mici agricultori. 

Satele în care locuiau ei nu ne sânt cunoscute după numele 
lor vechiu, pe care nu ni l-au păstrat nici istoricii antici, nici in- 
scripţiile, dar dacă cutare sat de lângă Olt se numeşte azi Vad, 
şi pe altui îl chiamă Fântâna, e probabil că acelui loc de trecere 
peste râu i se zicea, încă pe vremea Romanilor, Vadum şi celui- 
lalt loc, cu apă bună, Fontana — şi e posibil ca înainte chiar de 
venirea Romanilor să li se fi zis cu cuvintele corespunzătoare dace. 

Dar, mi se poate obiecta, cum se face că cele mai multe din 
satele şi chiar apele noastre au totuşi nume străine? Nu-i aceasta 
o dovadă peremtorie că noi am venit după Slavi, primind dela ei 
numirile topice ? 

Cât de greşită este o asemenea argumentare ne-o arată ana- 
logia altor ţări. 

Cred că nimeni nu se îndoeşte că Grecii de astăzi sânt ur- 
mașii vechilor Greci şi că ei nu au venit abia în evul mediu din 
alte părți în regiunile pe care le locuesc azi. Totuși un foarte 
mare număr de numiri topice, până adânc în Peloponez, sânt de 
origine slavă. A fost de ajuns ca Slavii revărsaţi în Balcani să 
facă câteva incursiuni în Grecia, pentru ca să lase atâtea urme în 
numele de localități. 

Tot astfel se ştie că Bulgarii sânt mai vechi cu multe vea- 
curi în Nordul Peninsulei Balcanice decât Turcii. Totuşi toponi- 
mia lor e plină de nume turcești. A fost de ajuns ca stăpânirea 

turcească să dăinuiască câteva secole, pentru ca să imprime topo- 
nimiei bulgare această înfăţişare. 

Numele slave în toponimia românească nu pot fi aduse ca 
argument în contra continuității noastre, întocmai cum nu pot 
dovedi lipsa de continuitate grecească în Grecia actuală. Stăpâ- 
nirea ungurească în Ardeal a înlocuit unele nume topice vechi, 
întocmai cum cea turcească le-a înlocuit pe cele bulgărești, în 
Bulgaria, deși Bulgarii sânt mai vechi în ţara lor decât Turcii. 

Chiar dacă facem abstracţie de schimbarea forțată a numelor, 
pe cale administrativă, nu e greu să arătăm, cu exemple uşor 
controlabile, cât de uşor sânt părăsite vechile numiri de Jocalități 
spre a fi primite numirile oficiale. 

Din Vatra Dornii, Nemţii din Bucovina făcuseră Dorna 
Watra. Acest nume, devenit oficial, începuse înainte de răsboiu 
să intre și în graiul Românilor. 

Lângă Braşov e un sătuleț de dată recentă, căruia locuiturii 
Români i-au zis Satu Nou. Pe când eram copil, acest sat, aşe- 
zat lângă nişte păduri frumoase, începuse să devină un loc de 
vilegiatură, în care bogătaşii din Braşov — Saşii — îşi clădeau 
case de vară. In gura lor, Satul Nou deveni Noa şi după câţiva 
ani ne pomenirăm că-i zicem aşa şi noi, Românii din Braşov. 

lar Nord-estul Ardealului, I/va- Mică deveni, în traducerea un- 
gurească, Kis-Ilva. Acest nume oficial pătrunse şi în graiul local- 
nicilor români, care începură să-i zică Chişilva. 

Satul Gilău îşi are numele acesta din ungureşte Gyalu, dar 
Ungurii înşişi îl au din românescul Dealu (sau, mai bine zis, 
Ghialu, cum se rostește prin părțile locului). 

Precum Dealu, împrumutat de Unguri dela Români, a fost 
reîmprumutat de Români dela Unguri, tot astfel unele numiri slave 
sânt simple traduceri din româneşte. 

Astfel râul Bistrița se numeşte până azi, în partea lui supe- 
rioară, Repedea. E mai mult ca probabl că la venirea Slavilor 
acesta era numele râului, pe care ei l-au tradus în limba lor, în 
care lui rapede îi corespunde bistră. Românii au mai păstrat ve- 
chea numire numai la munţi, unde nu pătrunseseră Slavii; mai 
la vale, au început şi ei să-l numească ca Slavii. 

Asemenea exemple arată că un nume topic de origine străină 

nu face totdeauna dovadă că străinul e locuitorul mai vechiu în 
partea locului. 

Dar mai este o împrejurare de care nu s'a ținut seama de 
cei ce au voit să scoată din toponimie argumente împotriva con- 
tinuității noastre. 

Marea majoritate a numelor de localități o formează nume 
de persoane. Șerbăneștii se numesc astfel fiindcă satul respectiv 
ținea de moșia lui Șerban; satul Crăciunel s'a înjghebat dintr'un 
cătun al cărui proprietar era o familie cu acest nume. 

Numele satului Târzii din Fălciu e explicat de un document 
din 1538 ca „satul unde a fost cneaz Târziul“ ; de asemenea satul 
Galbeni din Tecuciu s'a numit astfel după un proprietar cu nu- 
mele Fătu Galben (cf. |. lordan, Rumănische Toponomastik |. p. 
47, 54). Dacă întâlnim în mai multe părți ale României numele 
de Lupeni, acesta nu trebue explicat ca „satul în care sânt mulți 
lupi“, ci ca satul întemeiat de Lupu. Tot nume de persoane sânt 
la originea lui Blaj, Dej şi alte multe. Atât că în Ardeal proprie- 
tarii mari, după care se numeau localitățile nu prea erau Români. 
Dar chiar Românii aveau adese nume slave. 

Acest fapt are o deosebită importanță. De aceea fie-mi per- 
mis să fac o scurtă excursie în domeniul antroponomasticei 
noastre, 

In felul de a numi persoanele, limbile romanice se îndepărtează 
în general de tradiția latină. Deodată cu stările nouă politice şi 
sociale create după căderea Imperiului Roman și cu răspândirea 
creştinismului, s'a schimbat felul de denumire romanic. 

Pe cât se pare, strămoşii noștri se numeau, la începutul vea- 
cului de mijloc, cu nume rustice, ale căror începuturi se pot ur- 
mări până în epoca latină. Acestea se dădeau mai ales după 
animale, flori, după pietre scumpe, după zile de sărbătoare sau 
erau adjective care exprimau vreo calitate sau însuşire. Cele mai 
multe din aceste nume de botez, au devenit cu timpul nume de 
familie, unele din ele se mai dau încă până azi pe alocuri copiilor 
la botez. 

Astfel numele de animale: Căprioară, Cerbu, Corbu, Cucu, 
Fluture, lepure, Lăstun, Porumb, Șarpe, Șoimu, Sturzu, Ursu, 
Vulpe s'au mai păstrat numai ca nume familiare pe când Lupu, 
Păun şi Păuna sânt în unele regiuni nume curate de botez. 

Dintre plante întâlnim Brad, Brebenel, Busuioc, Garoafă, Goron,. 
Leuştean, Paltin, Plopu, Sorbu, etc. ca nume de familie, iar ca 
nume de botez Brândușa, Bujor, Floarea şi mai ales Florica, Rodia 
şi mai cu seamă Rodica, etc., Trandafir, Viorea şi mai ales Vro- 
rica, etc. 

Ca nume de pietre scumpe se numesc mai ales fetele: Pro- 
fira, Smaranda, Zamfira. 

Albu, Creţu, Micu, Mușat. Mușata (corespunzând lui Bellus 
latin) Aegru etc. sânt nume de familie foarte răspândite, Bucur 
şi diminutivul Bucșa sânt nume de botez, ca şi Fericel, frecvent 
prin jurul Aradului. 

Soare şi derivatul Sorin, Crăciun, Joia, Zâna, apoi Domnica, 
Cercel, Ciucur (prin Sălişte, în Transilvania), Sora şi Soricu (prin 
Săcele etc.) aparţin altor categorii de asemenea vechi nume de botez. 

Creştinismul a adus marea serie de nume calendaristice: Ion, 
Gheorghe, Maria. apoi Dumitru şi Dimiltru, cu scurtările Duma şi 
Dima, Procopie, cu forma scurtată Proca, etc. 

Pe timpul celei mai puternice înrâuriri slavone au intrat în 
fine o mulțime de nume slave ca Dragomir, Mircea, Radu, Vlaicu 
etc., mai întâi la clasele suprapuse, apoi și în popor, întocmai 
precum pe timpul influenţei fanariote Românii începuseră să-şi 
boteze fetele şi băieţii Hareti, Frosina și Hariton, pe vremea ten- 
dințelor latiniste Verginia, Traian sau Ulpiu şi urmând unei mode 
recente Oskar, Richard, Greta sau Monica. 

Multimea numelor locale slave nu trebue deci să ne înșele asu- 
pra numărului şi vechimei Slavilor în părțiie noastre. Pretutindeni 
pe unde au trecut Slavi, ei au lăsat urme adânci în toponimie: aşa 
s'a întâmplat în Grecia și în părțile estice ale teritoriului german. 

Ele sânt, la noi, în parte, stâlciri sau traduceri ale unor nu- 
miri mai vechi românești şi sânt date, în foarte multe cazuri, după 
persoane care, deşi Români din moși strămoși, purtau — după 
moda de atunci — nume imitate după Slavi. Dacă alături de 
Lupeni avem satul Vulcan, este pentru că alături de Lupu avem 
ca nume și corespondentul său slav Vulcu. Acel Brăilă, dela care 
se trage numele oraşului Brăila, deși purta un nume slav, era 
desigur Român neaoş. Dacă Slavii ar fi fost atât de numeroşi, 
precum ne face să credem toponimia noastră, ei n'ar fi putut fi 
absorbiți de câteva cete de Români veniţi din Sudul Dunării. 

Dacă din cele arătate rezultă că numirile topice streine sânt 
în mare măsură urmele unei dominațiuni sau influențe străine, se 
pune în mod firesc întrebarea, în ce măsură sântem îndreptățiți, 
în noul Stat român, să ştergem aceste vestigii ale trecutului şi să 
dăm și prin numele de localități României întregite un caracter 
național român. 

De sigur că dreptul acesta îl avem şi trebue să facem uz de 
el. Cu o condiţie însă: s'o facem după un plan unitar, bine chib- 
zuit şi național. Nu e voie să lăsăm ca fiecare şef de gară, însu- 
flețit poate de cele mai nobile sentimente naționale, dar lipsit de pre- 
gătirea pentru o misiune atât de grea, să schimbe după bunul plac 
numele gării sale, sau ca fiecare primar nou, doritor să-şi facă 
nume bun în partid, să schimbe un nume străvechiu și adesea 
glorios cu numele vreunui vremelnic șef politic. 

lată câteva din directivele generale de care ar trebui să se 
țină seama la românizarea numelor de localități: 


1. Ar trebui schimbate mai întâi numele pe care stăpânirile 
străine le-au introdus în mod forțat sau cu tendința de maghia- 
rizare în Ardeal, de germanizare în Bucovina sau de rusificare în 
Basarabia. Ele pot fi înlocuite în cele mai multe cazuri cu numirile 
vechi românești. O acţiune în acest sens, pornită în Dobrogea, a 
reînviat vechi numiri româneşti precum Crucea, Stâncile şi altele, 
atestate în documentele dinainte de 1828. 

2. Ar trebui schimbate de asemenea numirile care ne re- 
pugnă prin înfăţişarea lor străină şi rebarbativă, cum sânt atâtea 
numiri turceşti din Dobrogea sau ungurești din Ardeal. Biulbiulul 
dobrogean, ca şi Ghiurfalăul ardelean e urit şi antipatic fiecărui 
Român. De aceea traducerea turcescului Gargalâc prin Corbul sau 
modificarea lui Someșfalău în Someșeni se impune. 

3. Dimpotrivă, nu trebue schimbate numele străine care s'au 
adaptat în cursul vremii fonetismului românesc. Măcinul sună ro- 
mâneșşte, ca orice nume curat românesc, tot aşa Sighișoara sau 
Avrigul, indiferent de originea lor. Că de asemenea nume Ro- 
mânul nu poate lega nici un sens precis nu face nimic. Nici Jași 
sau Brașov nu însemnează nimic şi cu toate astea nimănui nu-i 
trece prin minte să le înlocuiască. 

Mai ales e primejdios sistemul traducerilor, care pot da naștere 
une-ori la tălmăciri false şi chiar caraghioase. 

Astfel localitatea Ciuci a fost tradusă prin Vârfurile. Dar 
Ciuci, Ciucea şi alte asemenea numiri sânt străvechi în limba 
noastră şi Ungurii au împrumutat pe csics al lor din româneşte. 

O parte din Lugoj se numeşte Moara Spaniolă, deși pe acolo 
n'a trecut niciodată nici un Spaniol. Numirea aceasta e tradusă 
după nemțescul Spanische Miihle sau ungurescul Spanyol malom, 
care la rândul lor sânt (precum îmi comunică d-na N. Căliman) 
traducerile greşite ale românescului Moara șpănească. Șpan în 
graiul din Lugoj însemnează „prefect“ şi moara cu pricina fusese 
clădită în 1714 de „şpanul“ loan Raţiu. 

4. La noi s'a încetățenit din nefericire obiceiul de a da sa- 
telor numele unor bărbaţi mari, întocmai precum se dau străzilor. 


Acest sistem trebue părăsit, căci e cu totul strein de spiritul 
limbei noastre. Binţinţul şi Hârdăul s'au înscris pe veci între nu- 
mele celebre, căci în aceste două sate ardelene s'au născut doi fii 
geniali ai neamului nostru. A le schimba numele în Aurel Vlaicu 
şi Gheorghe Coșbuc e tot atât de absurd, ca a schimba Mirceștii 
în Vasile Alecsandri. Cum ai să vorbeşti de potecuța şerpuită ce 
începe la capul Mirceştilor? „Cărarea din capul lui Vasile Alec- 
sandri“ ? Sau cum îi vei spune unui locuitor din Binţinţi: Aurel 
Vlăicean ? 

5) In general noi ne hotărim prea lesne să schimbăm, să 
înnoim şi să reorganizăm, părăsind cu uşurinţă tot ceea ce în- 
semnează tradiție şi trecut. lar de numele de localități se leagă 
une-ori reminiscențe scumpe. Ele reoglindesc adesea mai bine 
decât hrisoavele trecutul nostru. 

Când au intrat Românii în Cluj, au schimbat, precum era 
firesc, numirile străzilor. Una din cele dintâi schimbări a fost bo- 
tezarea străzii Magyar utca — adică „Strada ungurească“ — în 
Colea Victoriei. Dacă urmele trecutului trebuiau șterse, atunci se 
impunea să fie desființat mai ales numele care arăta mai limpede 
acest trecut, şi-au zis edilii de atunci. 

Şi totuşi, această numire trebuia menţinută înainte de toate, 
căci ea dovedește tocmai contrariul. 

Dacă în Bucureşti o stradă păstrează până astăzi numele de Strada 
armenească, asta nu va să zică că Bucureștii sânt locuiți de Ar- 
meni, ci dimpotrivă, că Armenii formează o infimă minoritate, căci 


OBCU CLUJ 


— 394 — 


sânt atât de puţini, încât găsindu-se întrun număr mai mare 
într”o stradă a oraşului, acest fapt bătea la ochi. 

Tot aşa a fost în Clujul săsesc de odinioară, unde în se- 
colul al XIV-lea Ungurii erau atât de putini, încât regiunea în care 
locuiau a fost denumită după ei. 

Lângă Turda e un sat în care pela 1600 locuia un preot 
român, care a scris un codice foarte interesant. Toţi cunoaștem 
din liceu „Codicele dela Măhaciu“ al popii Grigorie, care vorbea 
la 1601 de Mihai Viteazul și de luptele lui din nemijlocita apro- 
piere. Toţi, afară de cutare funcționar de prefectură, care a 
schimbat cu un nume banal numele vechiului sat Măhaciu. 

Asemenea exemple ne arată cât de actuale sânt şi azi cu- 
vintele pe care le scria în 1873, tot cu ocazia schimbării unor 
nume topice, Cezar Bolliac în „Trompetta“ sa: „Ce manie să fie, 
ce boală a naţionalității române, a voi tot Românul, care nu ştie 
nimic, să se arăte că ştie ceva, prin smintirea unui lucru a cărui 
natură nu o cunoaşte, prin schimbarea unei numiri ce nu o în- 
țelege 2“ 

A sosit, cred, timpul, ca să încetăm cu improvizațiile care 
ne-au făcut atâta rău. Avem o Academie Română, o Societate 
geografică, un Muzeu al Limbii Române și alte instituţii culturale, 
care ar trebui consultate, cel puţin pentru directivele generale, ră- 
mânând ca o comisie permanentă, compusă din specialişti, lin- 
guişti, geografi şi delegaţi ai ministerului de comunicaţii, să ju- 
dece dela caz la caz orice schimbare de nume, care odată făcută, 
să rămână apoi definitivă, 

Altfel ne facem de râs. 

Vremuri de osândă 


Revoluția 1848/49 din perspectiva unui orășel 
ardelenesc!) 


de Alexandru Ceuşianu 


CAP. VI. 
Solia umilinţei 


Orașul devenise prin forța majoră a împrejurărilor un simplu 
schelet arhitectural de cărămidă neînsuflețită. Zidurile albe ca 
de cretă ale spitalului militar dominau cu licărirea lor văroasă 
casele joase dela periferie. Altfel, nici o mișcare; doar Ungurii 
localnici dacă îndrăsniră să-și arete încântarea pentru cutropitori 
pe față. Ora răfuelilor sosise. 

Colonelul Urban prigonise pe câțiva dintre bărbaţii elitei 
ungurești. Advocatul Samoilă Szab6, de pildă, fusese încarcerat 
pe motiv că întreținuse legături și corespondență secretă cu 
răsculații. Ori tocmai Szab6 era mai puțin înverșunat decât no- 
bilimea de sânge şi dovedise în repetate rânduri sinceră înțe- 
legere pentru nevoile obștești ale orașului. Fusese unul dintre 
cei mai hotăriți apărători ai ideilor de libertate, frăție și ega- 
litate, participând activ la manifestaţiile de înfrățire colectivă din 
Reghin. Evenimentele politice îi impuseră însă schimbarea ținutei 
și raporturile sale cu Sașii și Românii se răciseră simțitor. 

Acum, cu retragerea trupelor regulate din Reghin, Szab6 
Samoilă scăpase împreună cu alți câţiva prizonieri politici din 
închisoare. Avea încă mâinile legate în cătușe şi fruntea sân- 
gerândă, de-un pat de puşcă ce-l primise dela unul dintre paz- 
nicii săi, la despărţire. 

Schimbarea de decor și atitudini era pe cât de nevero- 
similă pe atât de instantanee. Din primejdios uneltitor împotriva 
siguranţei, orașului, Szabo a devenit dintr'odată salvator. E asaltat 


1) Vezi nr-ul precedent (4) al revistei. 

de concetățenii săi cu insistențe și rugăminți, să intervină per- 
sonal pe lângă comandamentul armatei săcuești. Oamenii au 
de-odată foarte multă simpatie pentru legăturile sale cu răsculații. 
Cred tare că, prin intervenţie directă, vor putea îndupleca pă- 
gânătatea sufletească a căpeteniilor vrăjmașului. Ei nu pot con- 
cepe posibilitatea unei răzbunări reci şi calculate. Sașii au fost 
totdeauna de-un incoruptibil optimism. Buna lor credință îl 
cuceresc pe Szab6, care acceptă misiunea dificilă. 

Insoțit de doi Sași — unul Daniel losif Schuller, care a 
descris în amănunt decursul acestei încercări de salvare a ora- 
șului şi al doilea loan Regius, cetățeni din Reghin — pornesc 
călare pe niște mârțoage împrumutate dela oficiul poștal. In 
mână flutură niște cârpe albe și trecând în goană pe străzile în- 
cremenite ale orașului, își fac curaj, strigând: „Eljen a magyar!“ 
(trăiască Ungurul!). In dreptul așa numitului pod al temniții 
calul lui Szab6 se poticnește și cade în genunchi. 

„Semn rău“ — oftează unul dintre însoțitori, la care Szab6 
răspunde că reușita propusului lor nu depinde de superstiții, 

leșind din oraş pe șoseaua ce duce spre Breaza, delegații 
sunt luaţi la ochi de soldații batalionului 12 honvezi, răslețiți în 
linie de trăgători. Intervenţia unei patrule de husari îi salvează 
însă de gloanţele fatale ale infanteriei. Colonelul Dorschner, co- 
mandantul avantgardei secuiești, e în apropiere și primește depu- 
tațiunea într'o ținută rigidă și inaccesibilă. Întrebarea e scurtă 
și aspră. 

„In numele cui veniţi?“ 

„In numele oraşului!“ — răspunde Szab6 Samoili fără 
ezitare, desvoltând în câteva cuvinte cererea de grație a cetă- 
țenilor din Reghin. Dorschner rămâne neclintit și observă, că 
orașul Reghin, fiind potrivnic guvernului maghiar, va trebui să 
sufere represaliile meritate. 

Plata unei sume de cincizeci mii floreni imediat, extra- 
darea tuturor armelor afiătoare în oraş în termen de 6 ore și 
predarea principalilor vinovaţi de nesupunere față de statul 
maghiar. 

Răspicarea acestor condiţii este atât de categorică, încât 
orice opunere e iluzorie. O consfătuire cu cetățenii rămași acasă 
se impune, înainte de-a da răspunsul hotărîtor... 

Omul își petrece cele mai critice momente din viaţă cu 
palavre. A fost îndeajuns ca puţinii cetățeni — în număr la 
vreo 20 de inși — să afle verdictul Secuilor, ca si pornească 
la discuțiuni lungi, în ce formă să convingă pe vrăjmaşi, că 
nau nici bani, nici arme, nici culpeși de predat. Unii voiau s'o 
scoată cu scuza, că cei mai înstăriți cetățeni ai orașului luaseră 
drumul pribegiei; alții voiau să justifice lipsa paralelor cu aceea, 
că toate capitalurile înseseră investite în lemne şi lemnele n'au 
putut fi vândute, fiindcă Mureșul nu fusese flotabil în anul acela. 


După o imensă epuisare de paciință, se ajunse în cele din 
urmă la hotărîrea: să se încerce o nouă intervenţie pacinică, — 
fără a satisface însă nici una din condițiile impuse. Idea călăuzi- 
toare era să se obțină amânarea. Zeit bringt Rat. Vremea e cea 
mai bună sfătuitoare. 

Odată hotărîrea luată, se formă o delegație compusă din 
cinci funcționari ai comunei, cei trei parlamentari de mai "nainte 
şi altă lume care se alătură grupului în drum. Procesiunea porni 
agale pe drumul calvarului, purtând în frunte un drapel tri- 
color, împrumutat dela preotul romano-catolic Gyorfi. La ieșirea 
din oraș, trupele secuești cari se înșiruiau de-alungul șoselei 
__primiră deputaţiunea cu strigăte de: 

„Eljen a magyar, — vesszen a szâsz!“ (Trăiască Ungurul 
piară Sasul!), îngrozind și mai mult sufletele desnădăjduiţilor 
reprezentanţi ai oraşului. 

In mijlocul șoselei, încunjurat de ofițeri și nobili, aştepta 
faimosul Ladislau Berzenczei. Purtătorul cuvântului îu şi de 
astădată advocatul Szab6, care se sili să expună cât mai con- 
vingător nevinovăția orășenilor. Membrii deputaţiunei stăteau în 
jurul oratorului într'o atitudine de smerită reverință, gravi, cu 
frunţile plecate, pregătiţi la orice umilință. 

Berzenczei ascultă pacient cuvântarea patetică şi răspunse 
apoi în câteva fraze veninoase: 

„Reghinul e un cuib de rebeli și partizani ai reacțiunei şi 
camarilei. Cetăţenii din Reghin au asmutat pe Valahi împotriva 
Maghiarilor, au tolerat omorul și prădarea nobilimii, l-au chemat 
pe vătavul Valahilor Urban în oraș și l-au subvenţionat cu bani. 

Un asemenea cuib mare ce căuta pe suprafața pământului și nu 
merită nici milă, nici îndurare. Cetăţenii din Reghin s'ar fi putut 
salva, dacă l-ar fi arestat pe Urban și l-ar fi împușcat. Totuși 
va avea considerațiune față de oraș, presupunând că i se va 
număra imediat suma de 50 000 floreni — rămânând ca restul 
contribuţiunei de răsboi s'o fixeze comitetul apărării naţionale — 
și că se va pregăti, în decurs de o oră, mâncare pe seama alor 
20.000 oameni. 

La obiecțiunea lui Szabo că aceste pretensiuni sunt exa- 
gerate, Berzenczei reteză brusc discuțiunea cu vorbele: 

„Nici un cuvânt mai mult, asta așa trebue să se întâmple!“ 
— iar unul din anturajul lui Berzenczei, auzind replica lui Szab6 
că mau bani, arătă disprețuitor înspre cetățeanul Mihail Schobel 
— un om îndesat și puţin cam astmatic —: „Uite, potaia aia 
căruntă, are singur atâta cât să plătească suma!“ 

Deputaţiunea se'ntoarse fără să poată a, în crunta sa des- 
amăgire, nici un răspuns de refuz sau acceptare a condițiuniior 
impuse. Torturaţi de temere și incertitudine, avură o ultimă li- 
cărire de nădejde, când auziră în urma lor sunet de copite și 
recunoscură în călărețul care se apropie singur, pe temutul 
Ladislau Berzenczei. 

Delegaţia se opri înfiorată locului, așteptând noul cuvânt 
a! stăpânului; acesta însă se mulțumi cu întrebarea, dacă garan- 
tează că în mâncarea ce vor pregăti trupei nu vor amesteca venin? 

Sașii protestară cu naivă indignare în contra acestei bănuieli 
și-l asigurară pe Berzenczei, că mâncarea va fi curat servită, 
fără să-și aducă aminte că, prin aceasta, acceptau tacit repre- 
saliile inamicului, prin neplinirea cărora dădeau temei de drept 
Secuilor să şi potolească setea de răsbunare. 

Şi parcă ar fi fost un presemn al dezastrului ce urma să 
se abată asupra nefericitului oraș, odată cu reînapoierea depu- 
taţiunei izbucni în suburbia orașului, numită Reghinul-unguresc, 
un incendiu. Cetăţenii alarmați se strânseră într'acolo să dee 
mână de ajutor, deșertând cu totul partea dela miază-zi a ora- 
șului, unde își făcură apariţia baionetele secuiești. 

Era timp de amiază și calendarul arăta ziua fatală de 
1 Noemvrie 1848. 

CAP. VII 
Jaf şi devastare. 


La început nu s'a petrecut nimic deosebit. 

Trupele defilară în ordine de bătae, impunându-și cea mai 
riguroasă ţinută ostăşească. In frunte, intrară în oraș husarii 
secui, apoi grănicerii din secuime trecuţi la rebeli; după tre- 
cerea acestora, se încolonară voluntarii, urmați de așanumiții 
husari ai lui Matia. Feţe supte de oboseală și avide după odihnă; 
privirile totuși nu-și puteau ascunde scăpărarea de ură și 
sălbătăcie. 

„Incă nici nu trecură bine husarii secui pe dinaintea casei 
mele — scrie Emmrich în cronica sa — când observai pe un 
Român apropiindu-se de fântâna din fața casei lui M. Wer- 
mescher, atras probabil de nesocotită curiozitate, tocmai când 
veni infanteria Secuilor. Parcă mar fi fost un om inofensiv, ci o 
fiară sălbatică, așa se năpustiră câțiva fanatici, părăsindu-și rân- 
durile, și loviră fără milă în nefericita victimă. Omul se prăbușşi 
la pământ și încercă să scape, vânzolindu-se pe mâini și picioare 
spre curtea lui M. Wermescher. Un Kossuth-husar, avid să-i 
afirme bărbăţia, îl încruntă dintr'o lovitură de spadă“. 

„Pierzându-mi prezența de spirit la vederea fioroasei în- 
tâmplări, mă apropiai de geam, unde observându-mă unul dintre 
acei monștri, îmi schimonosi fața în chip întricoșător și cașicând 
acesta ar îi tost semnalul, se descărcară dintr'odată nenumărate 
pușcături în aer“, 

Strania sburdălnicie a Secuilor era tolerată de otițerime 
dintro dublă considerațiune. De-o parte exista teama, nu cumva 
Urban să fi pregătit vr'o cursă, ascunzând soldaţi prin case cu 
scopul de-a deschide pe urmă un foc ucigător prin surprindere, 
— de altă parte era recomandabil să intre groaza în cetățenii 
rămași acasă. Oamenii intimidaţi sunt prevenitori și docili. 

Liniştea nu se restabili decât odată cu porunca de desfacere 
a rândurilor. Ordinul de încartiruire era de-un echivoc diabolic. 
„Acolo unde casele sunt locuite, soldaţii să nu se atingă de 
nimic, fiimdcă cetățenii rămași la vetre nu sunt dușmani!“ Ori, 
dată fiind împrejurarea că aproape întreg orașul îusese părăsit, 
semnificația ordinului nu putea scăpa nimănui. 

Contele Carol Dezs6ffy, căpitan de husari, — găzduit la 
casa lui Daniel Schuller — abia se aşezase la masă şi un că- 
lăreţ îi aduse vestea că infanteria se dedă la excese. Căpitanul 
ieşi grăbit, cu gândul să restabilească întrucâtva ordinea, dar se 
reîntoarse după scurtă vreme abătut, observând: „Nu mai poți 
face nimic cu oamenii; în timp ce îi scoteam dintr'o casă, lo- 
vindu-i cu dunga sabiei, intrau în cealaltă“. 


Una din cele dintâi case încăpute la cheremul hămesiţilor, 
fu casa bogătaşului român Nicolae Marinovici: 


„Cu ajutoru' lui D-zeu am zidit această casă — scrie 
Nicolae Marinovici într'o hârtie datată la 10 Decemvrie 185| — 
din fundament în anul 1847/48. Când am fost gata de tot și 
mobilurile în casă toate, și bolta plină cu mărfuri şi magazinul 
și pimniţa împreună, s'au sculat Maghiarii adecă Ungurii asupra 
împăratului și asupra Sașilor şi asupra Românilor. In ziua de 1 
Noemvrie 1848 am fost siliți a lăsa toată avuţia și casa și abia 
am scăpat cu patru copii mici până la Bistriţa. Acolo am șezut 
șapte zile și după şapte zile întorcându-mă îndărăpt n'am aflat 
nimica, numai cenușă de toată avuția“. 

Secuii sparseră ușile și intraseră în prăvălii, sfeterisind 
mărfurile și dând frâu liber cupidității. In casele unde nu în- 
tâlneau pe proprietari acasă, ei deșertară întreg avutul mobil, 
luându-l cu sine. Amatorii cei mai numeroși se burdușeau însă 
împrejurul pivnițelor pline cu vin. Chelarele gemeau de lume și 
boboteau de răcnetele celor porniţi pe orgii bahanale. De-acu 
nu se mai putea gândi nimeni să stăvilească jaful. 

Și totuși cetățenii îngroziți avură o clipă de reîmprospătare 
a nădejdilor, când aflară mai întâi că pedestrimea primise ordin 
să părăsească orașul, iar pe urmă auziră goarna sunând de ple- 
care și pentru cavalerie. Venise ordinul spre înserare, ca ostă- 
Şimea să petreacă noaptea în lagărul din afară de oraș. 

In timp ce husarii se pregăteau de plecare, contele Dezsâfiy 
își luă rămas bun dela gazda sa cu vorbele: 

„Preţuite prietene, îți dau sfatul să nu te culci, fiindcă 
noaptea aceasta nu aduce nici un bine cu sine. Pe noi ne 
cheamă în lagăr, fiindcă se știe că ne-am împotrivi unei pră- 
dări a orașului“. 

Este aproape neverosimilă istorisirea, pătrunsă de-un humor 
amar, ce-o face cetățeanul Emmrich în cronica sa. Se încar- 
tiruiseră și la casa dânsului niște husari, cari petrecându-și cu 
multă destrăbălare vremea pe socoteala dâns lui, acum porneau 
la auzul semnalului de goarnă. Inoptase de-a-binelea şi Emmrich 
se socotea preafericit, că scăpase cu pagubă relativ puţină. Se 
duse în odaie să facă puțină rânduială: 

„N'ajunsei să fac cine știe ce ispravă — scrie el —— când 

auzii, îngrozit, zgomot de paşi pe scări și doi Onkântes-i (vo- 
luntari) intrară în odaie sprinteni şi prevenitori, informându-mă 
de dorințele lor. Unuia îi trebuiau niște obiele, iar celuilalt o 
păreche de nădragi. Pregătindu-mă să le satisfac cererile, ob- 
servai pe unul cum înșfacă niște serviete și alte pânzării, anun- 
țându-mă cu seninătate, că aceste obiecte îl satisfac cu priso- 
sință. Al doilea —:un bărbat înalt costelv — acceptând obiec- 
țiunea mea, că nădragii mei îi vor fi prea scurți, — apucă ceasul 
de părete subsuoară, apoi un costum femeiesc și o năframă și 
se depărtă rânjind. Nu-mi pot da seamă nici până în ziua de 
azi, cum am avut cutezanța să asist la săvârșirea prădării casei 
mele, până în capăt, căci vizitele se înmulţiră și deveniseră din 
ce în ce mai agresive. Nu mă mai întreba nimeni asupra cutărui 
sau cutărui obiect, ci mi se lua pur și simplu tot ce era tran- 
sportabil, 
__ „Cu inima copleşită trecui în revistă ruina vetrei mele 
durate de abia opt ani. Imi rămăsese încă mobila, dulapurile și 
altele; de-asemeni cărţile de ştiinţă naturală nu plăcuseră ni- 
mănui, cu toate că fuseseră răsfoite de mai multe ori în cău- 
tarea bancnotelor; pivnița încă scăpase neatinsă“. După o scurtă 
suspendare a acestor vizite — prolog sinistru a jafului general 
— Emmrich tresări înmărmurit de trosnetul unei noi invazii. 
Incapabil să mai reziste tensiunei nervoase, o luă în grabă mare 
spre grădină, scăpând neobservat într'o șură, de unde putu ur- 
mări, în de-aproape, tot ce se petrecea în casă. 

Glotașii secui, cari se revărsaseră ca un şuvoi a-tot-distru- 
gător peste oraș, își făcură apariția. O ceată de lăncieri năvăli 
pe scară îf sus, proferând fioroase amenințări. Cineva aprinse 
lumină în casă; apoi începu opera distrugerii. In mijlocul unui 
vacarm  indescriptibil, intruşii zdrobiră mobilele, pușcară în 

oglindă, sparseră sticlăriile şi, nesatisfăcuţi, își continuară furia 
devastătoare, coborînd în pivniță, să-și potolească nesațul. 

Tabloul acestei nopţi de groază dantescă este înfățișat și 
de cronicarul Daniel Schuller cât se poate de impresionant. 

„Pico'eam fără să pot găsi somn, frământat mereu de 
gândul, ce se va alege din mine, dintr'ai mei și din avutul meu. 
In această stare de somnolenţă vor fi trecut un ceas sau două, 
când tresării la auzul unor răbuiniri îndepărtate. Sării la geam 
să văd ce se petrece afară și văzui umbre de oameni mişunând 
cu lumânări aprinse în mână. Veneau din direcţia podului tem- 
niței, păstrând o muţenie sinistră și spărgeau porţile din casă 
în casă. Priveliștea aceasta lugubră era cu atât mai grozavă, cu 
cât luminile luceau prin bezna oarbă ca niște licurici fantastici. 
Nu se auzea alt sunet decât surdele lovituri și așchierea lem- 
nului dela porţi şi uși. După fiecare spart de poartă, urma o 
linişte mormântală. 

ladul își desfundase porțile, ca să reînvie pe durata unei 
nopți barbariile trecutului, numai că realitatea întrecea, în gro- 
zăvie, cele mai înfricoșate povestiri asupra Hunilor și Vandalilor. 


CAP. VIII. 


Vâlvătaia 


Revărsatul zorilor din ziua de 2 Noemvrie 1848, e spasmul 
“ unei agonii supreme. Lumina soarelui e mai cumplită decât golul 
cernit al nopţii. Intuiţia primejdiei e atât de puternică, încât toată 
lumea râmasă în oraș și-a căutat refugiul prin grădini. 
Cutropitorii sunt lăsați în voia lor să-și continue opera 
de devastare. In prăvălia comerciantului român Oltean Nonu tre- 
pădează strident gloata de Secui. Au deșertat vasta încăpere de 
tot ce-ar putea avea preţ pentru dânșii; urmează acum stela- 
jurile şi pulturile goale si fie mărunţite în bucăţi. Unde rugul 
stivuit nu este suficient de înalt, se sparge podina din scânduri. 
Scânteia va să prindă în lemnul uscat ca.în iască. Totuși, la 
început se pare că fumul gros va năduși focul; se vede că 
cineva a înfundat ușile lăsate deschise de jefuitori. lluzorie spe- 

ranță. Văpăile s'au prelins până la cercevelile geamurilor și de- 
acolo alimentate de aer proaspăt, țâşnesc spre coperiș. 

Cine s'a încumetat să dee semnalul de alarmă? Din turla 
bisericii săsești străbate un vaer de clopot, care se curmă 
repede. Foc. 

Câţiva cetăţeni inimoși își uită de primejdia ce-i pân- 
dește; ar îi pentru ei ultimul grad de laşitate să-și lase avutul 
pradă flăcărilor. Aproape instinctiv unii s'au înarmat cu vase de 
apă și găleți, alţii aleargă gâtăind să scoată pumpele din șura 
orășănească. Inutil elan. 

In jurul prăvăliei lui Oltean Nonu s'au strâns cete de glo- 
taşi, privind cu încântare la priveliștea ce li se ofere; când 
observă pe cetățeni că vreau să stânjenească incendiul, se'n- 
furiază. Paturile de pușcă snopesc fără milă în cei cari au în- 
drăsnit să se apropie de foc; restul fuge în plină panică. 

Dintralt colţ de piață se ridică alt nor de fum. Arde clă- 
direa bogătaşului Lutsch — unde-şi avusese locuinţa colonelul 
Urban — bobotită de flăcări jur împrejurul coperișului. Secuii 
rânjesc; nu mai încearcă nimeni să se arete la locul sinistrului. 

Nici o adiere de vânt nu întețește incendiul; totuși casele 
se aprind rând pe rând ca niște imense ruguri. Prin norii de 
fum des și înecăcios, abia străbate paloarea de pucioasă a 
soarelui. Limbile sângerii ale flăcărilor au încins vasta piață a 
orașului și în această fioroasă iluminare de amfiteatru se petrec 
scene ce depășesc cea mai macabră fantezie. Glotașii secui 
inebriaţi de băutură se iau la ceartă; cei cari poartă poveri de 
pradă în spate se 'ncolţesc, jinduind fiecare la prada celuilalt. 
Se 'nfruntă, se lovesc, își rup hainele de pe ei și urletele lor 
se 'ntrețes sumbru în vâlvoarea focului. 


La un moment dat, când furia incendiului transformase 
cuprinsul pieţii într'o mare de flăcări, apare maiorul Zeyk Do- 
minic, ginerele baronului Paul Kemeny, însoțit de căpitanul 
Deesy Alexandru și dă ordinul: 

„Unde mați prădat, prădaţi! Unde nu arde, aprindeţi!“ 

Intro clipă se risipesc soldaţii din jurul lor în toate direc- 
țiile, transmițând porunca din gură în gură. Asaltul hămesiţilor 
pătrunde pretutindeni. Ultimele porţi ferecate răbufnesc în ţăn- 


OBCU CLUJ 


— 404 — 


dări, cedând poftei feroce de distrugere. Nu mai există loc sfinţit 
în fața acestor neoameni. 

Pe la orele 3 după masă, urue prelung bolțile pacinice ale 
bisericei săsești — clădită de prin anul 1330 — de trepădatul 
incendiarilor. Băncile de stejar și altarul se aşchiază într'o clipă 
și grămezile stivuite ard cu flacără înaltă, apucând în stâlpetul 
turlei. Inălțimea bisericii par'că a crescut în luciul sclipitor al 
văpăilor violete. Pe ogivele gotice vâjăe torente de flăcări. Im- 
pozantul turn domină simbolic orașul transformat într'o vastă 
necropolă — luminând ca o făclie uriașă depărtările. 

In capătul orașului dinspre Breaza, arde spitalul militar. 
Zariştea de jerăgae încinge păreţii înalți de piatră. Cei 27 mu- 
tilați şi grav răniţi — vânători bucovineni, grăniceri și glotași 
români — au fost uitaţi în paturile lor de suferință. Secuii îi 
descoperiseră însă și vânzolind victimele în fața clădirii, le uci- 
seseră, ca apoi să aprindă clădirea de-asupra lor. Cadavrele car- 
bonizate se puteau limpede desluși sub dărâmături. 

Martin Emmrich, care înfățișează în cronica sa intermina- 
bilele scene de barbarie petrecute în oraș, își căutase refugiul 
sub cerul liber. Luat la goană de doi „Onkentes-i“, sărise gar- 
durile în salturi juvenile, încercând să evite în zig-zag gloan- 
țele descărcate în urma sa. Era însoțit în fuga sa besmetică de 
preotul-predicator Kinn, pe care-l întâlnise la întâmplare. Ne- 
putându-și găsi ascunziș potrivit în grădini, se hotărîră amândoi 
să urce în podul cu fân, de-asupra unui grajd părăsit — lucru 
ce le reuși destul de ușor. In tmp ce preotul predicator se ruga 
cu mâinile ridicate, Martin Emmrich urmărea printr'o crepătură 
a păretelui de scânduri, cele ce se petreceau pe-afară. 

„Uliţa bisericii (azi strada lon |. C. Brătianu) ardea de 
ambele laturi, propagându-se focul din ce în ce mai mult în 
direcția ascunzișului nostru, așa că ne aflam într'o situație plină 
de pericol. Vuetul viforelnic provocat de bobotaia văpăilor în 
aerul rece, mistuirea trosnindă a căpriorilor, prăbuşirea grindi- 
Şului în flăcări, amestecat cu pușcăturile și strigătele prădăto- 
rilor şi incendiatorilor, lupta desnădăjduită şi neputincioasă a 
unei servitoare cu niște bestii în curtea învecinată și în urmă 
subita apariţie în grajdul de sub noi alor doi mișei înarmaţi — 
ofereau un spectacol inimaginabil de grozav. Auzind vorbele 

celor doi nemernici, ni se sbârli părul de groază, așteptând clipă 
de clipă să vedem graidul incendiat. După acest moment de su- 
premă înfiora'e, ce l-am petrecut în cursul teribilei catastrofe, 
ieșiră Secuii din grajd și trecură prin curte spre uliţă, de unde 
veniseră. Fără zăbavă scoaserăm fânul din gura podului și co- 
borîrăm pe scara lăsată, înfruntând primejdia de-a fi prinşi sau 
împuşcaţi — mai bine — decât chinuita sucombare în flăcări“. 

Mişcarea în liber domoli atrocea încordare a nervilor, deși 
frica de-a fi descoperiți nu le dădea odihnă. lIntr'un târziu, își 
dădură seama că focul, cuprinzând de jur împrejur clădirile, 
transformase grădinile în cari se aflau întrun ostrov apărat 
printrun cordon de flăcări, peste cari nu mai putea străbate ni- 
meni. Acestei împrejurări unice în felul ei îi mulțumiră cei mai 
mulţi cetățeni ai Reghinului rămași în oraș, mântuirea vieţii. 

Nimic nu mai avea preț pentru dânșii, decât convingerea 
din ce în ce mai fermă că se află în siguranţă. Sentimentul con- 
servării de sine, covârșea ori-ce alt sentiment. Două zile în șir 
nu se mișcară din adăposturile lor mizerabile. Adaptarea la con- 
dițiuni de viață sălbatecă se dovedi foarte ușoară, cu toate că 
nopțile erau extrem de reci şi foamea chinuitoare. 

“ Jerăgaia colcăindă continuă să mistue interiorul caselor. 
De prin străzi se mai auzeau, când și când, strigăte de „Eljen 
a magyar!“ — însoțite de pușcături. Accentul glasurilor nu mai 
avea timbru secuiesc. După cum se aflase mai târziu, tăbărîse 
lăpădătura satelor din jur să desăvârșească prădarea orașului. 
Hiene cum le cunoaște istoria tuturor războaielor. 

Abia a treia zi, Sâmbătă la 4 Noemvrie 1848, îndrăsni 
Emmrich să iasă din ascunziș: 

„Până la casa cumnatului meu — scrie el — n'am văzut 
decât agonia unui râmător rănit printr'o împunsătură de lance, 
apoi cadavrul pe jumătate carbonizat al cetățeanului loan Kon- 
derth și alor doi Secui; un al treilea Secui se lupta cu moartea. 
Continuându-mi drumul mai spre deal, tabloul deveni din ce în 
ce mai înfiorător. Inaintea caselor lor de odinioară, zăceau în 
tina uliţii — descoperite și desculțe — cadavrele bunului şi 
veselului “cetățean Gheorghe Wellmann, apoi acela al lui loan 
Lutsch senior, al văduvei loan Wellmann...* 

Dar destul din pomelnicul victimelor. 


OBCU CLUJ 


— 406 — 


Ruinele fumugânde ofereau poate o privelişte și mai crân- 
cenă, ca în decorul acesta de complectă devastare omul să-și 
simtă nimicnicia ființei și, năruit în sine, să ude cu lacrimi de 
desnădejde iocul vetrelor distruse. 


CAP. IX. 

Nemesis. 
Generalul Gedeon — comandantul trupelor regulate de ope- 
rațiuni din regiunea Mureşului —  întârziase. Primise încă din 


ziua de 22 Octomvrie 1848 ordin dela Sibiu, să combată cu 
posibilă celeritate formarea așazisei armate secuești dela Agyag- 
falva. Spirit trândav și lipsit de ori-ce inițiativă ofensivă, nu 
dăduse însă nici o importanţă acestui ordin. Mai bine zis, ela- 
borarea preparativelor de plecare — cu eșalonarea laborioasă a 
convoaielor și urnirea unităţilor din amorțirea garnizoanei — îi 
Consumaseră energia pe-o întreagă săptămână. 

Ținuta șovăelnică a generalului Gedeon era de altiel ușor 
explicabilă. Obţinuse gradul grație anilor petrecuţi în serviciu 
de cazarmă, fără să aibă vre-odată prilej să-și pună în evidență 
aptitudinea militară. Târzia chemare de-a conduce operaţiunile 
unei campanii sângeroase îl buimăcise cu desăvârșire. Ofițerii 
din subordine îşi manifestau fățiș nemulțumirea și temerile 
acestora primiră o sinistră confirmare. Incă nici nu ajunseseră 
la Mediaș, când sosi știrea dezastrului dela Reghin. De-acu, 
ori-ce zăbavă pe loc ar îi însemnat complicitate cu rebelii și ar 
îi dat temei bănuelii, că generalul Gedeon are un cult suspect 
pentru cauza maghiară, fiind și dânsul Ungur. Prea se lungise 
drumul dela Șercaia până la Mediaș, ca Secuii să-și poată 
desăvârși nesupărați acțiunea de răzbunare împotriva orașului 
Reghin. 

Uriașa caracatiță a gloatelor secuieşti, suprasaturată de jaf 
şi pradă, își resorbea tocmai ucigașele tentacule. Pe toate dru- 
murile ce radiază dinspre Reghin șerpuiau coloane intermina- 
bile de care și căruţe; caii mărunți se opinteau greu în hamuri 
să birue povara avutului furat. Scopul expediției secuiești fusese 

atins; un oraş nesupus crâncen pedepsit. Pildă grăitoare pentru 
toți antagoniștii ideii de emancipare a poporului maghiar. 

Cu toată elațiunea sufletească fecundată de ieftina victorie 
asupra lui Urban, lipsa de omogenitate în conducerea armatei 
secuiești sporea din zi în zi. Crispările fanfaroane ale colone- 


lului Zsombori — proclamat comandant suprem al Secuilor —- 
erau profund umilitoare. Cei doi coloneli — Dorschner și 
Betzmann — ambii egali în grad, suportau greu invectivele ne- 


meritate. Ajunseseră în tabăra secuiască în urma trecerii regi- 
mentelor secuiești de graniță la Unguri, dar cu toată purtarea 
lor loială dovedită în ciocnirile din jurul Reghinului, nu li se 
ierta originea germană. Observarea lor, că întreaga operațiune 
desfășurată până acum, ar fi lipsită de seus, din moment ce 
trupele lui Urban scăpaseră aproape intacte stârni, cel mult ciuda 
lui Berzenczei, care ținea cu ori-ce preţ să pozeze în erou. 
Secuii erau socotiți înfailibili și cine păcătuia împotriva acestei 
dogme n'avea cuvânt în sfatul comandamentului. 

Vestea că generalul Gedeon se apropie de Târgu-Mureș, 
înteți disputa asupra mişcărilor strategice de urmat. Colonelul 
Zsombori se hotărî brusc pentru retragere; inamicul trebuia în- 
tâmpinat cu toate forțele disponibile, ca înfrângerea să fie cu 
atât mai fulgerătoare. Era în joc propriul său prestigiu, fiindcă 
la luptele dela Reghin nu participase de loc. 

Disciplina trupelor secuiești suferise îngrozitor. O bună 
parte dintre glotași, socotind campania avantajos terminată, se 
gândiră că absența lor de-acasă nu mai poate îi prelungită și 
dezertară. Ceilalţi, cari rămaseră credincioși jurământului lor, se 
risipiră în cete desorganizate de-alungul drumului de retragere 
spre Târgu-Mureș. Cadrele unităților senvălmășiră inextricabil. 
Nimeni nu-și mai găsea trupa de care se ținea, afară doar de 
grănițerii secui, cari erau ținuți mai aspru și tocmai din pricina 
aceasta erau profund înverșunaţi, că fuseseră opriți dela pradă. 

La 5 Noemvrie 1848 dimineața, se ciocniră patrulele de 
recunoaștere pentru întâiași dată de-olaltă. Generalul Gedeon 
trecuse dincolo de comuna Nirașteu, iar armata secuiască ieșise 
întru întâmpinarea sa sângeroasă. O ciocnire decizivă era în- 
evitabilă. Consiliul de răsboi sub președinția lui Berzenczei 
elabora febril planul defensiv. A porni la atac fără pregătire de 

artilerie — și tunuri nu aveau — ar îi fost un gest temerar, 
Totuși, Berzenczei își păstră întreg calmul și superba îngâmfare; 
era sigur de biruință. Şi parcă aparențele i-ar fi dat dreptate, 
căci pe la orele trei după masă apăru un ofițer călăreț, cu un 
fanion alb. Privirile lui Berzentzei sclipiră triumfător, scomptând 
predarea. Locotenentul Lacroix — trimis de generalul Gedeon — 
îi pregăti însă o cumplită desamăgire, fiindcă solia ce-o aducea : 
era o ultimă somare, înainte de deschiderea ostilităților, de-a | 
depune armele. Berzenczei ar fi dorit să pedepsească înfruntarea 
ruşinoasă a armatei secuești cu moartea, — colonelul Zsombori 
se mulțumi însă cu retrimiterea ofițerului, refuzând cu dispreţ 
ultimatul. 

Generalul Gedeon migălise din zorii zilei până târziu după |! 
masă la așezarea trupelor sale în ordine de bătae. Observase 
conştiincios toate regulele de artă militară, așteptând încremenit 
pe poziţie desfășurarea evenimentelor. 

Batalionul românesc IV din regimentul Caro! Ferdinand | 
ocupa centrul, susținut la spate de batalionul III din acelaşi 
regiment şi un batalion de gardă. Pe aripa dreaptă se așşezară | 
glotașii români și sași în număr cam la vre-o mie de puști, sub . 
conducerea locotenentului David Ursu, iar stânga era apărată de 
batalionul Jifcovici. Cele douăsprezece tunuri de cari dispunea 
generalul încununau crestele dealurilor din fața comunei Megyes- 
falva (azi Mureşeni) și acestea dădură semnalul bătăliei imediat 
ce se cunoscu răspunsul Secuilor. 

Trosnetul înfricoșător al gurilor de oțel, urmat de fumui 
gros al exploziilor și grindina sfărmăturilor de obuze avură un 
efect teribil. O panică indescriptibilă se produse în rândurile 
Secuilor. Glotașii cari formau partea precumpănitoare a armatei 
îşi lăpădară imediat lăncile, iar grăniţerii secui, descărcându-și 
armele la întâmplare, sporiră zăpăceala generală. Groaza se pre- 
linse dela un capăt la celălalt al oștirii cu iuţeala fulgerului, 
buimăcind minţile și destrâmând rândurile în fugă besmetică. 
Pâlcuri, pâlcuri de oameni fugeau înebuniți pe moarte şi viaţă, 
fără măcar să fie urmăriți de cavaleria generalului Gedeon. De- 
aci se explică faptul, că pierderile îndurate de Secui în cursul 
acestei faimoase ciocniri se reduc la un cal pierit și doi oameni 
răniţi. Jakab Alexe, unul dintre martorii oculari ai acestui ne- 

așteptat dezastru, descrie în cartea sa „Szabadsâgharczunk“ 
(Lupta noastră de desrobire) sbuciumul de desnădejde: 

„Eu, împreună cu Urhăzi şi colonelul Betzmann, părăsirăm 
ultimii locul desonoarei și umilinței, frânți de supărare și rușine 
pentru lipsa de bărbăţie în bătălie. Apucarăm calea spre răsărit, 
către fântâna Craiului, pășind în urma iepuraticilor fugari, cari 
înţesau drumuri și câmpii cu miile. Zăbovirăm pe-un scurt ră- 
stimp al nopţii în Kebele (azi Sânişor) la honvedul-tovarăş Nagy 
Samoilă, mai mulţi decât două sute de inşi. Nu s'o fi prea bu- 
curat de asemenea oaspeţi. Durata vremii era scurtă, dar lungă 
în comparație cu ceea ce sufeream, sucombând aproape sub po- 
vara sufletească. Somnul se ferea de noi și amară ne era mân- 
carea. Să ne ajunsă năpasta atât de repede. Cât de îngroztor 
era să ne trezim din frumoasele noastre reverii. 

„Abia se 'nneguri de dimineață, pornirăm la drum, grăbind 
să ajungem mai departe spre interiorul secuimii, neștiind nici 
încotro, nici pe unde o luam. Ne sileam însă să distanțăm cât 
mai departe locul rușinei noastre, ca să nu fim prinși. lar du- 
Şmanul nici nu se cugeta să ne urmărească. Era încântat, că ne-a 
sfărâmat nimbul cu atâta ușurință și că poate da veste de triumf 
la Sibiu; nu-și putea imagina cum de sa putut destrăma formi- 
dabila noastră putere atât de clipnic și compromițător. Repu- 
taţia de care ne bucuram, întrecea valoarea proprie“.. 

Şi ieremiada continuă înainte, — fără să trezească nici 
milă, nici compâtimire pentru faimoasa armată secuiască, acum 
durabil și pentru îndelungată vreme desfiinţată. 

Faimosul  Berzenczei dispăru, — parcă l-ar fi înghiţit 
pământul. 

Apucase la pribegie — pe cărări ascunse — drumărind zi 
și noapte ca o fiară gonită, cantrun târziu, străbătând Galiţia 
și Slovăcia, să apară în fața lui Kossuth, sol nemernic al unei 
înfrângeri meritate. 


CAP. X. 
Spre anarhie 


Ferolitatea celor cari pângăriseră orașul Reghin, n'o poate 
nimic ilustra mai pregnant, decât tragica pătimire a unor cetățeni 
surprinși de rebeli prin casele lor. 

Bătrânului Schuller loan, de pildă, îi atârnaseră Secuii un 


săculeț în spate — ca gluma sinistră să aibă o mai lungă du- 
rată — și îl prigoniră între răcnete de „mozdulj!“ (mișcă!) în- 
țepându-l cu baionetele. Alt cetățean — un oarecare Konderth, 


de profesiune pielar  îusese răstignit de gardina porții și 
țintuit cu piroane la mâini şi picioare. Un cui repezit în țeastă 
îi provocase moartea, — dovadă că instinctul de sălbătăcie re- 
naște în om îndată ce ordinea socială este înlăturată prin 
mijloace violente. 

Atrocităţi se săvârşiseră și mai 'nainte. Curțile nobililor din 
jurul Reghinului fuseseră devastate și jefuite, dar excesele de 
sălbătăcie nu fuseseră prin nimic încurajate. Dimpotrivă. Colo- 
nelul Urban, în scurta sa poposire în Reghin, se căznise să re- 
aducă încrederea în autoritatea represivă. Spiritul colectiv tre- 
buia să elimine microbul anarhiei, căci nu există mai teribilă 
sfătuitoare a masselor decât desordinea. 

Metoda de represiune aleasă de Urban nu este lipsită de 
originalitate, fiind adaptată mentalității de pe atuncia a poporului. 

E lesne de imaginat ce sensație formidabilă va fi provocat 
în oraș hotărîrea colonelului de-a se executa în massă un grup 
de răufăcători surprinși în flagrant, la prădarea conacului Bânîty 
din Breaza. Vinovaţii fuseseră expuși vederii publice, legați cobză 
de mâini și picioare şi trântiți pe foale, pe niște estrade de 
scânduri anume amenajate în acest scop. Cei doi protopcpi 
părintele gr. cat. Crișan și părintele rom. cat. Gyorfiy se'nfăţi- 
şară la ceremonialul execuţiei, încunjurați de-o mulțime enormă 
de curioși. Simpatiile vulgului sunt întotdeauna necontrolabile. 
Cetăţenii sași, atât de îngrijorați altfel de avutul lor, se dove- 
diră cei mai înverșunaţi solicitatori de grație pentru acești 
„oameni săraci“, cari după părerea lor nu făptuiseră așa păcat 
mare împotriva „domnului dela țară“ ca să merite pedeapsa cu 
moartea. Ofiţerul comandant — simulând emoția — se lăsă con- 
vins de mulțime și, înfruntând cu amenințări cumplite pe cei 
condamnați, le iertă pedeapsa, ordonând plutonului care-i con- 
ducea la locul de execuţie, să-i pună în libertate. 

Firava încercare de-a obține prin mijloace de intimidare 
întremarea spiritului de civilizaţie o zădărnici invazia Secuilor 
cu desăvârșire. De astădată, nu mai era vorbă de-o simplă de- 

plasare a forței publice prin faptul norocului de arme, ci de o 
adevărată scăpătare în barbarie. 

Dezastrul provocat cu preștiință de însiși deținătorii puterii 
temporare — în oficiosul lui Kossuth din Budapesta se scrisese, 
încă din  Octomvrie 1848, că orașul Reghin merită soartea 
Sodomei și Gomorhei —- nu putea decât să compromită de- 
finitiv ideea regimului maghiar. lresponsabila ținută a trupelor 
secuești justificau credința că de-acu toate ororile sunt îngăduite. 

In orașul părăsit nu rămăsese nimeni care să mențină 
măcar un simulacru de autoritate. Cetele formate în suburbia 
Reghinului unguresc pentru paza ordinei se dedară ele înseși la 
furturi și excese, jefuind bruma de avut ce mai rămăsese prin 
casele pustiite. 

Intre asemenea împrejurări, nu poate mira că vestea venirii 
unui puternic detașament de armată regulată în oraș fu salutată 
de nefericiţii cetățeni ca o solie mesianică. In adevăr, generalul 
Gedeon, ocupând capitala Secuilor Târgu-Mureș, se cugetase să 
restabilească legătura cu trupele colonelului Urban și trimisese 
în acest scop pe colonelul Glaeser cu infanterie și artilerie nu- 
meroasă la Reghin. Cuvintele de „bun sosit“ rostite de preotul- 
predicator Kiun la întrarea trupelor în oraș, reoglindeau sfășie- 
toarea mizerie și desnădejde a cetățenilor. Spectrul foamei și 
furiile anarhiei făcuseră viața însuportabilă. 

Ce ar fi putut însă realiza cea mai inspirată solicitudine 
pentru îndreptarea stărilor din orașul distrus, în scurtul popas 
ce se hărăzise trupei să petreacă la Reghin? Nici nu se plini 
bine săptămâna și colonelul Glaeser îu rechemat, lăsând vraişte 
opera de refacere inaugurată prin câteva măsuri chibzuite. Și 
după cum era firesc, odată cu plecarea armatei regulate, re- 
izbucniră desordinele; de astădată însă conduceau Sașii. 

Un magnat ungur — Ludovic Szarvadi din Szâplak (azi 
Goreni) — recunoscut de cătră niște săteni din comuna Dedrad 
în piaţa orașului fu prins și oribil mutilat; cadavrul său îl vân- 
zoliră criminalii până în capătul de sus al orașului, unde-l arun- 
cară apoi în șanțul șoselei. Alte omoruri din răzbunare succe- 
dară între Orășeni; setea de vindictă buimăcise mințile. 

De altfel incoherența evenimentelor de pe marea arenă po- 
litică sporea desorientarea generală. 

După retragerea sa dela Reghin, colonelul Urban zorise 
intervenția generalului Wardener din Bucovina și întărindu-și 
astiel forțele armate, pornise la ofensivă în direcția Clujului, 
fără să mai aștepte instrucțiuni din Sibiu. Rezistența ungurească 
— galvanizată pe-o clipă în fața orășelului armenesc Gherla — 
îu repede înfrântă și Urban intră victorios în capitala Ardealului 
la 17 Noemvrie 1848. Cu trei zile în urmă, ajunsese la publi- 
citate scrisoarea autogrată a împăratului Ferdinand V. cătră 
Emeric Miko, prin care suveranul restabilea guberniul Transil- 
vaniei, încredințând puterea acestui magnat urgisit atât de Ro- 
mâni cât și de Sași pentru faptul că prezidase faimoasa adunare 
a Secuilor dela Agyagfalva. Ori prin această numire acțiunea 
militară era în mod virtual desavuată de cătră locurile mai înalte. 

Consiliile naţionale românești și săsești țâşniră din amor- 
țeala consfătuirilor. Contele Sașilor, Salmen din Sibiu, adresă un 
manifest de viguroasă alipire şi credință cătră casa de Habsburg 
în numele populațiunii săsești, în același timp însă protestă ve- 
hement contra înscăunării lui Emeric Miko de guvernator al 
Transilvaniei. Românii la rândul lor refuzau cu aceeași îndărăt- 
nicie să se supună autorității guberniului din Cluj. Acela însă 
care deținea realmente puterea în Transilvania — comandantul 
suprem al trupelor regulate din Transilvania, generalul Puchner 
— se dovedi cu totul inferior răspunderilor ce-l așteptau, ne- 
știind ce atitudine să observe. Chinuit de-o artrită cronică, își 
vânzolea oasele dintr'un așternut într'altul, ezitând cu 'nfrigurare 
în faţa oricărui act de autoritate ce i se propunea. 

Extrem de iritabil, avu una dintre cele mai deplorabile 
ieşiri împotriva comitetului naţional român din Sibiu, care prin 
reprezentanţii săi se prezintase la locuința generalului, să-l 
omagieze pentru victoria repurtată de generalul Gedeon, la Târgu- 
Mureș, Puchner se folosi de acest prilej solemn să facă aspre 
imputări fruntașilor români pentru lipsa de disciplină a gloatelor 
românești. Barițiu, care ținu să răspundă, scăpă cuvântul de 
„represalii“ — când generalul se suci violent în patul său de 
suferință și se răsti: 

„Represalii? Așa? Bine. Să ştiţi că jumătatea tunurilor am 
să le îndrept asupra d-voastră și jumătate asupra rebelilor. 
M'aţi înțeles?" 

Aparenţa înșelătoare că răzmirița ungurească este înăbușită, 
îl făcuse să se cugete la desarmarea Românilor, — unica și ul- 
tima rezervă de apărare a vulturului bicefal, răsnit din cuibul 
său ancestral. 

In realitate, graţie spiritului ofensiv al colonelului Urban, 
Ungurii mergeau din catastrofă în catastrofă. Gloatele maghiare 
ale fa mosului Katona fură ruș nos bătute la Dej și resturile ar- 
matei de sub generalul Baldacci fuseseră respinse până la Ciucea. 
Gelozia ambițiilor m litare însă n'a îngăduit exploatarea acestor 
succese, de-oparte fiindcă generalul Wardener întrerupse con- 
ştient ori-ce cooperare cu trupele lui Urban, de altă parte Puch- 
ner, neîncuviințând operaţiunile militare dincolo de hotarele ar- | 
delene, revocase brigada Schurter, provocând astfel o fatală îm- 
puţinare a forțelor armate ce apărau frontul apusean. 

Pseudo-guvernatorul Emeric Miko plecase la Viena să-și 
reconfirme mandatul printro nouă scrisoare autografă a împă- 
ratului, în timp ce delegaţiile române şi săsești obţinură dela 
parlamentul din Ollmiitz desavuarea rescriptelor împărăteşti. Criza 
de autoritate luă însă proporţii şi mai haotice prin abdicarea 
bătrânului monarh Ferdinand V în favorul nepotului său Francisc 
losif, întâmplată la 2 Decemvrie 1848. 

Domnia absolutistă a Habsburgilor vădea toate semnele 
descompunerii; ideile vechi se năruiau sub convulsiunile febrei 
revoluţionare. Poporul exaltat de curente democrato-socialiste 
ridicase baricade ireconciliabile cu așezămintele trecutului. 

Şi Ludovic Kossuth — fire de despot — pândea momentul 
spre a putea confisca în favorul egoismului maghiar, toate bene- 
ficiile revoluţiei, fără să consimtă la nici un sacrificiu de ordin 
național față de popoarele conlocuitoare. 


(Va urma.) 

Cavalerii Teutoni și Țara Bârsei 


? 


de losii Schiopul 


In toamna anului 1932 am publicat un studiu: „Cavalerii 
Teutoni în Țara Bârsei“, în care am susținut teza: n'au fost nicio- 
dată Cavaleri Teutoni în Ţara Bârsei, pentrucă „terra Borza“ 
din documente nu este Ţara Bârsei. 

In numărul 4 al acestei reviste, d-l Emil C. Lăzărescu pu- 
blică o recensiune a acestui studiu, găsind, în ce privește forma, 
că studiul are două defecte: lipsa de informaţie şi lipsa de si- 
stem, — iar în ce privește fondul, că argumentele invocate de 
mine în sprijinul tezei mele nu sunt concludente, „terra Borza“ 
fiind “Ţara Bârsei. In ce priveşte lipsa de sistem dl. Lăz. spune 
anume: „argumentele pro şi contra sunt repetate inutil, iar inter- 
calări de chestiuni secundare strică sensului general al lucrării“. 
Sunt de perfect acord. Eu am fost chiar mai sever şi am adău- 
gat studiilor mele un epilog (p. 164), mărturisind cu toată since- 
ritatea că „îmi dau seama că studiile ce preced sunt fragmen- 
tare: analizele nu sunt complete, nici comentariile și concluziu- 
nile toate definitive. Sunt numeroase repețiri, alături de „poate 
tot atât de numeroase omisiuni...“ — Sunt de acord, cu o rezer- 
vă însă, și în ce privește lipsa de informaţie: nam citat nici 
unul dintre numeroasele studii ale cercetătorilor români, nici pe 
toți cercetătorii germani. Rezerva mea este: intenţionat nu m'am 
referit la nici un cercetător român, iar dintre cei străini am con- 
sultat numai pe cercetătorii unguri și sași, pentrucă n'am vrut 
să fac bibliografie inutilă 1). Aşa fiind, peste „partea aceasta a 
recensiunii putem trece fără discuţiune. 

Nu sunt însă deloc de acord cu d. Lăz. în ce priveşte fondul 
însuşi al recensiunii: „terra Borza este Ţara Bârsei“ şi de aceea 
nu pot lăsa fără răspuns partea aceasta a recensiunii. 

Punctul de plecare al studiului meu a fost constatarea tă- 
cerii aceleia adânci care vreme de peste 600 de ani a învăluit 
epizodul Cavalerilor Teutoni în Țara Bârsei: înainte de sfârșitul 
secolului al XVIII-lea nimeni n'a știut de Cavaleri Teutoni în 
Țara Bârsei. 

DI. Lăz. rezumă punctul meu de plecare: „Nici un istorio- 
grai sau cronicar nu amintește de Cavaleri Teutoni în Ţara 


1). Sunt de părere că bibliografia trebue să se mărginească la strictul 
necesar, când nu bibliografia însăși este obiectul urmărit (istoricul unei pro- 
bleme spre pildă). Altminteri, bibliografia riscă să facă impresiunea că nu este 
decât un anumit fel de speculațiune de bursă: speculezi cu ideile altora, 
fiindcă n'ai idei proprii sau nu crezi în ele. 

Bârsei până la 1787. Dacă ar fi existat o stăpânire a lor, amin- 
tirea ei s'ar îi păstrat“, — și răspunde:... „cea mai veche croni- 
că din Ţara Bârsei datează 'de abia din 1535 și este deci cu 
300 de ani posterioară evenimentelor. Amintirea celor 14 ani de 
stăpânire teutonă a putut să se piarză”. Rezumatul d-lui Lăz, 
este inexact, pentrucă suprimă din expunerea mea chiar esen- 
țialul, reținând numai ce este secundar. Eu nu am vorbit numai 
de tăcerea istoriografilor şi a cronicarilor, ci de tăcerea generală 
a posterității întregi (istorie scrisă şi nescrisă). Eu am subliniat 
că nici istoriografia, nici cronicile, nici documentele privitoare 
la Ţara Bârsei (dintre cari unele sunt dela sfârşitul secolului al 
XIII-lea — începutul celui al XIV-lea), nici tradiţia populară, nici 
măcar legenda — nu pomenesc de acest epizod. Esenţialul erau 
tocmai tradiţia și legenda, cari vorbesc și atunci când istoria 
scrisă tace. De aceea am spus că nimeni și nimic n'a păstrat 
amintirea acestui epizod care cuprinde: stăpânirea unui, colț de 
țară, zidirea de cetăți de piatră, lupte necurmate cu Cumanii, 
conflict cu regele țării şi o expediţiune armată a regelui împo- 
triva stăpânitorilor. teutoni. Această tăcere impresionantă di. Lăz. 
o rezolvă cu o simplă afirmație: „Amintirea s'a putut pierde“,— 
fără să caute să explice de ce şi cum sa putut pierde. 

S'a prezintat și judecății mele posibilitatea acestei soluțiuni: 
s'a putut uita, s'a uitat. Dar eu am căutat Și după o explicațiune 
pentru această tăcere, pentrucă epizodul Cavalerilor Teutoni în 
Țara Bârsei s'a terminat cu o expediţie militară în Ţara Bârsei 
în frunte cu regele ţării, și alungarea Cavalerilor. Un astfel de 
eveniment nu putea. fi dat uitării decât dacă alte evenimente 
contemporane, mai importante și mai răsunătoare, ar îi înăbușit 
prin glasul lor glasul unui eveniment de mai puțină importanță. 2) 
Dar și la examinarea acestei explicaţiuni am dat de aceeași tă- 
cere: nimeni și nimic nu pomenește în legătură cu Ţara Bârsei 
dela începutul secolului al XIII-lea (sau și mai târziu) de eve- 
nimente mai importante cari ar fi putut înăbuşi amintirea epi- 
zodului Cavalerilor Teutoni. 

Şi în mod logic mi s'a prezintat o altă soluțiune: poate 
„terra Borza“ nici nu este Ţara Bârsei, ci vreun petec de pă- 
mânt în altă partă parte a țării (de atunci). Dar am dat și aici 
de aceeași tăcere în ce privește un epizod în legătură cu Ca- 
valerii Teutoni. Şi am căutat din nou să-mi explic tăcerea prin 
înăbușirea amintirii de către amintirea altor evenimente mai im- 
portante. Și mi s'a părut că am reușit. Domnia regelui Andreiu 
al II-lea (1205—1235) a fost caracterizată prin necurmate lupte 


2) „Cum O descărcătură de pușcă se pierde în zgomotul produs de 
bubuitul tunurilor, dar răsună prelung în tăcerea unei nopți. 

cu vecinii dela frontiera dinspre Nord a Ungariei. Abia urcat pe 
tron, Andreiu a căutat să profite de rivalitățile polono-ruse pentru 
tronul ducal al Haliciului, ca să aducă Haliciul sub dependența 
sau chiar sub stăpânirea Ungariei. Dela 1206 până la 1226 
multe armate ungurești au pornit în acele părți (1211, 1212, 1213 
1216, 1225, 1226), dând lupte, când norocoase, când mai puț n 
norocoase, cu Polono-ruşii si aliaţii lor Cumani. Dacă acolo 
undeva ar fi fost „ferra Borza“, tăcerea posterității ar fi fost 
explicabilă. Epizodul alungării Cavalerilor Teutoni ar fi putut să 
fie numai un incident în cursul unei mari operațiuni militare și 
așa ar fi putut dat uitării. 


Dacă acolo undeva ar fi fost „terra Borza“ ar fi fost ex- 
plicată și vecinătatea Cumaniei, a Cumanilor de care se vorbe- 
şte în documente: Cavalerii din „terra Borza“ au avut să re- 
spingă desele incursiuni ale Cumanilor, înfrângându-i în cele din 
urmă. „Terra Borza“ identică cu Ţara Bârsei nu se potrivește 
cu această vecinătate, Despre invaziuni cumane în Ţara Bârsei 
nu pomeneşte nici un document, nici o cronică, nici o tradiţie. 
In vecinătatea Ţării Bârsei nici nu exista o Cumanie. Ceeace 
documentele epocii (începutul secolului al XIII-lea) numesc Cu- 
mania nu erau țările românești. Inainte de invaziunea Tătarilor 
în Ungaria (1241) de Cumani și de o Cumanie nu se pomeneşte 
decât dincolo de granițele dinspre Nord ale Ungariei. Numai in- 
vaziunea aceea din 1241 a creiat o Cumanie şi în altă parte. 

Toată expunerea aceasta a mea, sprijinită de documente 
și argumente, dl. Lăz. o rezumă sumar: „Este inexactă afirmaţia 
d-lui Schiopul că indentiticarea Munteniei şi Moldovei cu Cu- 
mania este o sangvinică 1) interpretare a documentelor“. Şi drept 
dovadă a inexactitătiii afirmațiunii mele citează diploma din 1247 
prin care Bela al IV-lea le dăruieşte Ioaniților „..a fluvio Oil 
et alpibus Ultrasilvanis totam Cumaniam“.' Dar acel document 
datează din epoca de după invaziunea Tătarilor şi nu din epo- 
ca în care se petrecea epizodul Cavalerilor Teutoni. ?) 

Aici, în aceste părți dinspre Nordul Ungariei putea prin 
urmare să fie „terra Borza“. Şi o rază de lumină a venit să lu- 
mineze acest orizont nou. 


1). „sangvinară“, este o vădită greşală de tipar. 


2). Subliniez şi la acest loc marea importanță pentru istoria noastră a 
studierii invaziunii Tătarilor în Ungaria în 1241. Aceia invaziune este o linie 
demarcaţională în istoria Europei sud-estice. Invaziunea a dislocat din patria 
lor veche pe Cumanii cari trăiau în regiunea Kiev-Nipru, a dislocat din 
patria lor din Nordul Ungariei pe Secui şi Saşi (Zips/ şi numeroşi Slavi. 

Invaziunea a uat o nouă înfățișare şi Ungariei și Transilvaniei de atunci. 

Mai multe bule papale vorbesc de un conflict care se ivise 
în acea epocă între Episcopul de Agria și cel de Transilvania 
pentru jurisdicțiunea eclesiastică asupra “acelei „terra Borza“. 
Amândoi o reclamau. Papa a rezolvit conflictul scoțând „terra 
Borza“ de sub jurisdicțiunea Episcopiei din Translilvania Și su- 
punând-o celeia de Agria. Conflictul între cele două episcopii 
învecinate — Episcopia de Agria este în Nordul Ungariei, la 
graniţa dinspre Transilvania — presupunea însă că „terra Bor- 
za“ era undeva în apropierea ambelor Episcopii. Pentrucă cum 
ar fi venit Episcopia de Agria din Nordul Ungariei să reclame 
jurisdicțiunea asupra colțului celui mai îndepărtat al țării, Ţara 
Bârsei? Și am citat documente și autori eclesiastici cari arătau 
că în cursul secolului al XIII-lea a fost conflict între cele două 
Episcopii pentru jurisdicțiunea eclesiastică asupra Maramureșului. 
Or, Maramureșul se întinde în vecinătatea celor două Episcopii !). 

Din ansamblul acestor constatări impresionante s'a desprins 
pentru mine cu putere elementară conclusiunea logică: „terra 
Borza“ într'adevăr nu poate fi Ţara Bârsei, ci trebue căutată în 
altă parte. 

Dar atunci, — mi-am pus întrebarea, — cum s'a ajuns la 
identificarea lui „terra Borza“ cu Țara Bârsei ? Şi am început 
să examinez și laturea aceasta nouă a problemei. 


Bulele papale. 


Despre „ferra Borza“ vorbesc numeroase bule papale și 
trei diplome ale regelui Andreiu al II-lea. Parte dintre bule au 
fost cunoscute şi publicate cu începerea secolului al XVII-lea. 
Diplomele lui Andreiu au fost cunoscute şi publicate abia la 
sfârșitul secolului al XVIII-lea. Am început deci cu examinarea 
bulelor, ca fiind mai numeroase și cunoscute mai demult. 

Ele au confirmat concluziunea logică la care ajunsesem în 
cele precedente. Prima constatare pe care am făcut-o a fost că 
nimic, absolut nimic ce se scrie în bule nu justifică identificarea 
lui „terra Borza“ cu "Ţara Bârsei. Nici o bulă, nici una măcar, 
nu indică hotare pentru „terra Borza“. Nici una nu spune, nici 
nici una măcar, că această „terra Borza“ ar fi undeva în Tran- 
silvania, „ultra silvas“ cum i se zicea pe acele vremuri. Bulele 
spun numai că este „în oarecare parte a țării“ („in guadam parte 
regni“). Dimpotrivă, bulele cuprind numeroase indicațiuni că 
această „oarecare parte a țării“ trebuia să fie undeva în Ungaria. 


+ 


5). DI Lăz. trece în tăcere peste această argumentație, cum trece și 
peste alte argumente, peste toate argumentele pe cari le rezum aci fără să 
pomenesc de vreo obiecțiune a d-lui Lăz. 

In bula în care Papa Honoriu vorbeşte (la 1225) despre 
cauzele cari l-au determinat pe regele Andreiu să-i alunge pe 
Cavaleri, se precizează că trimisul special al regelui Andreiu 
venit la Roma i-a comunicat Papei alungarea Cavalerilor între 
altele și pentrucă nu respectaseră condițiunile cari li se impuse- 
ră de către rege când „au venit în Ungaria“ („cum Ungariam 
iutraverunt,) — ceeace însemnează că şi la 1225 erau Cavalerii 
în Ungaria. 

15) de ani după epizodul alungării Cavalerilor, la 11 Oct, 
1373 (Zimm. no. 1015), Papa Grigorie al XV-lea îl însărcinează 
pe nunciul său din Ungaria să adune tributul pe care îl dato- 
rau Sfântului Scaun anumiţi episcopi, abaţi, și alte persoane 
(„aliae diversae personae“) din Ungar'a, Polonia și „părțile înve- 
cinate“ („in partibus circumvicinis“), tribut pe care din vremuri 
vechi nu-l mai plătiseră. Intre cei cari datorau tribut bula po- 
menește și de „nova domus Theutonicorum in Borza ultra mon- 
tes nivium“, precizând că se găsește „in episcopatu Transilvanensi“. 
Dacă „terra Borza“ ar îi îost Ţara Bârsei, bula nu ar îi putut 
pomeni de ea ca fiind în părți „învecinate“ cu Ungaria şi Po- 
lonia, ci ar fi adăugat că este în Transilvania, cum a spus că 
este în dieceza Transilvaniei. Or, la 1373 Țara Bârsei nu era 
supusă Episcopului Transilvaniei (Alba-lulia), ci depindea di- 
rect de Arhiepiscopia de Strigoniu, în Ungaria. Dimpotrivă, păr- 
țile maramureșene (cari întradevăr sunt vecine cu Ungaria și 

olonia) depindeau atunci din nou de Episcopia din Alba-lulia. 

Și am găsit și o altă indicațiune, Bulele vorbesc nu numai 
de această „ferra Borza“, ci în aceeași vreme și de un alt pă- 
mânt: „dincolo de munţii de zăpadă“. Ele spun anume că re- 
gele le-a dăruit Cavalerilor „ferram Borza et ultra montes ni- 
vium“, Această „ultra montes nivium“ ne spune că „terra Borza“ 
trebuie căutată undeva unde sunt „munţi de zăpadă“, munţi 
acoperiţi cu zăpadă. Dar „montes nivium“ nu însemnează munți 
înzăpeziţi ca noţiune generică, ci însemnează „munții“ înzăpe- 
zițt, adică însemnează mai mult un nume. Ungurește acest nume 
este Havas. Şi am găsit (și arătat) că notarul anonim al regelui 
Bela spune în cronica sa despre descălecarea Ungurilor în Pa- 
nonia, cum Ungurii ajung în țara Rutenilor și Cumanilor, iar 
aceștia, ca să scape de ei, au început să le laude pământul 
„ultra silvam FHavos*, adică Panonia, şi le-au dat însoțitori cari 
să-i călăuzească „per silvam Hovos... in terram Pannoniae'". Această 
„silva FHavos“, „silva FHovos“ sunt munţii cari despart Galiţia de 
Maramureş. Peste acești munţi ducea în evul mediu drumul din 
Rusia în Ungaria. „Montes nivium“ nu este decât traducerea la- 
tinească a acestui nume unguresc „/lavas“ (traducerea lui nem- 
țească este „Schneeberg“) și „terra montes nivium“ nu este decât 


OBCU CLUJ 


— 419 — 


o „terra Havas“, nume care pare a se fi păstrat în limba româ- 
nească în numele „țara Oașului“. !). 

Pe lângă aceste indicaţiuni de ordin geografic, una dintre 
bule ne dă și o prețioasa indicaţiune în ce priveşte întinderea 
acelei „terra Borza“. In bula în care se vorbește de alungarea Ca- 
valerilor (1225), trimisul special al regelui Andreiu îi spune 
Papei că adevăratul motiv al alungării Cavalerilor a fost că re- 

gele le-a dăruit numai o bucată de pământ „de 39 de pluguri“ 

î. ei au ocupat mult mai mult, refuzând să restituie ce ocupa- 
seră pe nedrept. Aceste 30 de pluguri corespundeau la câţiva 
kilometri pătzaţi (un „plug“ fiind o întindere de cât se poate 
ara cu plugul într'o zi). Întinderea aceasta nu excludea numai 
identitatea lui „terra Borza“ cu "Ţara Bârsei, care are o în- 
tindere de peste 3000 de chilometri pătraţi, ci în aceeași vreme 
dovedește că explicațiunea dată cu privire la tăcerea absolută 
a posterităţii (eveniment a cărui amintire sa putut pierde în 
sgomotul evenimentelor răsunătoare dela frontiera dinspre Nord 
a Ungariei) nu este numai o simplă combinaţiune logică. Alun- 
garea Cavalerilor de pe o moşie mică a putut să fie întradevăr 
un incident în cursul unei operațiuni militare mai mari și amin- 
tirea lui s'a putut pierde fără să lase urme nici în cronici, nici 
în tradiţie, nici în legende. 

DI Lăz. reține din aceste expuneri numai argumentul pri- 
vitor la întindere, rezumându-l: „Argumentul celor 30 de pluguri 
nu este nici el concludent. Perlbach arată că suprafața a 30 de 
pluguri este cea a unui sat mare în acea vreme. Din faptul că 
în bulă nu se specifică situația acestor 30 de pluguri (cari 
sunt „in guadam parte regni“) el deduce că nu e vorba de în- 
treaga țară a Bârsei, ci de un alt pământ, probabil în jurul ce- 
tății Cruceburg“. Deducţiunea aceasta a lui Perlbach (pe care 
d Lăz. pare a și-o însuși fără rezervă) este o arbitrară inter- 
pretare a ceeace spune bula, pentrucă identitatea lui „ferra 
Borza“ cu acea „terra ad triginta dumtaxat aratra“ — este 
indiscutabilă. Identitatea aceasta o afirmă în repeţite rânduri bu- 
lele însele. 

Se cunosc vreo 27 bule cari se refer la „terra Borza“. 
Dintre aceste, trei sunt de o deosebită importanță, dat fiind că 
ele sunt datate din epoca conflictului dintre rege și Cavaleri şi 
ne expun împrejurările între cari a avut loc alungarea Cavale- 
rilor şi cauzele acestei alungări — a) în versiunea Cavalerilor 
alungați, b) în versiunea curţii lui Andreiu și c) în versiunea 
șefului însuși al Ordinului Cavalerilor. Aceste trei bule sunt bu- 


1). Vezi nota precedentă. 

lele Papei Honoriu al Ill-lea din 12 lunie 1225, 1 Septemvrie 
1225 şi 17 Februarie 1226. 

Bula din 12 lunie 1225 (Zimm. no. 45) îi este adresată 
regelui Andreiu. In ea, Papa îi reamintește regelui că în repe- 
țite rânduri i s'au plâns Cavalerii că regele îi asuprește, iar 
acum de curând i-au adus la cunoștință că regele i-a alungat 
din pământul pe care i-l dăruise (Bula dă și amănunte: regele 
ascultând de sfatul unor răuvoitori, a intrat în fruntea unei 
mari știri de călăreți și pedestrime în pământul dat Ca- 
valerilor și a ocupat un castru pe care Cavalerii îl ridicaseră 
dincolo de „munții zăpezilor“). Papa adaugă apoi că deoarece 
a aflat că regele a luat această măsură pe motiv că numiții Ca- 
valeri ar fi ocupat mai mult pământ decât li se dăruise, a dat 
însărcinare abaţilor de „Linewel, Kerz et Egris“ să iese la fața 
locului şi să examineze hotarele fixate în diplomele privilegiale 
ale regelui („limites in prefato privilegio tuo expressos inspicient 
diligenter“), iar dacă ar constata că Cavalerii întradevăr ar fi 
ocupat mai mult pământ, să-i someze în numele său (a! Papei) 
să-l părăsească fără întârziere. Papa îl învită pe rege să trimită 
și el oameni de încredere cari împreună cu abații pomeniți să 
ancheteze la fata locului. 

După expedierea acestei bule sosește la Papa un trimis 
special al regelui Andreiu, care expune punctul de vedere al 
regelui. La 1 Septemvrie anume (Zimm. no. 49), Papa se adre- 
sează Episcopilor din Orade şi Raab și le spune că a sositla 
curtea pontificală „magister Florentius custos Orodiensis“ (Arad), 
trimisul special al regelui Andreiu, și i-a comunicat că regele 
Andreiu le dăruise Cavalerilor „într”0 oarecare parte a ţării“ o 
bucată de pământ de „30 de pluguri“ („aratra' %, Cavalerii însă 
nu Sau mulțumit cu atâta, ci au ocupat și pământ ce nu li se 
dăruise („multo amplius occupavere de terra in parte predicta“) Și 
că nu vor să respecte nici anumite condițiuni cari li se impuse- 
seră la venirea lor în Ungaria („conditiones ab eodem rege... eis 
impositas, cum Ungariam intraverunt“) şi alte amănunte. Papa 
le scrie acelor doi Episcopi că magistrul Florentius l-a rugat pe 
Papă în numele regelui să-i silească pe Cavaleri să se mulțu- 
mească cu ce li se dase de bună voie. In consecinţă, Papa le 
dă însărcinare să meargă la faţa locului şi fără să mai ţină sea- 
ma de însărcinarea dată abaţilor („non 'obstantibus lteris ad 
abbates... impetratis“, bula din 12 lunie) să ancheteze ei cauza 
şi să-i someze pe Cavaleri să părăsiască imediat pământul ocu- 
pat pe nedrept și să respecte condițiunile donaţiunii, mulțumin- 
du-se cu cât le-a dat regele (ut concessis eis regia donatione 
terminis sint contenti“). 

Trimisul Florentius a stat mai multă vreme la curtea pon- 
tificală. „A doua sau a treia zi“ după plecarea lui în Ungaria, 
a sosit la Papa însuși preceptorul caselor Cavalerilor („preceptor 
domorum ipsius hospitalis* 9 și la rândul său i-a expus punctul 
de vedere al Cavalerilor și cele întâmplate în răstimp. In urma celor 
aflate dela preceptor, Papa adresează regelui Andreiu la 17 Fe- 
bruarie 1226 (Zimm. no. 53) o nouă bulă, în care îi aminteşte 
de însărcinarea dată abaţilor (12 Iunie), îi reproşează că l-a in- 
dus în eroare (prin trimisul său Florentius) să dee o nouă în- 
sărcinare Episcopilor de Orade şi Raab (1 Septemvrie), mu- 
strându-i pe Cavaleri, — pentrucă acum preceptorul caselor Ca- 
valerilor îi raportoază că Cavalerii au fost alungaţi pe nedreptul 
şi în mod definitiv. Şi Papa îl roagă din nou pe rege să le re- 
stituie Cavalerilor pământul dăruit lor. In aceeași bulă Papa îl 
scuză și pe marele maistru al ordinului Teutonilor (,„„Hermannus 
magister domus predicte“) că nu s'a prezintat regelui, spunând 
că a fost reținut de Papa în treburi de mare importanţă. 

Aceste trei bule sunt de o perfectă claritate în expunere 
și de o tot atât de perfectă concordanță în ce privește faptele 
expuse, — claritate și concordanță explicabile prin faptul că 
bulele au fost redactate îndată după evenimentele de cari se 
ocupă și că redactarea lor s'a făcut cu concursul părţilor inte- 
resate: a regelui (prin trimisul Florentius) și al Cavalerilor 
(prin Cavalerii alungați, preceptor și marele maiestru). In aceste 
trei bule este vorba de un singur pământ ce li s'a dat Cavale- 
rilor, de pământul din care au fost alungați de rege. In această 
privință între părți nu este nici cea mai mică controversă. Con- 
troversă între părți provocă numai chestiunea răspunderii: Re- 
gele spune că Cavalerii au depășit hotarele pământului dăruit lor 
etc. Cavalerii, dimpotrivă, că regele -a alungat „sine cauza“, rău 
informat și rău sfătuit de mai marii lui cari doriau să pună ei 
stăpânire pe pământul lor mănos (,...potius pravis suggestionibus 
malgnorum, qui videntes prefatam terram per immensum dictorum 
fratrum studlum profecisse, ac eius cupidinem venenosis suasio- 
n bus te accedunt...“). 

O identificare a lui „ferra Borza“ de 30 pluguri cu "Ţara 
Bârsei de peste 3000 chilometri pătrați este.prin urmare în con- 
tradicție cu toate bulele papale. Este în contradicție mai ales cu 
bulele cari au fost redactate cu concursul părților interesate. 

Dar atunci cum s'a ajuns la acea identificare? 


Bule și diplome 
De câteori pomenesc de „ferra Borza“, bulele papale pomenesc 
în mod constant de diplomele privilegiale prin cari regele Andreiu 
le-a dăruit Cavalerilor acel pământ. („In fuis siquidermn privilegiis 

perspeximus contineri“, la 1225, „sicut privilegia tua nobis exhi- 
bita....“, când se adresează regelui, — „inspectis privilegiis e us“, 
„sicut in ipsius privilegiis perspeximus” etc., când bulele sunt 
adresate altora). 

Cele dintâi bule privitoare la „ferra Borza“ au fost publi- 
cate la începutul secolului al XVII-lea (1621). Mai târziu au fost 
publicate din nou, împreună cu altele, și comentate. Diplomele 
privilegiale ale regelui Andreiu al Il-lea, de cari pomenesc acele 
bule, n'au fost cunoscute nici unuia dintre scriitorii eclesiastici 
cari au publicat buleie și nici unul dintre acești autori n'a iden- 
tificat „terra Borza“ din bule cu Ţara Bârsei. Această identifi- 
care s'a făcut numai după 1787, când o revistă germană din 
Ungaria a publicat trei diplome ale regelui Andreiu, dintre cari 
două indicau pentru „terra Borza“ hotare identice cu hotarele 
Ţării Bârsei. 

Problema ce se pune este foarte simplă: dacă aceste di- 
plome publicate la 1787 sunt într'adevăr diplomele privilegiale 
prin cari regele Andreiu a dăruit Cavalerilor „ferra Borza“ de 
care pomenesc şi bulele — diplome și bule trebuie să se aco- 
pere. Şi am comparat bule și diplome și am constatat că între 
ele există o serie de contradicţiuni cari exclud posibilitatea ca 
diplomele publicate la 1787 să poată fi diplomele de cari po- 
menesc bulele. 

DI. Lăz. mă rezumă: „a) bulele sunt neprecise în privința 
situației geografice a donaţiei, deşi se bazează pe diplome așa 
de precise; specificările „ultra silvas“ şi „versus Cumanos" lipsesc 
în bule. — b). Hotarele sunt precise în diplome și neprecise în 
bule. 1). Şi di Lăz. răspunde: „aceste argumente nu constituie 
nici o contradicție: este cert că actul de donaţie trebuia să con- 
țină amănunțit situația și hotarele locului dăruit: nu vedem însă 
motivul pentru care bulele papale, care se vcupă de chestiuni 
de administrație bisericească, sau în care se intervine în favoa- 
rea Cavalerilor ar conține aceste lămuriri“. DI Lăz. nu răspunde 
aci decât la o parte dintre argumente, la cele privitoare ia hotare. 
Sar putea răspunde uşor că motivul pentru care bulele trebuiau 
să dee precisiuni privitor la hotare este că era vorba chiar de 
aceste hotare, Cavalerii fiind învinuiți că nu le-au respectat. Dar 
argumentul meu în fond era și este altul. 

Bulele papale se refer în mod constant la diplomele privi- 
legiale ale regelui Andreiu. Bulele repetă mereu: .am înțeles 
din diplomele tale că tu ai dăruit Caveletilor Teutoni..*, sau 


1). DI Lăz. mai adaugă aci şi argumentul privitor la cele „30 de plu- 
guri“, de care am vorbit în altă parte. 

„am văzut din diplomele privilegiale ale regelui că a dăruit 
Cavalerilor...“ Când te referi la un document, chiar când nu-l ci- 
tezi în întregime, te ţii întotdeauna de termenii lui. Practica di- 
plomatică cunoaște trei feluri de a cita documente: a) repro- 
ducerea integrală a documentului, din cuvânt în cuvânt, cu toate 
protocoalele lui; — b) reproducerea textuală a documentului, 
cu omiterea protocoalelor și a formulelor convenționale; — c) 
reproducerea părților esențiale ale documentului în termenii do- 
cumentului. 

Papa Honoriu al Ill-lea (dela care emană cele trei bule din 
timpul conflictului, redactate cu concursul părţilor interesate) de 
câteori se refere la vreun document străin sau la vreo bulă a sa, 
le reproduce de obiceiu textual sau cel puțin în termenii lui ge- 
nerali. Câteva exemple. 

In bula sa din 12 lunie 1225, prin care intervine în favo- 
rul Cavalerilor, aduce la cunoștința regelui Andreiu că a însăr- 
cinai trei abaţi să ancheteze învinuirile aduse Cavalerilor. Ne-a 
rămas şi bula adresată acestor abaţi. Este din aceeași zi și este 
reproducerea textuală a bulei adresate regelui. In bula adresată 
regelui se spune: „Ne doare decâteori auzim că ai făcut un lu- 
cru ce poate să fie păgubitor faimei tale.. Am înțeles din pri- 
vilegiile tale că ai dăruit Cavalerilor...“ etc. In bula adresată 
abaţilor: „Ne doare de câteori auzim că iubitul fiu întru Chr- 
stos ilustrul rege al Ungariei Andreiu face un lucru ce poate să 
fie păgubitor faimei lui. Am înțeles din privilegiile lui că ela 
dăruit Cavalerilor...“ şi așa mai departe în ambele bule Ia fel, 
dar cu corstrucțiuni gramaticale corăspunzătoare. In bula adre- 
sată abaţilor, Papa le spune acestora că „vă însărcinăm prin ur- 
mare să ieșiți în persoană la fața locului, să examinaţi cu luare 
aminte hotarele fixate...“ etc. Și la fel în 'bula adresată regelui: 
„De aceea însărcinăm pe abaţi să iese în persoană la fața locu- 
lui, să examineze..“ etc. 

La fel este citată şi bula din 17 Februarie 1226 adresată 
regelui, bulă pe care în aceeași zi o comunică și Episcopului din 
Vespr m și abatelui din Alba Regală, rugându-i să intervină și 
ei pe lângă rege în favorul Cavalerilor. „Cum am reamintit re- 
gelui Ungariei în repețite rânduri, examinând privilegiile lui am 
aflat...“ etc., exact ca în bula adresată regelui: „In repeţite rân- 
duri ţi am reamintit că examinând privilegiile tale am aflat din 
ele că tu le-ai dăruit Cavalerilor..“ etc. La fel procedează can- 
celaria Papei Honoriu de câteori într'o bulă se citează vreun alt 
document. 

Din faptul acesta că cancelaria papală reproduce întotdeauna 
textual documentele citate sau cel puţin în părţile lui esențiale 
şi în termenii originalului, — urmează în mod logic că şi bulele 

în cari se face referire la diplomele privilegiale ale regelui An- 
dreiu acordate Cavalerilor, diplome „citite și examinate“, — 
reproduc cel puţin părţile esenţiale ale acelor diplome în ter- 
menii originalului. Şi ce poate fi mai esențial întrun act de do- 
națiune de pământ decât numele și situațiunea lui geografică — 
când între donator și beneficiari s'a ivit un conflict tocmai în 
jurul hotarelor acelui pământ ? 

Diplomele privilegiale ale regelui Andreiu publicate la 
sfârșitul secolului al XVIII-lea spun că regele le-a dăruit Cava- 
lerilor Teutoni „terram Borza nomine ultra silvas versus Cuma- 
nos“ (diploma din 1211) şi „terram Burza nomine ultra silvas 
versus Cumanos“ (diploma din 1222). Bulele papale se refer şi 
ele la diplomele de donaţiune. Or, dacă diplomele lui Andreiu 
la cari se refer bulele ar îi fost diplomele publicate la sfârșitul 
secolului al XVIII-lea, cea mai elementară logică şi cea mai su- 
mară cunoștință a practicei diplomatice ne spune că atunci când 
bulele citează aceste diplome: „In tuis siquidem privileg is pers- 
peximus contineri, quod...,“ ele ar trebui să continue „guod fer- 
ram Borza nomine ultra silvas versus Cumanos“, cum se spune 
în acele diplome. Or, bulele papale, toate fără excepție, spun 
„in tuis siquidem privilegiis perspeximus contineri, guod terram 
Boze ac ultra montes nivium....“ citând adică o frază care nu 
există în diplomele privilegiale publicate la sfârșitul secolului 
al XVIII-lea. 

Dacă în diplomele privilegiale la cari se referbulele papale 
„terra Borza“ ar îi fost însoțită de precizările „ultra silvas ver- 
sus Cumanos“, Papa Honoriu n'ar îi putut să suprime aceste 
precizări mai ales că bulele erau date tocmai pentrucă se ivise 
un conflict între rege şi Cavaleri pe chestiunea întinderii pă- 
mântului dăruit (au depășit sau nu hotarele) Faptul însă că 
întrun conflict de asemenea natură bulele citează diplomele fără 
a mai adăuga vreo precizare, însemnează că nici în diplomele 

„examinate cu concursul părților nu era o precizare „ullra siivas 

versus Cumanos“, Dacă „terra Borza“ ar fi fost întradevăr "Ţara 
Bârsei din Transilvania, Papa Honoriu ar fi adăugat (chiar Şi 
numai dela sine) cel puțin „ultra silvas“ sau „in Ultrasilvanis 
partibus, cum a făcut în altă bulă, dată în altă chestiune dar 
în același an și aceeași lună. La 25 Septemvrie 1225 anume 
(Zimm. no. 50), Papa îi acordă abatelui mănăstirii din Cluj drep- 
tul să poarte mitră și inel, şi — deși Clujul era deja un nume 
în circulațiune de multă vreme, — adaugă că este în Transil- 
vania „monasterii Clusiensis de Uitrasilvanis parlibus“. !). 


1). Argumentul cu mănăstirea Clujului ma fost invocat în studiu. 

Şi încă o ultimă contradicţie, hotăritoare însă. Atât cele 
trei bule redactate contimporan, cu concursul părţilor interesate 
și după examinarea diplomelor privilegiale (spun bulele), cât și 
toate bulele jui Honoriu numesc pământul dăruit Cavalerilor 
„terra Borza“ sau „terra Boze“ (care ar putea fi și un genetiv) 
și nici odată „terra Borza“, cum îl numesc diplomele publicate 
la sfârșitul secolului al XVIII-lea. Bulele contimporane (și re- 
dactate etc.) spun adică că regele Andreiu le-a dăruit Cavaleri- 
lor „quandam terram Boza ac ultra montes nivium“, — diplomele 
dela sfârşitul secolului al XVIII-lea spun „terram Borza nomine 
ultra silvas versus Cumanos*. Nu se poate o mai clasică con- 
tradicțiune. 1). 

Concluziunea acestor constatări nici nu poate fi decât una: 
diplomele la cari se refer bulele papale nu sunt diplomele pu- 
blicate la sfârșitul secolului al XVIII-lea. Cu alte cuvinte: diplo- 
mele publicate la sfârșitul secolului al XVIII-lea nu sunt diplo- 
me autentice. 

Am ajuns la problema cea mai importantă a tezei noastre 


Diplomele privilegiale 


Sunt cunoscute trei diplome privilegiale date de regele 
Andreiu în legătură cu „terra Borza“ ; din 1211, 1212 şi 1222. 
Nici una dintre aceste diplome nu ni s'a păstrat în original, ci 
numai în copie. 3) Diplomele din 1211 și 1212 ni sau păstrat 
în aceeași copie — atestare din 1278 a Legatului Papal Phillypus, 
iar diploma din 1222 ni s'a păstrat în 3 copii-atestări, prima 
nedatată (din epoca 1269-127U), a doua din 128) (regele Rudolf) 
și a treia din 1317 (Arhiepiscopul Strigoniului). 

Diplomele din 1211 şi 1222 indică pentru „terra Borza'“ 
hotare cari sunt identice cu hotarele țării Bârsei: Hălmeag, Un- 


1). Dacă până acum n'am subliniat această divergență fundamentală în 
ce privește numele, am făcut-o pentru a nu complica discuțiunea prin invo- 
carea unui argument al cărui loc era aci. Pentru a nu produce contuziune, 
vom vorbi şi mai departe numai de „ferra Borza“. 

2). Aceasta este o constatare, nu argument contra, cum crede, greşit, | 
dl Lăz. — De altminteri dl Lăz. nu face distincțiune nici între argument pro- 
priu zis şi coroborarea unui argument. El vede în „tăcerea“ invocată de mine 
un argument, câtă vreme ea este numai coroborarea unui argument. Eu nu 
argumentez: Nimeni şi nimic nu vorbeşte de Cavaleri în Țara Bârsei, prin 
urmare mau fost Cavaleri acolo“. Argumentaţia mea este: „Terra Borza“ nu 
este Țara Bârsei, pentrucă „terra Borza“ este o regiune mineră... etc.“ Tâ- 
Grea posterităţii este numai o coroborare: „de aceea nici nu pomenesc nici 
documente nici tradiție de Cavaleri în Țara Bârsei“. 

gra, Micloșoara (toate trei pe țărmul drept al Oltului), Oltul 
până la revărsarea în Olta râului Tărlungul, de acolo râul Tăr- 
lungul până la isvorul lui în munți, crestele Carpaţilor peste 
isvoarele râurilor Timiş şi Bârsa şi de acolo „munţii zăpezilor“ 
până la Hălmeag. 

Chiar prima citire a diplomelor îți dă impresiunea netă că 
aceste hotare de o clasică preciziune sunt în fățișă contradicțiu- 
ne cu restul diplomei. 

Delimitarea aceasta este anume precedată în diplome deo 
altă delimitare. Diplomele spun anume că regele a dat poruncă 
„pristaldului“ său să-i introducă pe Cavaleri „in possessionein“ 
pământului dăruit lor, iar pristaldul „predictam ferram perambu- 
lavit et eam ad verbum Michaelis vaivode certis metis circumsig- 
natam ipsis assignavit“. 


Avem așadară două delimitări deosebite. Una — incertă, 
vagă, care numai la faţa locului putea îi indicată prin punerea 
de semne de hotar, și alta — de o uimitoare preciziune. Aceste 


două delimitări se exclud. 1). Una dintre ele nu poate fi deli- 
mitarea lui „terra Borza“. Care dintre ele ? Delimitarea cea va- 
gă este întru toate -în conglăsuire cu tot ce a rezultat din exa- 
minarea bulelor papale: „terra Borza * este într'o oarecare parte 
a țării („.gquadam“ vrea să spună incertitudine), — are numai o 
întindere de vreo 3—4 chilometri pătraţi și prin urmare poate 
fi uşor delimitată prin punerea de semne de hotar, — iar în- 
sărcinările date numeroșşilor abați și episcopi de a ieși la fața 
locului pentru a constata dacă Cavalerii întradevăr au depășit 
hotarele cari li se fixaseră devin însărcinări necesare și inevita- 
bile. Or, delimitarea cealaltă, a Ţării Bârsei, este în contradic- 
țiune cu toate aceste. Ţara Bârsei are o suprafaţă de peste 3000 
chil. pătraţi și o lungime de hotare de peste 350 chil. O deli- 
mitare la faţa locului, de care vorbește dipioma (perambulatio) 
este deci o imposibilitate materială, tot cum însărcinările de a 
ieşi la fața locului pentru constatarea nerespectării hotarelor sunt 
o vădită inutilitate, date fiind hotarele indicate cu clasică pre- 
cisiune. 

DI Lăz. răspunde la această expunere: „DI Schiopul nu 
știe însă că „indagines“ au fost definite ca „zonă de siguranţă“ 
(în jurul unei cetăţi) și că deci aci (ca și între aceste „indagines") 
semnele de hotar nu erau de loc inutile. În ce privește peram- 
bulare, acesta nu însemnează „a ocoli“, ci a delimita la fața lo- 
cului, a statornici un hotar. În pasajul "greşit înțeles de di Schio- 
pul este deci vorba numai de porțiunea dintre „indogines“. 


1). „Era noapte'ntunecoasă...luna dalbă lumina“. 

Di Lăz. este profund greșit în toată această expunere. Cum 
au fost „definite“ sau traduse în româneşte în zilele noastre 
„indagines*“ nu are nici o importanță pentru teza noastră. Im- 
portanță are numai ceeace erau în epoca în discuțiune acele 
„indagines“. Or, ele nu erau ceeace sar putea numi azi „zone de 
siguranță“, ci erau șanțuri sau garduri de copaci tăiați, mijloace 
de apărare contra dușmanului și a animalelor (Du Cange: „cla- 
usurae seu sepes, quae vel fossatis vel arborum incisione construun- 
tur, ut hostes vel animalia arceantur“. „Indagines“ erau ceeace 
nemțește se chiamă „Verhau“ iar ungureşte „gyepii“ (într'o di- 
plomă. a regelui Andreiu al Ill-lea: „indagines vulgo gepew vo- 
catas“). Aceste șanțuri sau garduri erau în sine hotare atât de 
distincte, încât nu era nici o nevoie să se mai pună semne de 
hotar între „porțiunile“ dintre ele. In ce priveşte termenul de 
„a ocoli“ pentru perambulare, dacă dl Lăz. înţelege prin „a de- 
limita la faţa locului, a statornici un hotar“ — ceeace nemţește 
se chiamă „begehen“ (Grenzbegehung) și ungureşte „bejărni“ 
(hatărjărăs), termenul d-lui Lăz. este preferabil termenului folosit 
de mine. Dar numai cu această rezervă, pentrucă „perambulare“ 
din documentele latinești ale Ungariei nu însemnează o simplă 
ieșire la fața locului, ci un drum făcut dealungul întregului ho- 
tar, dela un capăt la celalalt (cum, de al:minteri, spune și Du 
Cange). Tot ceeace spune d-l Lăz. comentând „zonele de sigu- 
rânță“ este în contradicție cu clasica precisiune a diplomei: 
„Prima vero meta huius “terre incipit de indaginibus castri Alma- 
ge et procedit usque ad indagines castri Noilgiant et :nde pro- 
oreditur usque ad indagines Nicolai...“ 


Mai este şi o altă contradicţie tot atât de isbitoare între 
ceeace este întradevăr Ţara Bârsei şi ceeace spun diplomele 
despre „terra Borza“. Diplomele vorbesc anume de exploatare 
de aur, argint și sare în „terra Borza“. Or, Ţara Bârsei nu este 
regiune minieră. „Terra Borza“ trebuie căutată prin urmare într'o 
regiune minieră, (ceeace ne duce tot înspre Nordul Ungariei). 
In ce privește aurul şi argintul am spus că „referirea la aur şi 
argint ar putea să fie și una dintre multele fraze convenţionale 
de prevedere uzitate în diplomele privilegiale ale evului mediu“ 
— dar „în aceeași vreme se pomenește şi de sareace se găseşte 
în ocne de sare numite Akana“. DI. Lăz. spune: „cât de puţină 
bună credință pune dl Schiopul în studiul d-sale arată pasajul 
de mai sus, “căci de sare şi de metale nu este vorba nici alături, 
nici în aceeași vreme : pe când clauza privitoare la metale apare 
chiar ja 4211, sarea apare de-abia în 1222“. Dl Lăz. nu are 
dreptate. Diploma din 1222 vorbeşte de „aurum et argentum“ și 
de „naves... salem. . ferentes“. Ce-i drept, nu în același rând al 
textului, ci despărțit prin 19 rânduri. Dar importantă este nu 

coincidenţa în timp, ci cea în spaţiu: în aceeași Ţară a Bârsei, 
care nu este regiune minieră, se vorbește de existența de aur, 
argint şi sare. 

Să trecem însă la examinarea autenticității însăși a di- 
plomelor. 

DI Lăz. publică un îel de schemă de filiere a celor trei di- 
plome, o schemă care poate duce în eroare, pentrucă ar putea 
face pe cititori să creadă că între câpiile-atestări ce ni sau pă- 
strat este într'adevăr un raport de filiere, — ceeace nu este ca- 
zul. De o „filiere“ s'ar putea vorbi numai în ce priveşte copia- 
atestare din 1278, prin care Legatul Papal din Ungaria atestă 
copia unei copii, cuprinzând copia diplomelor din 1211 și 1212 
şi copia alor 3 bule papale privitoare la „terra Borza“. De aceea 
începem cu examinarea acestei c6pii-atestări. 

Am contestat autencitatea acestei atestări din mai multe 
motive, între cari 2 anahronisme. Di Lăz. relevă trei dintre mo- 
tivele mele. 

a) numele Legatului Papal este scris Phyllyppus in iioa de 
Philyppus cum se întâlnește de obiceiu (citez rezumatele d-lui 
Lăz.). DI Lăz. răspunde: „afirmaţia este prea puţin concludentă, 
pentrucă ortografia, mai ales a numelor proprii, nu a fost fixată 
în evul mediu“. Răspund la rândul meu: Da, este așa, mai ales 
când era vorba de nume străine neuzitate ca Wilhelmus, Guilel- 
mus. Unii scriau uneori numele întrun fel, alţii în alt fel. Dar 
el, purtătorul numelui îşi scria numele întotdeauna în același fel. 
Philyppus, Legat Papal, şi-a scris numele întodeauna Philyppus. 
Intre numeroasele documente rămase dela el, c6pia-atestare din 
„1278 este singurul document în care dăm de ortografia Phyllyp- 

pus, ceeace dovedește că acea atestare n'a putut ieși din can- 
celaria Legatului Papal. 

b) câpia din 1278 vorbește de un „cvatern“, carte care 
pentru întâiași dată a fost întrodusă în cancelaria papală la mij- 
locul secolului al XIV-lea. DI Lăz. răspunde: „di Schiopul este 
greșit informat. „quaternus“ este orice caiet de 4 coale deci 8 
îoi (Du Cange). La rândul meu răspund: „Nu este vorba de ce 
înţelegem sub „Quafernus“, ci de epoca în care a fost pentru 
întâiași dată în circulațiune. Cum dovedesc și toate exemplele 
lui Du Cange), „guaternio-quaternus“ este un termen tehnic al 
artei tipografice (şi „coala” a luat naștere numai deodată cu arta 
tipografică). Or, dat fiind că arta tipografică ma fost cunoscută 
înainte de secolul al XV-lea (după unii sfârșitul secolului al 
XIV-lea) — „guaternus“ la 1278 rămâne un anahronism care 
exclude autenticitatea. 

c) copiile din cvatern, dintre cari ultima e cea a unei bule 
din 3l August 1232, sunt atestate de un oarecare Martinus, care 

ma putut să fie decât Martinus  vicecancellarius archidiaconus 
Senensis, mort la ll Aprilie 1232, adică înainte de data atestării. 
DI Lăz. răspunde: „Nimic nu dovedește că Martinus este vice- 
cancellarius. Este cu mult mai probabil ca el să fie copistul care 
a copiat cvaternul“. Răspunsul meu este: Se știe că dela 1227 
până la 1232 vicecancelar al cancelariei papale a fost Martinus 
archidiaconus Senensis și se mai știe că între atribuţiunile unui 
vicecancelar erau și atestările. Un simplu copist nu avea nici o 
calitate să ateste o copie. Ar fi primul și unicul caz când ate- 
starea unei cpii ca fiind conformă întru toate cu originalul s'o 
facă un simplu copist, copistul care a făcut chiar el câpia. 

Atestarea din 1278 nu este prin urmare autentică. De alt- 
minteri, dl Lăz. o găsește și el suspectă din alte motive decât 
cele analizate aci (o serie de greșeli de copist relevate tot de 
mine 

Ne întoarcem acum la celelalte 3 atestări cari sunt toate 
c6pii-atestări ale diplomei din 1222. Nici una dintre aceste c6- 
pii nu este confirmarea celei precedente, nici nu pomenește mă- 
car de ea. Diploma din 1222 (în realitate numai o nouă redac- 
tare unitară a celor 2 diplome din 1211 și 1212) nu pomenește 
de cele din 1211 și 1212; câpia-atestare din 1280 a regelui Ru- 
dolf nu este o confirmare a c6piei-atestări din epoca 1260-1270, 
și nici cea din 1317 a Arhiepiscopului de Strigoniu nu este o 
confirmare a celor 2 precedente sau a uneia dintre ele. Fiecare 
dintre aceste 3 copii-atestări este o atestare independentă, care 
ignorează celealte atestări şi se refere direct la original. Călu- 
gării vienezi (1260—1270) ca şi Rudolf (1280) și ca și Arhi- 
episcopul Strigoniului (1317) spun că câpia atestată de ei este 
o copie fidelă a originalului pe care l-au avut înaintea lor. 

Stabilirea acestui fapt este de mare importanță, pentrucă 
admite o singură deducție: cele 3 copii fiind copii fidele ale 
aceluiași. original, ele trebuie să aibă și un text identic, fără 
orice abatere (decât poate greșeli de ortografie). Or, cazul este 
altul. Intre cele 3 câpii- atestări făcute după acelaşi original — 
există deosebiri esențiale de text. Am relevat 3 dintre cele mai 
caracteristice. DI Lăz. citează numai două, suprimând a treia. Eu 
încep cu aceasta a treia. 

In c6pia-atestare din 1317 și cea din 1260—1270 diploma 
din 1222 începe: „În nomine sancte trinitat:s et individue unitatis“. 
In câpia din 1280 a regelui Rudolf diploma începe: „In nomine 
sancte et individue trinitatis“. Același original — două versiuni. 

In *câpia-atestare din 1260-1270 dignitarii eclesiastici sunt: 
„„„Briccio Waciensi episcopis et Repinaldo ultrasilvano Electo exis- 
tentibus....“ — In c6pia-atestare din 1280: „Briccio  Wacienst 
episcopis... Electo ultra silvam existentibus...“ In cea din 1317: 

pu.Briccio Waciensi episcopis existentibus.. “ Adică: c6pia din 
1260—1270 pomenește între dignatarii ţării și pe episcopul Tran- 
silvaniei Reginaldus, — c6pia din 1280 pomenește de el fără 
să i dee însă numele, iar copia din 1317 suprimă pomenirea unui 
episcop al Transilvaniei. Același original — trei versiuni. D-l 
Lăz. observă: „După cum se vede, textele sunt din ce în ce mai 
incomplete. Aceasta nu dovedeşte lipsa de autenticitate a origi- 
nalului, ci alterarea lui treptată. Argumentul d-lui Lăz. cu „alte- 
rarea treptată“ a originalului, nu are nici un temeiu. Sar putea 
vorbi de o alterare „treptată“ dacă câpia din 1280 ar îi spre 
pildă o copie a celei din 1260—1270, iar cea din 1317 o câpie 
a celei din 1280. Dar fiecare dintre cele 3 câpii este o copie 
făcută direct după originalul din 1222, care nu avea cum să se 
„altereze treptat“, ci era același şi la 1260—1270, și la 1280, și 
la 1317. 


A treia deosebire este tot atât de concludentă. In câpia-a- 
testare din 1260—1270 diploma din 1222 are textul: „Et ut istud 
eis ratum permaneat atque firmum, presentem paginam sibi ius- 
simus sigilli nostri Karactere roborare“. Câpiile-atestări din 1280 
și 1317 au textul: „..„Ef ut istud eis ratum permaneat atque fir- 
murm, presentem paginam sibi iussimus bulle nostre auree carac- 
tere insigniri“. Din nou, acelaşi original — două versiuni deo- 
sebite Dl Lăz. observă: „Este o evidentă greșală de transcriere 
în atestarea vieneză... Copistul a scris (așa) prin influența for- 
mulelor tip din diplomele obicinuite“. Argumentul cu „formulele 
tip“ nu rezistă analizei. Inainte de toate nu se poate spune cu cer- 
tudinea cu care o spune dl Lăz. că transcrierea vieneză este cea 
greșită. Același lucru s'ar putea spune și despre celelalte două. În 
sfârşit, oricum, copia vieneză este atribuită epocii 1260 —1270, când 
formula tip care ar îi putut influența nu mai era „sigilii nostri 
caractere“, ci „sigilli nostri munimine“ (1261, viceregele Ştefan, 
1271, regele Ştefan, — 1264, Philyppus, Arhiepiscop al Strigo- 
niului, — 1271, Mateiu Voevod al Transilvaniei ș. a.) De alttel 
și această atestare o găseşte suspectă și dl Lăz,, tot pentru alte 
motive relevate de mine (lipsa datei, lipsa peceţilor etc.). 

Un argument deosebit de grav împotriva autenticității di- 
plomei din 1222 este curtea civilă pe care această diplomă o 
atribuie regelui Andreiu pentru anul 1222. Dignitarii inșirați în 
diplomă ca fiind atunci în funcţiune sunt necunoscuți, numele 
lor fiind pentru prima și ultima oară amintite în această diplo- 
mă. DI Lăz. răspunde: „Această chestiune a fost rezolvată de 
canonicul Karâcsonyi (1899), care găsește explicația în eveni- 
mentele politice dela curtea ungară. Demnitarii nu sunt niște 
necunoscuţi, ci snnt demnitarii dela curtea lui Emerich. Ne aflăm 
deci în fața unei reacțiuni conservatoare de scurtă durată“. Şi 

d! Lăz. îl mai chiamă şi pe dl Perlbach într'ajutor, citând din el 
un pasaj că „a fost un guvern de reacțiune conservatoare care 
l-a silit pe regele risipitor să se supună unui control mai sever 
dând bula de aur“. 

In ce priveşte „guvernul de reacțiune conservatoare“ exi- 
stența unui asemenea guvern nu este dovedită prin absolut nimic. 
Esta numai o deducțiune din faptul că unii (nu toți!) dintre 
dignatarii regelui Emsrich (mort 18 ani înainte) au avut nume 
asemu'toare cu două dintre cele din diploma din 1222. De altă 
parte, un guvern venit la putere ca să pună frâu risipei regești 
nu-și putea începe activitatea prin donațiunea unui colţ de ţară 
făcută unor străini, — mai ales că una dintre cauzele nemulțu- 
mirii ţirii era şi marea influență a străinilor dela curtea lui 
Andreiu. 

Şi înaintea lui Karâcsonyi și după el, critica istorică ungu- 
rească sa mai ocupat de această chestune a curții dela 1222. 
Ea a pornit însă mai mult din premisa — greşită — că diploma 
din 1222 este autentică și a căutat numai o explicaţiune pentru 
numele acele necunoscute. Mai recent, Szentpetery Imre (Az 
Arpădhâzi kirâlyok okleveleinek kritikai jegyz6ke. Budapest 1923), 
cumpănind argumentele, conclude că „autenticitatea diplomei din 
1222 nu este dovedită în mod absolut“. 

O argumentaţie trebuie cumpănită întotdeauna în ansamblul 
ei logic. Argumentaţia mea logică este: tăcerea absolută a po- 
sterităţii... indicaţiuni pozitive că „terra Borza“ este undeva în 
Nordul Ungariei... contradicții principiare între bulele papale re- 
dactate contimporan cu concursul părților interesate şi diplomele 
privilegiale păstrate în c6pii tarlive... caracterul fizic al Ţării 
Bârsei care nu «ste cel al lui „terra Borza“... incongruențe în 
ce privește hotarele și întinderea... vecinătate inexistentă pentru 
Ţara Bârsei, dar adevărată pentru „terra Borza“ din Nordul Un- 
gariei... diplume rămase în copii defectuoase.., anahronisme în 
c6pii... deosebiri esențiale în textul reprodus după același ori- 
ginal... defecte numeroase de formă... o curte regească necu- 


noscută.... 1). ă 


1). X este acuzat că a omorît pe Y. Dovezile? O serie de indicii. Apă- 
rarea se leagă de unul: „O fi X irascibil, dar irascibilitatea lu nu este o do- 
vadă că a omorit. Sunt atâți oameni irascibili, fără să fie asasini... etc.“ 
Da, dar... X este vecin cu Y, s'a certat cu el pentru un petec de pământ a 
pornit proces și l-a pierdut, l-a ameninţat pe Y cu moartea, a fost văzut in- 
trând în casa lui Y, s'au auzit țipetele lui Y şi X a fost văzut cu haina pă- 
tată de sânge.., Fiecare dintre aceste indicii luat în parte nu este o dovadă. 
„Ă este vecin“, nu este dovadă că e și asasin. Nici faptul că a pierdut pro- 
cesul sau a fost văzut ieşind din casa lui Y nu sunt dovezi că e asasin. Dar 
toate împreună: vecin, ceartă, proces pierdut, amenințări, ceartă în casă, ţi- 
petele victimei, haine pătate de sânge — dau altă înfăţişare lucrurilor şi „ira- 
scibilitatea“ devine un factor psicologic de importanţă. 

Concluziunea este numai una: „ferra Borza“ nu este Ţara 
Bârsei. 

Nam putut răspunde (pentru a nu îi prea lung) la toate 
obiecţiunile d-lui Lăzărescu. N'am răspuns spre pildă la iden- 
tiicarea ocnelor de sare „Akana (care nu e nume propriu) cu 
Ocna lângă Târgul-Ocna (care însă după însăși teoria d-lui Lăz. 
era în țara Cumanilor dușmani și chiar și numai din această 
cauză inaccesibilă pentru Ţara Bârsei, despărțită de munți și pă- 
duri nepătrunse). N'am răspuns nici la teoria privitoare la „ter- 
ra Brodnicorum“ (discutată pe baza unui document falş) etc. 
La unele voi mai răspunde în ediția nouă a studiului meu. 
De data aceasta vreau să mai relev numai o singură obiecțiune 
a d-lui Lăz., pentrucă ea arată cu ce puțină atenţiune a citit di 
Lăz. documentele ce le discută. Pentru a explica unele contra- 
dicțiuni dintre bule şi diplome, dl Lăz. spune că bulele nu se 
refer ja o singură diplomă, ci la două, bulele citând când din 
una când din cealaltă. Dovada d-lui Lăz. este că în bule gă- 
sești când „privilegia“ (plural), când „privilegium“ (singular). 
DI Lăz. chiar „remarcă“ întrun loc că „este a doua oară când 
di Schiopul nu face deosebirea între singularul și pluralul“ 
acelui cuvânt. Atrag atențiunea d-lui Lăz. că nu eu nu fac acea- 
stă deosebire, ci bulele. Ele folosesc atât pluralul cât și singula- 
rul pentru desenarea unei singure diplome (cum și „literae pri- 
vilegiales“ însemnează înainte de toate o singură. diplomă). La 
fel bulele vorbesc întotdeauna numai de o singură donațiune. 
In bula din 17 Februarie 1226 Zimm. 53) Papa Honoriu adre- 
sându-se regelui Andreiu începe cu „inspectis privilegiis tuis“ 
pentru a-l ruga să le restituie Cavalerilor pământul „secundurn 
limites in privilegio tue donationis“, mai subliniând odată acest 
„secundum limites in ipsis tuis privilegiis designatos“. Adică când 
pluralul, când sirgularul. In bula din 1 Septemvrie 1225 (Zimm. 
no. 49) vorbește răspicat de o singură donaţiune, prin urmare 
de o singură diplomă : „Concessis eis in regia "donatione terminis“. 
In bula din 12 linie adresată abaţilor (Zimm. no. 46, a doua 
din aceeași zi), le dă însărcinare acestor abaţi „să examineze 
„limites in prefato privilegio dicti regis expressos“ — referindu- 
se cu acest „prefato“ la pluralul „in /psius regis s quidem pri- 
vilegiis perspeximus*“ din întroducerea aceleiași bule. 

Bulele papale n'au cunoscut prin urmare decât o singură 
donațiune, o singură diplomă donaţială, — care însă nu este 
nici una dintre cele publicate la sfârșitul secolului al XVIII-lea. 


Incheiere. 


Pe cei pe cari îi interesează această problemă a Cavale- 
rilor Teutoni în Țara Bârsei îi invit să mai citească și capito- 

Jul V. „O confruntare de diplome“ din studiul meu „Diploma 
Andreiană din 1224 şi alte diplome falşe sau falş interpretate“ 
(Cluj, Cartea Românească) care va fi apărut pe când vor apă- 
rea aceste rânduri. 

Şi-i mai invit să studieze harta aci reprodusă. 

La 1554 Wolfgang Lazius publică la Viena, din însărcinarea 
Curţii, o vastă lucrare cartografică a provinciilor Austriei şi Un- 
gariei. Din această lucrare există azi numai trei exemplare. In 
anul 1906 lucrarea a fost reeditată, într'un număr restrâns de 
exemplare, de Societatea Geografică din Viena. Pe planșa no. 
XVI, în colţul nord-esțic al Ungariei, în colțul ungaro-polono- 
transilvănean găsim pe hartă indicaţi niște munţi „Schneepere“, 
la poalele lor un șes „Wurtzigrund“, iar în apropiere „Salisfodi- 
nae“. Găsim pe hartă tot ce se pomenește în documente în le- 
gătură cu „terra Borza“: munţi de zăpadă („montes nivium“)... 
un nume care aduce cu „Burcia“... ocne de sare („que Akana 
vocantur“, adică „Salisfodinae“)... avem vecinătatea Transilvaniei, 
Ungariei şi Poloniei... 

Avem tot ce nu avem în țara Bârsei. 

Luptătorul condeiului naţional. 


— Ultima scrisoare a Dr-ului Aurel Mureşianu directorul 
„Gazetei Transilvaniei“ din Brașov — 


de Dr. liie Dăianu 


Umblând deunăzi la Braşov, unde nu mai fusesem de 
vreo duzină de ani, am căutat să identific casa din Piaţa 
Libertăţii în care se sălășluia, la timpul său, Gazeta Tran- 
silvaniei și directorul ei Aurel Mureșianu, care în fiecare zi îşi 
dedea prin ea articolul sau de îndrumare pe seama Românilor 
asupriți. Trebuie să recunosc că nam putut-o ghici, căci nici 
un semn, nici o urmă, nici o tablă comemorativă nuo distinge, 
cum ar merita-o, dacă ar fi mai desvoltat și mai cultivat la noi 
simţul istoric. 

Pe o stradă laterală, numită a Casteiului, am fost văzut o 
tablă de marmură, care ne spune că aceasta e casa în care a 
trăit și a scris imnul deșteptării noastre Andrei Mureşianu. Con- 
struirea acestui îrumos memento se datorește societății „Cântul 
Nostru“ dela București. Sindicatul ziariştilor români ar putea 
face şi el un asemenea gest, însemnând casa în care a trăit, 
muncit și trăit cel ce a fost sufletul „Gazetei Transilvaniei“, 
Aurel Mureșianu. 

In aceeași zi, seara, avui norocul să-mi iese în cale fiul vred- 
nicului luptător, Aurel A. Mureșianu, scriitor, cercetător al trecu- 
tului, ale cărui articole din „Ţara Bârsei“ și alte reviste, au fost mult 
remarcate în timpul din urmă. Mare-mi fu bucuria. Din conver- 
sația ce avurăm vreun ceas de vreme, aflai că ne găsim în anul 
aniversării a 25-a a morţii vrednicului său părinte, fapt care, 
deși remarcat în câteva publicaţii, nu a fost prăznuit cum sar 
îi cuvenit faţă cu memoria unuia din cei mai de seamă precur- 
sori ai României Mari. 

Din câte-va numere de reviste ce mi-a împrumutat, citi- 
sem duioase amintiri, atât de preţioase pentru mine, care fui de 
față la înriormântarea lui. Siujisem chiar la prohod alături de 
canonicul academician Augustin Bunea, care rostise și atunci 
un discurs panegiric, larg si adânc, aşa cum știa el să spuie la 

groapa atâtor iluștri îii ai neamului nostru. Mi se pare că ace- 
sta îi îu ultimul panegiric, pentrucă în toamna anului căzu și el 
victima neașteptatei lovituri a morţii. 

In societatea tânărului amic revăd casa veche, cu lungul 
urcuş de scări, ce conduceau, simbolic, la locuința venerabilului 
purtător de cuvânt al Românilor. In biroul tânărului său urmaș, 
care e un adevărat muzeu literar, mi-am amintit momentul în 
care s'a stins eroul condeiului, căzând năprazn c, la postul de 
datorie, ca o sentinelă trează şi vitează. 

Dr. Aurel Mureșianu era o figură așa de distinsă şi de 
rară, încât nu ușor îi afli corespondent în zilele noastre. Ziari- 
stica de azi, cu mulțimea reclamelor, cu propaganda filmelor ci- 
nematografice și serviciul politicei de partid, e cu mult alta, 
decât să-și poată face omul de azi idee ce ziar era gazeta care 
servea cauza ca un apostolat zilnic, jertfind ca preotul la altar, 
fără să aștepte altă răsplată decât mulțumirea datoriei împli- 
nite, și conştiinţa că servește cauza dreaptă, nu a unui partid, 
ci a unui popor prigont de însăș: stăpânirea ţări! căreia aparține. 

Aşa fel de ziarist era Aure! Mureşianu. EI luă asupra sa 
această sarcină grea şi ingrată, deşi avea studii strălucite de drept 
dela Viena, și putea foarte bine să se facă avocatul unor clienţi 
bogați în orașul comercianților români, cum era Braşovul. A pre- 
ferat însă să se facă avocatul cauzei naţionale, ca să continue o 
tradiţie familiară şi să păstreze un patrimoniu, care consista mai 
mult în sacrificii de tot felul. In slujba aceasta, ce şi-a asumat-o, 
a stat aproape patru decenii, servind cu mintea sa limpede, cu ini- 
ma sa caldă, cauza lăsată în grija lui de George Barițiu, părintele 
său spiritual, şi de tatăl său, Iacob Mureşiauu, întemeietorul şi pă- 
rintele „Gazetei de Transilvania“. 

Ca un proroc al zilelor de mai bună nădejde el a îmbătrânit 
lângă această vatră luminoasă, străjuind focul sacru ce-l alimenta 
zilnic și din care încălzia inimile obidite ale miilor de iobagi dor- 
nici de o viață de libertate naţională. 

Volumele cinstitei Gazete ieşite din mâinile lui, puse unul 
peste altul, ar face un monument aere peraennius memoriei  mae- 
strului de publicist. 

Dacă şi-ar lua cineva osteneala să cerceteze cuprinsul acestor 
volume de foliante şi ar desluşi după ani ideile şi punctele de 
orientare ce l-au călăuzit, ar putea face operă istorică de mare 
valoare. Ce operă vrednică de ziariştii de azi! Prin ea s'ar putea 
pune în vederea tuturor un minunat model de perseveranță, abne- 
gație şi consecvență, ce ar ieși ca un monument din colecţiile 
acelor foliante ale analelor românismului din Ardeal. 

Dr. Aurel Mureşianu întreaga viață şi-a consacrat-o cauzei 
naționale. El n'a fost om de partid, nici Gazeta n'a fost organ de 
partid. Partidul Naţional datează formal din 1881. Dar Mureşianu, 
conducătorul politic dela Gazeta Transilvaniei a precedat cu mulți 
ani organizarea formală a partidului. După înființare, el serveşte 
cauza partidului şi până la 1884, când apare „Tribuna“ din Sibiu, 
Gazeta este unicul ziar al partidului. Totuşi nu se poate zice că 
Mureşianu ar fi fost omul partidului. Şi-a rezervat mână liberă 
față de atitudinea partidului şi toată libertatea de a aprecia obiec- 
tiv actele lui. De aceea, când mai târziu, netam-nesam, unii mem- 
bri au schimbat tactica, adoptând activitatea, Mureşianu a repro- 
bat schimbarea şi Gazeta şi după 1905, când partidul a ratificat 
activitatea, a rămas consecventă pasivității față cu parlamentul din 
Budapesta, secondat fiind numai de puţini, dar foarte distinşi frun- 
taşi ai partidului. 

Nefiind om de partid, el a fost mai presus de toate Român. 


In zilele din urmă am avut ocazie să văd la biblioteca uni- 
versității din Cluj arhivul d-lui Francisc Hossu-Longin şi în el o 
serie de scrisori ale directorului Gazetei. Intre acestea m'a impre- 
sionat mai ales cea din urmă, pe care a scris-o în ziua morţii sa- 
le: 20 lunie 1909. Fiind într'o chestie urgentă scrisoarea a fost 
dată la poştă, „express“. Când servitoarea s'a întors dela poștă, la 
ora 6 seara, găsi pe stăpânul său şezând în același jilţ, dar mort, 
cu condeiul lângă el. 

Scrisoarea se referea la un proces de presă, pornit contra 
Gazetei pentru un articol: „Mea culpa“, semnat: „Cassiu“, dato- 
rit d-lui Hossu-Longin. In scrisorile anterioare, din același an, Mu- 
reşianu scie amicului său că o serie de procese s'a pornit contra 
Gazetei pentru articolele din n-rul jubilar al ziarului, publicat în 
anul 1908. Mai în urmă îl avizează că s'a pornit acţiune şi pentru 

art. „Mea culpa“ din n-rul 286, dela 30 Dec. 1908. Redacto- 
rul responsabil, Victor Branisce, fratele lui Valer, n'a spus la pri- 
ma ascultare cine se ascunde sub semnătura „Cassiu“, cerând 
termen pentru cercetare. Intr'aceea, întrebat, d. Hossu-Longin a au- 
torizat să spuie numele autorului. S'a pornit astfel procesul contra 
lui... Cetind azi articolul, nu-ți poţi închipui cum a putut construi 
procurorul din Tg. Mureş acuzare de agitaţie, când el nu face 
altceva decât să scuture pe Români din indolența lor. lată părţile 
esenţiale din articolul încriminat ca agitatoric contra Ungurilor: 


„Autorul se plânge de intelectualii români, cari „nu vreau să 
lpte aşa precum recer atacurile ce zilnic întâmpinam“... Mulţi se 
feresc de popor, de a-i da cel puţin un sfat, ca nu cumva să-şi 
pericliteze interesele lor. 


„De geaba ne încercăm a pune vina tot pe contrarii noştri, 
căci în cele mai multe cazuri vina este numai a noastră, tocmai 
pentru greşelile și păcatele atinse. Un neam ca al nostru, înconju- 
rat de atâţia şi aşa de puternici duşmani, trebuie să poarte lupte 
foarte chibzuite, cu mari sacrificii şi cu un adevărat devotament. 
De aceea conducătorii intelectuali și peste tot cei ce au datoria şi 
chiemarea... să sară în ajutorul perzecutaţilor — preoții, învățătorii, 
notarii chiar — să nu lase să treacă nici o ocaziune, când țăranul se 
persecută, a-i fi de ajutor, avocaţii, păzitorii legilor... întotdeauna 
să fie acolo... unde cauza sfântă a poporului neapărat cere să fie. 
La o parte deci cu jeluirile şi constatările sterile, să punem mâna 
cu toții pe inimă şi să repetăm mereu cu sinceritate: mea culpa! 
„Cassiu“. 

Procesul s'a desbătut în 9 Dec. 1909a curtea cu jurați, din 
T. Mureș. Preşedintele tribunalului era grotul Lăzâr Miklos, cel care 
înainte cu 10 ani insultase memoria lui lancu, în calitate de pro- 
curor în A. lulia, numindu-l, pe eroul munților, „șef de tâlhari“! 
Insulta provocase un val de indignare între Români, pe care TTri- 
buna din Sibiu şi tinerimea universitară a subliniat-o cu o campa- 
nie ce ţinu un an de zile, culminând în încununarea mormântului 
lui lancu de sub goronul lui Horia, dela Țebea, ceeace provocă 
condamnarea alor trei şefi ai studenţilor: Ion Scurtu, Coriolan Steer 
şi George Novacoviciu. Toţi trei sunt azi în mormânt, fie-le me- 
moria binecuvântată ! 

Se poate închipui în ce spirit de imparţialitate a fost condus 
procesul de către un preşedinte aşa de bine dispus față cu frun- 
taşii Românilor. Acuzatul, deşi avocat, tare și pe limba maghiară, 
a renunţat şi la dreptul său de apărare. „In conştiența nevinovă- 
ției mele şi din principiu nu iau cuvântul pentru apărare“ — a 
declarat H. Longin, spre uimirea judecătorilor. A şi fost osândit 
la un an temniță şi o mie coroane amendă. Atitudinea demnă a 
acuzatului a produs entuziasm în cercurile românești. Tinerimea I-a 
felicitat telegrafic, iar „Neamul Românesc“, care ne venia sub nu- 
mirea travestită: „Dela noi“, îl aprecia astfel: 

„Fr. H. L. osânditul de astăzi... nu seamănă cu cea mai ma- 
re parte din Românii cari fac în Ungaria politică pe bază naţio- 
nală. Chibzuitele tratative, dibăcii, — tot acest politicianism sterp 
în jurul stăpânilor fără drept şi fără lege îi sunt străine. Dela 
activism în condiţiile de azi nu aşteaptă nimic. Cu o hotărire 
neclintită el se ţine la o parte de zarva şi de micile succese ale 
zilei. Neobişnuit a fost şi la judecată. Alţii vorbesc, se apără, ori 
pentru a scăpa de o pedeapsă nemeritată, ori măcar pentruca vor- 
ba lor să aibă răsunet între Români. Răsleţul dela Deva dispre- 
tuiește și una şi alta. Refuzul de a vorbi a fost cea mai strașnică 
dovadă a zădărniciei punctului de vedere de drept în Ungaria de 
astăzi.“ — | 

Tot aşa de bine apreciat a fost H. L. şi în forul superior al 
justiției. Curia (Curtea de casaţie) din Budapesta, ocupându-se de 
proces în 20 lunie 1910 (unan dela moartea directorului Gazetei), 
a nimicit sentința Secuilor din Tg. Mureș şi a absolvat pe acuzat 
sub cuvânt că chestiunea, dacă se cuprinde sau nu agitație în ar- 
ticolul încriminat, este chestie de drept şi jurații au greşit soco- 
tind că conţine delictul agitației. 

Oricât de justă, atitudinea Curiei a produs sensaţie și a fost 
mult discutată în cercurile de specialitate. In revista Jogtudomânyi 
Kozlony din 24 lunie 1910 o discută profesorul de la Academia 
de drept din Sârospatak, Francisc Finkey. 

După cele spuse, pot da, cred, scrisoarea lui Aurel Mureşia- 
nu către Fr, Hossu-Longinu, lată-o: 


Brașov, 20 lunie 1909. 
Dragă Hossule, 


Am vrut să-ți scriu, să capeți încă scrisoarea la Deva, dar n'am putut. 
Tu, după cum mi-ai scris, vei fi imâne la T. Mureșului pentru ascultare. 

Precum vei fi aflat din ziar sunt și eu citat pe mâne, dar în starea în care 
mă aflu îmi este imposibil să călătoresc. Dacă nici la tribunalul de aici nu 
mă pot duce,ci trebuie să vină judele la mine, poți pricepe dece nu am putut 
avea plăcerea să te revăd după atâta timp şi să putem conversa aşa nejenat 
la un pahar de bere sau vin. 

Se pare, că pentru mine au trecut pentru totdeauna vremurile acelea, 
căci e-toarte nesigur, că mă .voi face mai bine, dar cu atât mai probabil, că 
starea sănătății mele se va înrăutăți cu timpul tot mai tare. 

Deocamdată mă ţine numai stomacul bun, ce l-am moştenit dela părinți 
și care nu mă părăsește niciodată de tot, şi claritatea minții, capul limpede. 

Dragul meu, fireşte, că eu a trebuit să trimet un atestat medi- 
cal judelui instructor, Lâzâr Mikl6s, pe care îl va primi azi înainte de amiazi. 

Am uitat însă în mijlocul multelor ocupaţiuni să iau o copie legalizată 
de pe acel atestat. Nu știu dacă judele mi-l va trimite îndărăt, dar poate 
să-mi mai trebuie în curând, căci acum din toate părțile mă citează. Eu scri- 
soarea aceasta ţi-o adresez la d. Dr. Enea Draia, pe care cred că-l cunoşti bine. 
Te rog, să-i comunici salutările mele cordiale şi felicitări pentru apărarea succea- 
să, ce a făcut-o în ultimul proces lui Branişte. Totodată spune-i cazul cu 
atestatul. De cumva se poate, mi-ar părea bine, să poată prin cineva din can- 
celaria sa să ia o copie de pe el şi să o legalizeze. Eu mam avut vreme de 
a-i scrie până acuma, dar voiu face-o în curând. Acum, dragul meu, să tre- 
cem la tema capitală a apărării tale. Recursul tău l-am aflat foarte bun și po- 
trivit, dar mi se pare că ai accentuat prea puțin, că o critică, ca aceea ce ai 
făcut-o în „Mea culpa“, cuprinde în sine esența dreptului cetățeanului de a se 
ocupa de mersul afacerilor publice, de care se ţin și afacerile neamului și a 
bisericilor noastre, cari reclamă şi ele să li se dea de cătră cei mai deaproa- 
pe interesați cea mai mare îngrijire posibilă. A provoca pe connaţionalii 
săi să-și vadă de interesele lor şi să-și apere şi promoveze drepturile, limba 
și cultura lor, și de a-i mustra pentrucă nu-și împlinesc dutoria, este cea mai 
primordială chemare a cetățeanuiui într'un stat constituțional şi această che- 
mare şi acest drept bazat pe libertatea individuală, nu pot fi răpite nimănui 
sub pretextul că ar fi contrariul unui curent, ca cel şovinist de maghiarisare, 


Conceptul de agitare nici că poate avea loc acolo unde cetățeanul se 
apără numai în contra unor nedreptăţi, în contra încălcării libertăţii sale ce- 
tățenești, etc... Cu atât mai puțin poate fi timbrat de agitator și ațâțător acela, 
care se ocupă numai de necazurile concetățenilor săi și-i împinteneşte de a-şi 
vedea înainte de toate de trebile lor, grijind să nu sufere ştirbire interesele lor 
de viaţă. Apoi pe câtă vreme pe baza legilor existente vor dăinui instituțiuni cu 
caracter național cultural românesc, nu poate fi împiedecat cetățeanul de na- 
ționalitate română a lupta legal pentru susținerea și promovarea acestor in- 
stituțiuni. - 

Iți doresc toate cele bune, al tău vechiu amic: 


ss. Aurel Mureşianu 

Pe plic, această notă: „Cea din urmă scrisoare a lui Dr. A. 
Mureşianu, ce a scris-o şia espedat-o la poștă prin servitoarea lor, 
care reîntoarsă l-a găsit mort în scaun, cu peana lângă el. 

ss. Francisc Hossu-Longinu 


In fascicolul de scrisori ale D-lui H. Longin, după aceasta 
urmează numai două telegrame şi un necrolog. Una anunţă moar- 
tea directorului Gazetei şi ziua înmormântării şi o semnează Bra- 
niște. A doua pornia din Ceul-Silvaniei, semnată: George Pop de 
Băseşti şi zice: „Te invit, ca pe reprezentantul partidului naţional 
român a conduce în 23 curente la înmormântarea Dr-ului Aurel 
Mureşianu, delegația comitetului Huniedoara“. 

De astădată, ginerele H. Longinu, a urmat invitării preşedin- 
telui şi socrului său, Pop de Băseşti. Accentuez asta, pentrucă între 
scrisorile anterioare este una, prin care Mureşianu roagă pe ami- 
cul său Longinu, să se prezinte la consfătuirea din B. Pesta con- 
vocată de preşed. Pop de Băseşti, ca reprezentant al Gazetei şi 
să-l informeze, pentru orientarea sa. H. L. răspunde indignat, cu 
o telegramă, spunând că ginerele preşedintelui nu discută cu ac- 
tiviştii politica partidului, rămânând credincios atitudinei de pasivi- 
tate. La aceasta Mureşianu îi scrie o foarte interesantă scrisoare 
de scuze şi explicație, caracteristică epocei, care comportă însă 
o altă ordine de idei. De aceea mă opresc. Scopul. acestor men- 
țiuni nu era decât a aduce un prinos de omagială închinăciune 
memoriei celui mai vrednic luptător al ideii naționale din epoca 
dinainte de războiu, publicând ultima lui scrisoare, după care şi-a 
dat sufletul ca un adevărat erou al condeiului, din care el a făcut 
şi scut şi spadă în serviciul cauzei neamului său. 

Cuvine-se deci cu adevărat, să-i păstrăm vie memoria, cul- 
tivând-o și punându-l drept exemplu şi model generaţiilor tinere, 
din neam în neam. 

Cluj, lulie 1934. 

Semne bune 
în viaţa economică mondială 
de Dr. N. G. V. Gologan 


Din Octomvrie 1929, de când s'a produs crahul bursei din 
New-York, începutul sdruncinului economic, în care ne sbatem 
şi astăzi, silinţele popoarelor pentru restabilirea echilibrului eco- 
noriiic şi refacerea gospodăriilor lor naţionale n'au ştiut ce-i odihna. 

In tot acest timp, problemele economice deţin un loc de 
frunte în preocupările cârmuitorilor naţiunilor. 

In străduinţele lor neobosite, depuse în aceşti patru ani, 
pentru ieşirea la lumină din întunerecul crizei în care ne arunca- 
se ruperea echilibrului dintre producţiune şi consumaţiune însă, 
greşala de căpetenie este, că în loc să se îi încercat să se pună 
stavilă sporirii fără socotințţă a producţiunii, adaptând puterea ei 
cerinţelor consumului, şi în loc să se fi îndrumat siorţările unite 
spre o puternică acţiune de înfrățire şi colaborare economică 
internaţională, conducătorii destinelor popoarelor au lăsat frâu liber 
acestor greşeli; după cum, orbite de sclipirea falsei prosperităţi de 
după războiu şi de păcatele demagogiei, statele nu sau gândit 
nici sâ micşoreze cheltuielile publice. 


* 
% % 


Năzuinţele comune de a pune capăt suferințelor economice, 
printr'o conclucrare prietenească internaţională, sunt zădărnicite şi 
ele de egoismul şi lipsa de încredere reciprocă dintre naţiuni. 

Cea din urmă şi cea mai promițătoare încercare de împă- 
ciuire economică între popoarele lumii — conferinţa economică 
mondială — deschisă în prima jumătate a lunei lunie 1933, în 
capitala Marei Britanii, a dat greş şi ea, provocând, după cum 
era şi de aşteptat „o şi mai mare înăsprire a regimului de con- 
trol al devizelor, contingentări, clearinguri, compensaţii şi o întă- 
rire a tendinţelor de izolare între ţări.“ *) 


*) Raportul Consiliului de Administraţie al Băncii Naţionale a României 
către Adunarea Generală a acţionarilor (M. O. Partea Il-a Nr. 32 bls. din 
8 II. 1934. 

Astfel, înfrânte sforţările comune de tămăduire a crizei prin 
descătuşarea schimbului internaţional şi readucerea legăturilor de 
afaceri între popoarele lumii pe calea încercată de vechi expe- 
rienţe, ţările se văd silite de acum înainte să-şi desăvârşească, 
din ce în ce, organizarea lor gospodărească, în cadrul economiei 
închise, îmbrăţişând, tot mai stăruitor, politica de autarhie eco- 
nomică. 

Sub porunca acestei noi orientări, în politica comercială a 
popoarelor, problema colaborării economice internaţionale îşi 
pleacă capul. 

Locul vechilor legi naturale, care stăpâneau înainte raportu- 
rile de schimb între indivizi şi naţiuni, îl iau de aici înainte bu- 
nul plac şi artificiul, care sapă temeliile orânduirii economice a 
porţilor deschise şi paralizează toate forţele vii ale naţiunilor, 
lăsând în urma lor lipsa, sărăcia, descurajarea şi murmurul clase- 
lor sociale, 

Sub acest imperativ al vremurilor, dezordinea şi dezorienta- 
rea economică şi morală a lumii cresc şi se adâncesc; naţiunile 
lumii, în relaţiunile lor de schimb rupte în două ţări credincioase 
metalului galben şi în state care au părăsit etalonul aur, se răz- 
boiesc între ele; fiecare dorind numai să vândă şi să nu cumpere. 
să exporte şi să nu importe, să încaseze şi să nu plătească. 

In faţa acestei îngrijorări generale, nu mai surprind nici chiar 
temerile despre sfârşitul regimului capitalist. 


% 
% * 


lată însă, că în ciuda amărăciunilor şi suferințelor răspândite 
de aceste semne rele, în ciuda greşelilor conducătorilor şi econo- 
miștilor, desminţind prevederile pline de desnădejde, regimul capi- 
talist nu se pierde şi nu se prabuşeşte; el dând în ultimul timp. 
tot mai mult dovada unei puteri de viaţă şi unor însuşiri nebănui- 
te de elasticitate şi de adaptare, care nu numai că-i dau forța să 
răsbată vitregia vremurilor de astăzi, dar îi îngăduesc să-şi de- 
schidă singur drumul însănătoşirii. 

Şi că aşa este, n'avem decât să ne rotim ochii împrejurul 
nostru, sau să plecăm urechea la ştirile ce ne vin de peste ţări 
şi mări. Peste tot, se întrezăresc semne bune de îndreptare, din 
toate părţile se anunţă că pragul crizei a fost trecut şi că lică- 

ririle dătătoare de bune nădejdi se înmulţesc. Ne-o spun aceasta 
cunoscătorii rosturilor economice de la Liga Naţiunilor, ne-o con- 
firmă cifrele statistice, care arată sporirea activităţii productive, 
împuţinarea lipsei de lucru, reînsufleţirea tranzacţiilor pe piaţă şi 
la burse, semnele unei vădite tendinţe de adaptare a costului de 
producţie la preţurile scăzute de azi, care a făcut posibila reveni- 
rea la rentabilitate a multor întreprinderi. 

Incepând din lulie 1932, aproape în toate ţările se remarcă 
un spor al producţiunei industriale, spor care după o întrerupere 
în primul trimestru al anului 1933, se menţine în tot restul anului. 
In acelaşi timp s'au urcat şi preţurile mărfurilor şi în primul rând 
prețurile materiilor prime şi al produselor alimentare. 

Aceleaşi semne bune ni le dau şi cifrele privitoare la mi- 
şcarea schimbului mondial, din care reiese că, până când în com- 
paraţie cu media anilor 1925/29, valoarea importului mondial ara- 
tă un regres — în 1930 de 14%, în 1931 de 381/2%, şi în 1932 de 
59%, — în intervalul lanuarie-Septemvrie 1933, cifrele importului 
mondial arată o tendință de urcare. 

Tot aşa şi valoarea exportului, care, comparativ cu media 
anilor 1925/29, scade în 1930 cu 16.5%, în 1931, cu 40% şi în 
1932 cu 60%, în lunile lanuarie-Septemvrie 1933 înregistrează 
un spor simţitor, valoarea exportului mondial fiind în acest timp 
numai cu 81.8 milioane dolari aur inferioară exportului pe între- 
gul an 1932. 

La finele anului 1933, volumul comerţului mondial, în com- 
paraţie cu acela al anului 1929, reprezintă 74.8%/0, faţă de numai 
70%, la începutul anului 1933,%). 

Constatări, nu mai puţin îmbucurătoare, putem face şi din 
examinarea cifrelor indice ale producţiunei industriale mondiale 
în general, ca şi a celor din ţara noastră şi din ţările vecine nouă 
Austria, Cehoslovacia, Polonia, şi în special Ungaria. 

Astfel, cu excepţiunea Franţei, unde producţiunea industrială 
este staţionară, se remarcă o urcare generală mondială; indicele 
producțiunii industriale mondiale ridicându-se de la 83.4 în De- 
cemvrie 1933, la 85.7 în lanuarie 1934. Urcarea cea mai accen- 


*) L'economie internationale, Mai 1934. 

tuată o înregistrează Germania, de la 74.5 la 77.8 şi Statele Uni- 
te de la 67.6 la 703, 

In România, indicele producţiunii industriale creşte de la 96, 
în ultimul trimestru al anului 1932, la 105 în trimestrul al doilea 
al anului 1933; în Austria, de la GI, în primul trimestru 1933,la 
68, în trimestrul al treilea al anului 1933; în Cehoslovacia, în 
aceeaşi perioadă, de la 56, la 61; în Polonia, de la 48, la 58 şi 
în Ungaria, de la 75, la 85. 

De asemenea, indicele costului vieţii, cu excepţia Statelor 
Unite, este peste tot în scădere; o uşoară reajustare stabilindu-se şi 
între indicele preţurilor de engros şi acela al costului vieţii, va- 
riaţia între aceşti doi indici micşorându-se. 

La fel, situaţia şomajului arată şi ea o uşoară ameliorare. 
In comparaţie cu lanuarie 1934, la finele lunei Februarie 1934, 
şomajul a scăzut în Germania, cu 10.06%; în Austria, cu 1.3%; 
în Anglia, cu 3.40%; în Statele Unite, cu 4.8%; a crezcut în schimb 
în Franţa, cu 5.70% ; în Norvegia, cu 4.3%; şi în Cehoslovacia, 
cu 1%. 

După datele Biroului Internaţional al Muncii, în statele de 
mai sus, numărul total al cetor lipsiţi de putinţa câştigării pâinei 
zilnice, se cifrează la finele lunei Februarie 1934 la 18 milioane, 
față de 19.2 milioane, la finele lunei lanuarie 1934.*) 

Caracteristică în această privinţă este şi mărturisirea Mini- 
strnlui de comerţ al Poloniei, care, cu prilejul discuţiunilor asupra 
bugetului ţării sale pe 1934—35, constată că pentru prima oară 
dela isbucnirea crizei, anul 1933 n'a adus în economia mondială 
o mai departe descreştere a producţiei şi rulmentului. 

„ Semne de îmbunătăţire s'au înregistrat atât în schimbul eco- 
nomic cât şi pe piaţa financiară a acestei ţări, în care accentua- 
rea crizei şi mişcarea rulmentului sau oprit definitiv. In special 
în a doua jumătate a anului trecut a intervenit o stabilizare a 
vieţii economice poloneze. 


*% 
* 


Ţinând seamă de toate aceste împrejurări, cărora se adap- 
tează şi economia noastră naţională, putem afirma, cu toată lini- 


*) L'economie internationale, Mai 1934. 

ştea, că economia mondială, ca şi cea naţională, se îndreaptă pe 
calea refacerii, intrând într'o perioadă de recreare şi de înviorare, 
care nu face decât să ne întărească convingerea, că forţele eco- 
nomice înfruntând piedecile şi constrângerile de până acum, tind 
către descătuşare. Autarhia nu este decât o etapă de reculegere, 
de reîntremare de forţe şi de reorganizare a vieţii economice în 
cadre naţionale, în vederea deschiderii noilor căi de desvoltare şi 
străduinţe spre orizonturile largi ale colaborării economice mondiale. 

„La această răspântie se găseşte acum evoluţia gospodăriei 
popoarelor. Ocolind revoluțiile şi stând pe punctul de a părăsi 
experienţele periculoase, economia ţărilor îşi caută aşezarea unui 
nou echilibru în realităţile şi puterile naţionale, pentru ca apoi să-şi 
îndrumeze sforțările în direcţia refacerii echilibrului internaţional“. *) 


Braşov, în Mai 1934. 


*) Universul No. 1/934. 

Scrisori vechi 
Comunicate de Norbert Salmen 
V. 


O scrisoare mai mult de conveniență e următoarea tot dela 
Constantin Brâncoveanu. O dovadă nouă pentru buna prietenie 
între vecini. Judele trimite păstrăvi mari pentru masa Domnului, 
pe când acesta scuteşte de văcărit, noua dajdie, „cât va fi pen 
putință“. 


+ lo Costandin Voevod bi. mist. gsdni zeml. vlahiscoe 
[== din mila lui Dumnezeu Domn al Ţării Româneşti] 


+ Cinstitului al nostru de bine voitoriăl şi bun priiaten dum- 
nealui jupănul Giorge Draot județul cel bătrăn cu sănătate şi tot 
binel[e] pohtim dumital[e] de la dumnezeu. Cartea dumital|e] cu 
cinste o am priimit şi ne-am bucurat înțelegănd de a dumital[e] 
bună sănătate. In care carte ne scrii dumneata și ne urezi pentru 
anul nou. Mulţumim dumitale. Aseamenea şi noi urăm ca să pe- 
treaceţi şi dumneavoastră sfintele aceastea sărbători cu sănătate 
şi cu multă bucurie. Aşijderea și peaştele, ce ai ostenit dumneata 
de ne-ai trimis niște păstrăv foarte mare și frumos, încă cu multă 
dragoste l-am priimit. Şi cunoaştem că den căldura cea multă a 
priiteşugului, ce ai spre noi, ai voit dumneata a ne trimite de 
s'au aflat la masa noastră într[u] aceasta zi mare şi foarte mulțu- 
mim dragostei dumital[e]. Ne scrii dumneata pentru vitele dumi- 
tal[e], de va fi să iasă dajdea pe dobitoace să ţi le ertăm. Ce 
cum ca să nu iasă acea dajde pe dobitoace, nu să poate, că ţara 
aceasta iaste cu păsuri şi cu nevoi multe, iar de vitele dumitale 
vom socoti. Căt ne va fi pen putinţă, vom face pentru dragostea 
dumitale numai să ne scrii dumneata căte vite ai dumneata, adecă 
căți cai cu iape şi căți boi cu vaci, să ştim, şi tot vom face, ce 
să va putea, fiindu-ne dumneata priiaten vechiu. Aceasta şi mila 
lu dumn[e]zeu să fie cu d[ujmn[ealta. Dec. 25 d. vI. 7218 [-=1709]. 


De bine voitor dumital[e] 
lo Costandin Voevod 


[Vo.] + Cinstitului bun priiatenului nostru dumisal[e] jupă- 
nului Giorge Draot județul cel bătrăn de la cinstită cetatea Bra- 
şovul. Cu multă săn[ăjtate să s[ă] dea. 

Anno 1710, Die 8 lan! Exhibitae von Ihro Fiirsti. Gnaden 
aus Wallachey in Puncto des Vakarits. 

Kosztandin Vajdărol. 

[Pecete ovală, mică, roşie. Sub coroană punctată corbul cu 
crucea în plisc. Legenda: lo Costandin Brav. Vvd. biiu mltiu 
gdni z. vi[aş]coe. 1689. De jur împrejur lauri.] 


VI. 


Bogata corespondenţă între Brâncoveanu şi Braşoveni do- 
cumentează buna înțelegere între ei, care nu se mărgineşte la 
forme goale. Când e vorba de o hoţie şi de urmărirea vinova- 
ților, vameşii sunt instruiți a da mână de ajutor. Slujbaşii dom- 
niei fac chiar cercetări, precum ne arată cazul hoțului de cai din 
Tohan, un oarecare Neagoe. Fostul hon Stefan Filstich e  însăr- 
cinat din partea Braşovenilor cu astfel de afaceri în anii 1711— 
141). Deci lui i se adresează scrisoarea domnească. 


lo Costandin Voevod biiiu mistiiu gpdri zemle vlah[i]scoe 
[= din mila lui Dumnezeu Domn al Țării Românești]. 


+ Al nostru de bine voitoriii dumnealui juplă]nul Ştefan 
Filştain fănoțul cinstitei cetăț|i] Braşovului săn[ăltate şi tot binele 
poftim dumitale dela dumnezău. Pricina scrisorii nu iaste de alta 
făr că facem ştire dumitale pentru un Neagoe hoțul care l-au fost 
prinsă vameşi dela Cămpina cu niște cai de furat ai unui om 
anume lon Măndrul din ţara dumneavoastră din sat din Tohani, 
pentru care ai fost scris dumn[ealta vameşilor dela Cămpina ca 
să trimiț[ă] aici la noi să-ş[i] dea seama cu cine au mai fost soţie, 
fiind ş[i] acolo, la dumneavojajstră prinși nişte hoţi]. Şi trimi- 
țăndu-l, s'au cercat în tot chipul și] hoțul tăg[ă]duiaşte, zicănd 
că nu e vinovat nimic nice știe de acei cai. De care lucru iat[ă] 
că hoţul stă tot la opreal[ă]. Şi dumn[ealta să trimiţii] pă păgu- 
başul acela de cai ş|i] p[ă] alții cine l-ar cunoaște, să stea cu 
dănsul de faț[ă] ș|i] atuncea să va îndrepta lucru.  Aciasta și] 
mila lui dumnezeu să fie cu dumnfealta. Mart. 14 dn. It. 7221 
[= 1713]. 

De bine voitoriu dumitale 

lo Costandin Voevod. 


[V*:] Al nostru de bine voitorii dumnealui jup[ă]nului Stefan 
Filştain, fănoțul cinstitei cetăţ[i] Braşovului cu săn[ăltate să să dea. 


1) Stenner: Op. cit. pg. 40. 

A 1713 Mens Martis. Havasalfoldi meltoss[âgos] Vajda 6 
Nga [— Nagysâga] kivânnya, hogy a Tohânyi kâros emberek bâ- 
mennyenek a tolvajra a kit a Kempinai vâmsok meg fogattak, 
lopott lovak irânt. 

[Pecete ovală, mică cu corbul şi cu legenda: lo Costandin 
Brav. Vvd. bijiu miltiu. gdnă z. vicoe. 1689). 


VII. 


Pe cât se pare, juzii din Brașov obișnuiau a se recomanda 
noului Domn și a-l ruga să fie între ei prieteşugul „ce au fost 
în zilele celor mai denainte Domni“. Aceasta o putem deduce şi 
din următoarea scrisoare. Ştefan Cantacuzino îl cunoaște pe 
Gheorghe Draudt de mai nainte, poate din anul 1709, pe când a 
fost nunta vărului său Gheorghe. Atunci boerii sosiți din Ţara 
Românească fuseseră primiţi foarte bine.!) Noul Domn e gata de 
servicii şi pedepseşte pe „blestemaţii“ slujbaşi cari au bătut pe 
un Sas, par'că ar presimţi că peste câţiva ani pribeaga sa văduvă 
tocmai în Braşov își va găsi refugiul și acolo îşi va petrece vă- 
duvia până la moarte. 

Trebile personale ale judelui și cele ale cinstitutului sfat, la 
care se face aici aluzie, vor fi fost nişte scutiri de oierit şi de 
văcărit. Cât despre jupânul Fontana, acest nume se găseşte, pus 
după acela al lui Gheorghe Cantacuzino, în cronica lezuitului cj» 
tată mai sus.2) De aici reiese că trebuie să fi fost şi dânsul om 
cu vază, catolic şi probabil străin. 


lo Ştefan Voevod biiii milstiii gpdră zemle vlahiscoe [== din 
mila lui Dumnezeu Domn al Țării Românești]. 


+ Cinstitului al nostru bun priiaten şi vecin de aproape; 
dumnealui jupănului Gheorghe Drao[t] județul cel mare al cinstitei 
„cetăți Braşovul; sănătate și tot binele cel cu fericire poftim şi 
rugăm dumitale dela bunul şi putearnicul dumnezeu să-ț[i] dă- 
ruiască. Cinstită şi prietenească cartea dumitale cu multă dragoste 
o am luat dela omul dumneavoastră și înțălegănd de a dumitale 
întreagă sănătate, ne-am bucurat dând laudă lui dumnezău. Alalte 


*) lorga: Op. cit. pg. 87. 
2) Quellen VII. pg. 514. 

ce ne-ai scris dumneata încă bine am înţăles. In care carte do- 
vedeşti dumneata cumcă multă bucurie şi păreare de bine ai avut 
dumneata, înțelegănd pentru a noastră fără de nădeajde şi dintr'a 
lui dumnezău nu mai lucrare şi pogorire domniia aciasta ce ne-au 
venit. De aciasta priiatenilor celor buni aşa li să cade pururea să 
să bucure de binele şi folosul priiatenilor, dar cu căt mai vărtos 
dumneata nu de acuma ci încă mai de nainte fiind al nostru ve- 
chiu şi adevărat priiaten nu ne îndoim că nu vei fi avut bucurie 
mare pentru noi. Insă ne pohteşti dumneata ca să fie vecinătatea 
şi dragostea priiteşugului celui mai denainte, ce au fost în zilele 
celor mai denainte domni, ce aciasta adeverim dumitale că vom 
nevoi a să păzi vecinătatea, doară şi mai bine acum în zilele 
domnii noastre decăt la alții, și să vă ţină bunul priiteşug ne- 
mişcat și nestricat. lar pentru ce ne mai scrii dumneata de o 
blestemăţie ce au fost făcut nişte slujători de ai noştri de au bătut 
pe un sărac de Sas, carele au venit şi aici, am văzut. Mă rog 
dumitale, nebunii, blestemaţii, beţivii, din lume n'au lipsit nici 
odată. Insă noi decum am înţăles din cartea dumitale, şi fiindu-ne 
şi din fire urăte faptele biestemaţilor numaidecăt am pus de au 
cercat și pe unul de aceia aflăndu-l aici,am poruncit de l-au pus 
la închisoare. Altul fiind cazac 1) la Tărgovişte am trimis să-l 
aducă, şi cu ce răsplătire îi vom cinsti şi pe aceştea, şi pe un 
copil din casă ce ne scrie jupănul Fontana ce au făcut iarăş unor 
oamen[i] de ai dumneavoastră pe Pra[h]ova aşa ni să pare cănd vei 
înțăleage dumneata să ne mulțumeşti de pedeapsă ce vor păţi. Insă 
dumneata ca un înțălept spre aceasta nici o bănuiallă] pe noi 
avănd. căci la începături de aceastea aşa să ntămplă de nu lip- 
sescii căte o blestemăţie a nebunilor. lar de acum să ştii dum- 
neata că-i vom înțărca pe toţi, şi vom nevoi a chivernisi”) ca să 
lipsească în zilele domniii noastre toate blestemăţiile şi faptele 
celor nebuni. Şi le va căuta a să purta fieşt[ejcare cu omenie 
cu înțălepciune, cu blăndeaţe dupre cum firea noastră pofteaşte. Şi 
de ceale ce ar îi trebil(e) dumneavoastră şi a tot cinstitului sfat 
cu îndrăzneală ne faceții] știre. Şi ce va fi pen putinţa noastră 
cu dragoste ne vom arăta spre slujba şi trebile dumneavoastră ca 
cătră ai noştri buni vecini şi vechi priiateni şi voitori de bine. 
Aciasta şi mila lui dumnezeu să fie cu dumneata. Ap[rilie] 20 
ni. It. 7222 [=1714]. 


De binevoitoriul dumnitale şi vechiu priiaten 
lo Ştefan Cant. Voevod. 


1) sbir. 
2) administra. 

[Vo.] + Cinstitului al nostru bun vecin şi vechiu priiaten 
dumnealui jupănul Gheorghe Draot județul cel mare al cinstitei 
cetăți Braşovul cu cinste şi cu multă sănătate să s[ă] dea. 

Exhibit 13 Maji 1719 Stephân Vajda Levele, igeri magât a 
j6 szomszdsăgnak megtartăsâra: az excessust csinâlok megbiin- 
tetâsere. 

[Pecete mică, octogonală, roşie, cu vulturul bicefal. In mijloc 
corbul cu crucea. Legenda: loan Ştefan Cantacuzino Voevoda]. 


VIII. 


Incă o scrisoare latină, tot o comunicare confidențială. Pri- 
mitorul ei, cvestorul Lucas Seuler e medic şi farmacist şi astfel 
sfetnic al bolnavului Ştefan Cantacuzino. Acesta scrie în Decem- 
vrie 1715 că a primit medicamentele destinate lui și Doamnei. 
Luându-le a observat însă că, pe când băutura medicală îi înles- 
neşte respirarea şi durerile de piept, prafurile i-au stricat stomacul 
şi nu le mai ia. Fiind ger straşnic, probabil nu se va putea trimite 
leacul din Braşov şi de aceea cere în orice caz rețeta. Astfel un 
farmacist i-ar putea face leacul şi anume în prezența bolnavului, 
ca să nu se întâmple cumva vreun abuz. 

Intr'un postscript, Domnul adaugă, după cinci zile, că i-ar fi 
foarte îndatorat lui Seuler, dacă i-ar da un laxativ. Incă tot mai 
are astmă, dureri de piept, de cap şi de picioare, cari îi sunţ 
umflate şi-l roagă să-l ajute cu medicamente. Dar toate acestea să 
fie spuse în coniidenţă. 

Pe cât se vede, scrisoarea era să fie expediată în 23 De- 
cemvrie, dar trimiterea fu amânată, poate din cauza vremii grele, 
până în 28, când apoi s'au mai adaos atât notița marginală cât 
şi postscriptul. 


Spectabilis ac G(ene)rose Domine, 
Amice observande 


Elapsis proxime diebus certam reddideramus Sp(ecta)b(i)lem 
ac G(ene)rosam D(ominatio)nem V(est)ram de perceptione tam 
pro Nobis, quam vero Consorte nostra transmissorum medican- 
torum, et annexae Instructionis de modo ijsdem utendi; nunc vero 
post continuatum per aliquot dies praescripta methodo eorum usum, 
significamus: ex essentia quidem magnum levamen respirationis, 
et non exiguum pectoralium dolorum lenimen cognovisse; ex pul- 

veribus vero, quorum Sex hactenus tempore praescripto in vutka 
sumpsimus noxiam alterationem et gravit(a)tem (Adaos posterior 
deasupra textului) in Stomacho expertos. Quare a  pulveribus 
abstinendum,  siquidem  aliquot eor(um)  cartulae  supersint, 
duximus cum vero sola essentia usui tantum nostro destinata in- 
degeamus, quae quia ob nimium frigoris rigorem transmitti for- 
santuto non posset, gratissimum foret, si Receptam quantocyus 
mittere dignaretur, illa habita desideratam essentiam in praesentia 
nostra per Pharmacopaeum accurate confici curoremus. Sin vero 
ipsam essentiam miserit, pariter gratissimum erit vellemus nihilo- 
minus etiam ipsam Receptam tanquam necessariam et opportunam 
provatrijs temporum exigentijs apud nos habere. (Notiţă marginală). 
Pro benevolo hoc in passu erga nos suo affectu omni propen- 
sionis studio sibi odstrictos experietur, qui de reliquo eandem feli- 
cissime valere cupientes manemus 


Sp(ecta)b(i)lis ac G(ene)rosae D(ominatio)nis V(est)rae 
Ad Amicabilia Officia parati 
Stephanus Cantacuzeno 
Bukur: Die 232 X br. 
Porrecta 28 1715. 


P. S$. Si praesentibus infra scriptis infirmitatibus nostris, 
aliquibus  medicaminibus  succurrere dignabitur plurimum nos 
obligabit. | 

imo Ut liberiorem alvi fluxum habeamus, licet enim obstructi 
non simus non tamen liberam sedem habemus. 

230 Modicum fessi difficulter nimis respiramus et respirium 
trahimus 

tie Pectoris dolores non minores sentimus 

4t2 Contra dolores etiam capitis | 

5to Inter somnum quaedam acredo ascendit in guttur, et illud 
adeo obstruit, ut expergefacti vix per quadrantem respirare possimus 

Haec ex confidentia Sp(ectayb(i)li D(ominatio)ni V(estr)rae 
communico, et rogo sub rosa illa conservare dignetur. Pro fatigio 
tamen et cura, quam circa haec mihi faciet me obligatum semper 
habebit 

Gto Contra tumores item et dolores pedum aliquo pharmaco 
subvenire dignetur. 

[Vo:] Spectabili, ac  G(ene)roso Domino Lucae Seiiler. 
L(iberae) R(e)giaeque Civit(a)tis Coronensis Quaestori, nec non 
Medicinae Doctori et D(omi)no Amico observando. Coronae. 

Notiţă de altă mână: Princeps D. Stephanus Cantacuzeno 

Bukur. d. 23 X br. 1715. 

[Pecete octogonală, mică, roşie cu o stemă ştearsă. Din le- 

genda cirilică e lizibil: . . .efan Cantacuzino ...] 

IX. 


Schimbări în Domnie sunt urmate de obiceiu de schimbări 
în administraţie. Vechile privilegii nu se recunosc totdeauna de 
noul Domn. Aşa se întâmplă şi când, pe neaşteptate, Ştefan Can- 
tacuzino e înlocuit cu Nicolae Mavrocordat. Acesta dă vameşilor 
ordin să rețină oile bârsene, cari au iernat în Ţara Românească, 
până când va lua măsuri. Sfatul oraşului Braşov se plânge, ştiind 
bine că oieritul a fost plătit în regulă, câte 5 polturaci de cap 
de oaie, şi se roagă ca Domnul să le dea drumul turmelor. Acestea 
din urmă primesc însă într'aceea autorizația de a trece, poate 
tocmai pe la mijlocul lui Mai, când Braşovenii pornesc plângerea 
lor, care, întârziată astfel, nu este înmânată Domnului ci adusă 
înapoi. Aşa ni s'a păstrat ea în Brașov. 

In 1719 Nicolae Mavrocordat întărește în sfârșit scutirile 
Bârsanilor şi prevede o stabilire exactă a diferitelor dăjdii.1) 


. Hlustrissime Celsissimeque Princeps 


Domine Domine gratiosissime. 


Illustrissima Celsitudo Vestra haud inclementer accipere dig- 
netur ubi literarum praesentium ausus Ejusdem Celsitudinis Vestrae 
ardua interturbare videatur negotia. Tricesimatorum illinc existen- 
tium ac oves nostres in Valachia hyematas detinentium et liberum 
passum denegantium insolita instituta scribendi suppeditant mate- 
riam. Etsi jam vero ambigentes haereamus quorsum haec spectet 
novitas, maxime si — quod minime speramus— mandatum prin- 
cipale anesserit; tamen, quod vicinitatis officia ne minima quidem 
ex parte violantes summo studio sarta tectaque servaverimus, et 
quantum ad nos adhuc dum sancte et inviolabiliter continuamus ; 
ita plane existimamus oves nostras ex aequitatis lege vix posse 
detineri. Tanto minus cum non propria authoritate, sed tum tem- 
poris principatus  habenas  moderantis Celsissimi Principis ac 
Domini Stephani Cantakuzeni - indultu ac promissa securitate in 
Walachiam  oves transegerimus, postea et de singulis ovibus im- 
positas datias vulgo oyerit dictas videlicet decem nummos sive 5 
polturas rite persolverimus. Quamobrem rebus ita constitutis ubi 
naturalis aequitas illaesam nobis securitatem adjudicet; nec de 
Ilustr. Celsitudinis Vestrae a multis depraedicato lăstitiae fervore 


1) Iorga: Op. cit. pg. 373—75. 

subdubitare quicquam liceat; non nisi bene sperare et Illustr. 
Celsitudinis  Vestrae  gratiosam  dispositionem  expectare te- 
nemur. Prouti Iiir. Celsitudinem Vram ex humili confidentia ob- 
nixe oramus, quatenus ad Tricesimatores ibidem praelibatos man- 
data dare dignetur ne oves nostras ibi praeter jus et fas detentas 
amplius arrestent, sed libere dimittant. Gratiosam Illr. Celsit. Vrae 
superinde factam resolutionem grati agnoscentes pro exiguarum 
virium nostrarum modulo, humillime demereri studebimus, qui de 
coetero Ejusdem Illr. Celsit. Vrae gratiis nos demisse commen- 
dantes perseveramus. 


Iilustrissimae Celsitudinis Vestrae 


Servitores ad quaevis officia 
Coronae d. 19 Maji paratissimi 
A. 1716 ludex, Pro-ludex 
Senior Villicus ac Senatus 
R. Lque Civitatis Coronens. 


[ VO: ] Iilustrissimo ac Celsissimo Principi, D(omi)no D(omi)- 
no Nicolao Maurocordato Waywodae Transalpinae Wallachiae Do- 
mino Domino nobis gratiosissimo. 


X. 


Buna înțelegere între Braşoveni şi vecinii lor se bazează pe 
concesiuni făcute în mod reciproc. Atât păstorii cât şi cărăușşii 
din părţile învecinate aduceau ţărilor câştig însemnat şi trebuiau 
deci să fie favorizați de amândouă stăpânirile. Privilegiaţii contro- 
lau cu gelozie, dacă nu cumva li se ştirbesc drepturile, dacă nu 
cumva străinii se tratează altfel. Câmpulungenii, ocupându-se cu 
cărăuşie, sunt opriţi la vama din Bran şi supuşi la carantină. Ob- 
servând că Bârsanii la întoarcere nu trebue să se oprească, ei se 
plâng la Domnul lor Nicolae Mavrocordat, care la rândul său face 
demersuri la judele Braşovului şi cere tratare egală. 

Herrmann :) e de părere că pe atunci, după o ciumă groaz- 
nică, negustorii greci şi români ar fi mituit pe slujbaşii dela hotar, 


1) Das alte und neue Kronstadt. [. pg. 202. 

ca să răspândească din când în când vestea unei ciumi care nu 
există şi să prelungească carantina până la 6—7 săptămâni. Astfel 
puteau să vândă mărfurile lor din Braşov cu preţuri urcate, şi să 
cumpere măriuri de export foarte ieftin, fiindcă Braşovenii se te- 
meau de ciumă şi nu plecară în Muntenia nici după încetarea 
carantinei. 

Spectabilis ac Generose Domine 


Exposuerunt nobis Supplici Libello Incolae Compolongenses 
(: quibus potissimum ex vectura questus:) Se, praeter consuetum 
antea morem, dum onustis curribus Transylvaniam petunt, in Te- 
lonio Bran ab ulteriori progressu arceri, idque adscribi institutae 
Contumaciae: cum tamem Bercenses ejusdem questus grafia huc 
intrantes, et Commorantes melior sors maneat, nam in regressu 
nulli subjacent contumaciae ; adeo, ut is quarantanae rigor non- 
nissi in nostrates extendi videatur. Hoc ipsum Sp(ectabili) D(omi- 
nationi) V(estr)ae signiticare volui, quaten sicuti a Sp. D. Va. tan- 
quam Supremo Suo Indice Bercenses dependentes quoties huc, per 
Ejusdem instantiam in Suis necessitatibus recurrunt, et medelam 
inveniunt, ita Sp. D. Va. in his nostratium querelis, aut per Se, 
aut per efficacem Suae Excellentiae D. Generali Transylvaniae 
Commendanti repraesentationem, congruum huic rei remedium pro- 
curare et adferre non intermittat; quo pateat officia, quae nostra 
ex parte exhibentur, esse, prout debent, reciproca. De Caetero Sp. 
D. Vam optime valere cupiens, maneo 


Spectabilis D(omi)n(a)t(io)nis V(estr)ae 
Ad oficia paratus 
Buk: lo Nicolae Voevoda (cu cirilice) 


E: 4. 9briss.v. 
1727 


[V*:] Spectabili ac Generoso Domino Georgio Drautt Inctae 
Civitatis Coronensis — ludici Regio. Coronae. 

[Pecete mică, octogonală, roşie cu bour şi vultur pe două 
scuturi. In patru colţuri inițialele: |. N. A. V. (lo Nicolae Alex. 
Voevod.) Sub scuturi: 1716]. 


(Va urma) 

Toamnă 
de Rainer Maria Rilke 


Cad frunzele domol, din depărtare, 
Parcă în Cer s'ar desfrunzi grădini 

Și cad cu gesturi moi, de protestare . . . 
Iar noaptea cade în singurătate 
Pământul, dintre stelele din zare . . . 


Noi 1ofi cădem... chiar mâna asta cade... 
Privește'n jur, cădere-i doar în toate. 


Ci totuși Cineva nemărginit 
In mânile-l spiritualizate 
Ușor deține orișice cădere. 


In româneşte de S. B. 


o 
9% 
EXIIC) 


Zi de toamnă 
de Rainer Maria Rilke 


Stăpâne : e vremea, căci vara fu mare. 
Depune- i azi umbra pe ceasul solar 
Și dă drumul vântului peste ponoare . 
Dulceaţa din urmă trimite-o în viu, 

Iar pomilor dă-le vreo câteva zile 
Mai calde, 

Ca rodul să-și coacă deplin. 


„Și cei ce n'au casă, azi nu-și mai clădesc 
Și cei ce sunt singuri, așa vor rămâne, — 
Scrisori lungi vor scrie, cu gândul la mâne 
Veghia-vor în noaple şi nerăbdători, 

Pe-alee pustii, 
Urca-vor cu sufletul plin de fiori 
Când frunza din nou va'ncolți . . . 


In româneşte de S$. B. 

Cronica comunei Prejmer 
de Th. Tartler-l. Ludu 


(Continuare) 


Anul 1612. In 1 August Croaţii (Die Ratzen) pe cari îi ţinea 
Braşovul în câmp, sosesc seara la Prejmer, vre-o 150 la număr 
şi încă vre-o 100 de Valahi, ei năvălesc noaptea în Treiscaune, 
ucid mulţi Săcui şi răpesc multe vite. 

In 14 August se întorc înapoi la Prejmer, cu prada, pe care 
o împart aici. Aflând însă oamenii lui Băthori despre această nă- 
vală, ei iau cu ei pe Haiduci și pândesc pe Croaţii braşoveni 
între Prejmer şi Braşov. Deci pe când Croaţii grăbeau spre oraş 
cu prada lor, îi întâmpinară în miezul zilei Săcuii, cari fuseseră 
tainic ascunși în diferite locuri, poate în dosul Stupinilor, sau prin 
păraie, uciseră mulți din ei şi prinseră vre-o 60 de oameni; cei- 
lalți fugiră unde putură. In ziua următoare fugiţii sosiră aproape 
goi şi neînarmaţi în oraş, dușmanul însă plecă acasă cu pradă 
mare şi bogată (Cronica lui Fuchs). 

In 8 Octomvrie sosi judele braşovean d-l Mihail Weiss, îm- 
preună cu Gotzi, — care voia cu tot dinadinsul să ajungă Prin- 
cipele Ardealului, şi ceruse sprijinul d-lui Mihail Weiss, — cu 
oaste multă, în care ieşiseră şi mulți Braşoveni şi au așezat ta- 
băra la Prejmer. De aici năvăliră în Treiscaune. Au ars multe 
sate, au cucerit şi au prădat Mefallu (Mefalu)!) şi și de aiurea au 
adus cu ei multe vite şi bucate, curând după asta însă, şi anume: 

In 16 Octomvrie Domnul Mihail Weiss, judele Braşovului, 
este atacat în tabăra sa de dincolo de Feldioara, de către oamenii 
lui Băthori şi, pus pe tugă, iu ucis în râul Bârsa, în care sări 
calul cu el, de un ticălos de om, care îi tăie capul, pe care îl 
duse lui Băthori la Sibiu. Vicejudele Braşovului (Hon), d-l George 
Heltner, îşi pierdu și el viața pe când fugia. 

Idem mulți cetățeni din Braşov şi aproape toți studenții, 
căci acești fii ai muzelor ţineau, ba ei trebuia să ia în mână, în 


1) Stupini. 

loc de peană şi carte, puşti şi săbii, şi când fiorosul dușman i-a 
atacat seara în tabără, dupăce băuseră mult mied, vin şi rachiu 
şi pe când erau mai siguri, unul dintre ei le zise: „Cantemus 
forte, non defecabunt“ adecă: „Să cântăm tare, atunci poate nu 
ne vor tăia.“ Insă Haiducii, întărâtaţi, năvăliră ca niște furii asu- 
pra lor şi îi uciseră pe toți; unul singur să vâri repede cu vi- 
clenie printre cei morți, ca și când şi el ar fi fost ucis, lar dupăce 
se depărtară Haiducii, el ieşi la iveală și merse noaptea în oraș, 
mai târziu ajunse preot în Feldioara şi ținu apoi în fiecare an în 
ziua Sfântului Gallu (Gallentag), în peştera unde i-a scăpat Dum- 
nezeu, atât de minunat, viața, ca zi de rugăciune, de pocăință, de 
mulțumire şi de post. Dealtminteri mai vinovaţi de această ne- 
norocită luptă fură Valahii pe cari îi trimisese Radu Vodă în aju- 
tor orașului, fiindcă ei fugiră cu toţii şi lăsară pe Braşoveni în 
baltă, îndatăce zăriră pe Haiduci. Şi necredinciosul Radu, care era 
mai mult pe partea lui Gavril Bâthori decât pe a Braşovenilor, 
poruncise oamenilor săi, să nu se lupte împotriva Săcuilor. Tot 
astfel şi Gâtzi a fost un mișel, care necontenit convingea pe Mi- 
hail Weiss, că nu e nici un dușman în apropiere, de aceea erau 
toți atât de siguri (Cronica lui Fuchs). 

N. B. Capu! lui Mihail Weiss l-a putut căpăta prin viclenie 
o fată, care fusese mai înainte bucătăreasa sa și servea în Sibiu; 
ea l-a adus la Brașov, ca apoi să fie îngropat cu cinste lângă al- 
tar, în biserica cea mare. 

În anul 1613, în 12 Septemvrie, tăbărăşte paşa turcesc Ma- 
jaroli, cu Vlad Ștefan din Moldova şi cu Radu Vodă din Țara Ro- 
mânească, nu departe de Prejmer. Curând după asta pleacă el la 
Blumăna, înaintea Braşovului și cu vorbe dulci și frumoase, chia- 
mă afară la sine pe d-l jude Iohann Drauth, cu câţiva domni din 
Sfat. Dupăce veniră însă, îi ocărî ca pe nişte trădători şi renega- 
ți; — dar ei se scuzară că nu „ei“ ci blestematul de Bâthori e 
un trădător şi tiran. 

Dar nu le ajută nimic, căci cei cinci magistrați şi anume: d-l 
jude lohann Drauth, d-l i. Chrestels, d-l Mihai! Fronius, d-l lo- 
hann Hirscher, d-l Michael Forgatsh, trebuiră să plătească, în bani 
gata, ca rescumpărare pentru capetele lor, 5.000 f. acestui lacom şi 
năsăturat. După acaea el veni iar în tabăra sa dela Prejmer și oa- 
stea sa făcu mare pagubă, 

În anul 1616, în 21 Februarie veni principele Gavril Bethlen 
cu mult norod în "Țara Bârsei şi voi să intre în Braşov, dar Bra- 
şovenii nu voiră să-l lase să intre cu mai mult de 200 oameni, de 
aceea principele plecă, grozav de mânios, aţă spre Prejmer, unde 
fusese chemată Săcuimea şi ceeace îi gătise bucătarul său în oraş 
trebui să aducă tot la Prejmer; principele porunci ca Magistratul 
din Braşov să fie... (exacieren?). 


Anul 1642. Ard în Prejmer multe case. 


Anul 1652. In 10 lunie, arde aproape întreg Prejmerul, cu 
jumătate din castel, fiind aprins de duşmani. 


Anul 1655. In 12 Iunie, principele Râkâczi al Ardealului îşi 
aşează tabăra la Prejmer şi apoi trece în Țara Românească. 


Anul 1658. Năvălesc Cazacii, Turcii, 'Tătarii şi Moldovenii 
prin Buzău, ard Prejmerul şi asediază castelul; Prejmerul se pre- 
dă generalului cazac Ottonellio, deoarece nu i se putură opune. 
Acest general scrise şi trimise la Hărman următoarea scrisoare în 
limba latină: 


„Am sosit în sfârșit, dupăce am cucerit şi prădat multe ca- 
stele nu departe de Hărmanul vostru, şi vă înștiințăm cu binele să 
vă predaţi nouă de bună voie, ca să nu cădeți şi voi prin săbiile 
noastre. Aţi văzut ce a păţit lIlefalăul pentru încăpăţinarea lui; 
şi Prejmerul e fericit că s'a cuminţit din pățania altora. Şi dacă în 
sfârşit ne veţi da ascultare, veți rămânea nesupăraţi, cu iubiții vo- 
ştri copii, iar dacă vă opuneţi, atunci vă voiu nimici cu foc şi sa- 
bie cu întreaga mea oaste. Voesc din bună vreme să vă feresc de 
nenorocire şi vă dau răgaz să vă gândiţi la binele vostru și să vă 
convingem. Rămân al vostru prieten bun. 


Mihail Ottonellio 
Vicemareșal și Voevod în Saporia.“ 


Anul 1658. In 18 August, Tătarii aprind Prejmerul şi ase- 
diază castelul, dar în zadar. 


La 20—2!1 August, Tătarii aduc mulţi robi înaintea porţii 
Brașovului, spre vânzare. Un copil de 2—3 ani se vindea cu 2 

taleri, oameni mari, voinici, cu 10 taleri; pe cei nevânduţi i-au 
tăiat în mod mişelesc şi mizerabil, 


In anul 1663, în 21 lulie, vine Dabija Vodă din Moldova cu 
multe mii de Cazaci şi Tătari în acest district, pun tabăra la Prej- 
mer şi fac mare pagubă, ucid şi câțiva oameni şi după trei zile 
pleacă spre Făgăraș în tabără (Diarium de Nekesch). 


În anul 1683, în 24 Maiu, Tătarii trec prin Țara Bârsei și 
fac mare pagubă, trecând cu Turcii spre Viena. 


In anul 1704, în 20 Ianuarie, vin Curuţii în "Ţara Bârsei şi 
pradă castelul din Prejmer, pe judele Hanes Kauimes îl duc, le- 
gat, cu ei până la Ilefalău, unde l-au chinuit îngrozitor, aşa că 
muri în drum spre casă; pe Valahul care l-a trădat, l-au tras în 
țeapă. 


În 14 April 1704, ard Prejmerul şi ucid doi oameni, femeile 
dela cuptoare uciseră câțiva Curuţi cu frigările. 

In 30 Mai, la ora 10 dimineaţa, puseră iar foc târgului, care 
în timp de 1!/, oră e total ars, aşa că nu mai rămân decât 3 ca- 
se slabe. Au ucis şi doi oameni. 


In anul 1705, după moartea preotului M. Neil, un căpitan cu- 
ruț s'a încartiruit în casa parohială şi a incasat şi zeciuiala. 
Numele lui a fost lânos Deâk. 


In anul 1706, în 21 Maiu, sunt aduşi la Prejmer Croaţii, îm- 
preună cu 100 soldați, pentru a alunga pe Curuţi. 


In anul 1707, în lanuarie, Pekri Lârincz, face o mare rechi- 
ziție (Schautzung) de toate celea prin târguri şi sate; din Prejmer 
luase deja, ceeace au trebuit să dea ceilalţi arată următoarea listă: 

Comuna 


Hărman 136| 92| 16| 8'm(lcub|lcub.| 8/4| 8/4|12/4| 8/m 








Sânpetru 102| 69| i2| 6/m| 3/4| 3/4] 6/4| 6/4| 9/4] 6/m 


Hălhiu 102| 69| 12| 6/m| 3/4| 3/4| 6/4| 6/41 9/4| 6/m 


Ghimbav 68| 46|  8| 4/m| 4/4| 2/4] 2/4] 4/4| 6/4| 4/m 


Codlea 238| 161| 28(14/m| 7/4| 7/4|14/4|14/4121/4[14/m 








Vulcan 34| 23| 4] 2/m| 1/4] 1/4] 2/4| 2/4| 3/4| 2/m 





Râșnov 238| 161| 28|14/m| 7;4| 7/4] 5/4| 5/4|21/4[14/mj 
















70| 12| 6/m| 34| 3/4| 6/4| 6/4| 94| o/m 


737| 128|64/m[36/4|32/4[51/4[55/4196/4 Pia 


Cristian 14 








Suma [1090 


(Va urma) 

Provincie 


Fluide-armonici sugerând liane, 

Pe ziduri, ploaia, ca o nostalgie... 
Să vezi grădina publică pustie — 
Să nu mai vezi nimic după obloane. 


Tristelea se întâmplă cenușie, 

O! negrăite'n veci tristeți urbane — 
Cu arbori stinși pe uliți, în sutane, 
Și dragostile cum au fost să fie... 


Poetul, singur, vinoval e — pare, 
Comite în oraș singurătate, 
Fatal, cu meșteșugul ce îl are, 


Miresmele în cântece le-abate, 
Pe unde-s linişti pune întrebare 
Și pe cuvinte, uneori, lăcate. 


Dumitru Olariu 

Intrupare 


Învață, parcă, marea să vorbească... 
Silabe mici şi cioburi de cuvinte, 
În stângăcia ei copilărească, 


O necăjesc că nu le ține minte, 


La piept frângându-şi mânile, se roagă 
Pe valuri treerate de pământ, 

Se supără apoi pe lumea ntreagă 
Si-aruncă toate cioburilen vânt. 


Și iat-o în picioare înălțată 


Să'nvețe mersul ca un prunc de sânge... 


Pâșeşte drept.., se clatină, de-odată, 
Pe spate cade și de ciudă — plânge... 


Dumitru Olariu 

Mocearul*) 


Prin vremuri arhiduci și-arhiducese 
Ți-au străbătut cărările sprințare: 

In umbra ta au sângerat dihănii 

Și vinuri vechi sorbit-au din cleșştare. 


In noapte, când vuește stejărişul, 
Din vremi străbune-adânc fior aduce ; 
E psalm uitut de îngropată vrajă 

Și taină albă'n cântec de răscruce. 


In coaja noduroaselor tulpine 

Păstori și-au scris aruncători de nume, 
lar în lumina pajiștelor coapte 

Din jertfe vechi găsești ecou — cărbune. 


„Azi nu mai vin mlădifele habsburge : 
Din visuri vechi s'a făurit dreptate; 
La zece Mai vibrează-adânc stejarii 
De viu maial și cânt de libertate... 


Vasile Netea 


*) Un codru de lângă heghin care a aparținut 
Casei imperiale de Habsburg, 

Pământului 


Din fierul tău mi-am făurit elanul 

Cu care 'n'râng noianul de ispite; 

Și cresc în gând, cum creşte uraganul, 
Din fortele-ţi în mine despletite. 


În orice vis îți simt nemărginirea, 
Pământule deslănțuit în roade, 
Cum cerul se deslănțuie'n lumină 
Spre bucuria multelor noroade! 


Din bobul ce 'nflorește în țărână 
Am învățat a tainei deslegare, 

Din setea ta de ploae și de grindini 
Nesaţiul spre lumina cea mai mare, 


In crestele ce le-ai urcat spre stele 
Popasuri văd spre lumea ce-o să vie, 
Când cerul şi pământul vor fi Vieaţa 
In cea mai ne'ntrecută armonie !... 


Vasile Netea 

Săgeata și cântecul 
de H. W. Lonsfellow 


Din arc lăsai săgeata 'n vânt, 
Și nu știu unde pe pământ 

Căzu ; căci ochi-mi n'au putut 
S'o prindă'n drumul străbătut. 


Un cântec murmurai în vânt, 
Și nu știa unde pe pământ 

S'a dus; căci s'ar pulea zări 
Un cânt în sbor și urmări ? 


Târziu de tot, într'un stejar 
Găsii săgeata, 'ntreagă chiar, 
Și cântecul, cât fu de mic, 
In inima unui amic. 


in românește de C. Comanescu 


Odată cu relele 


Se văd zorile, Încearcă luna 
Tac morile 1 Să fugă... nebuna 
Și nici comorile “AER cati Alpii 


Nu mai ard. , 
Disting florile, Ce n'a dormit. 


Plăpânde ca zorile, Vădană luna, 
In toate culorile, O noapte într'una 
Prin gard. A tot iubit. 


Plecat-au stelele, 

Dusu-s'au _ielele 

Odată cu relele 
Din sat. 


Şi-oilat' cur ielele 
Odată cu :relele 
Și euiâm plecat! 


Poiana 1931. “Gheorghe Banu 

Din stânga şi din dreapta 


60. 


Rusaliile din anul 1899 au fost pentru Românii din cetatea 
Braşovului mai mare praznic ca'n alți ani. Și nu e de mirare. A 
vedea în fine realizat, după atâta amar de vreme şi după atâtea 
amărăciuni şi lupte — purtate cu cei de-aceeaşi lege dar nu de 
acelaşi sânge — visul atâtor antecesori: o biserică română în cen- 
trul Braşovului, în locul sărăcăcioasei case de rugăciuni, înființată 
și aceea cu multă trudă, după multe neajunsuri, cu un veac în 
urmă *), — nu era lucru de toate zilele. Şi Braşovenii, dându-și 
seama de importanța momentului, nu pregetară să facă din actul 
târnosirii ei nu numai O sărbătoare religioasă, ci şi una națională. 
De aceea, ca să poată da dimensiunile şi fastul necesar unei ast- 
fel de sărbători, chemară pentru sfințirea nouei biserici pe însuşi 
mitropolitul de atunci loan Meţianu. 

Intenția mea nu e însă de a reîmprospăta în simultaneitatea 
sau consecutivitatea lor scenele care au dat aspectul unei sărbători 
naţionale acestui act religios. Mă voiu mărgini doar la evocarea păr- 
ţii finale a festivităților — la serenada făcută capului bisericesc în 
seara zilei a doua de Rusalii (7/19 lunie) — în care a avut rol 
regretatul Vasile Goldiș, reimprospătarea acestor zile fiindu-mi pri- 
lejită de o amintire legată de persoana lui. 

Parcă văd aievea şi azi această manifestaţie, deşi 35 de ani 
nu-s 35 de zile. Văd întreaga şcolărime, alături de tot ce avusese mai 
de seamă Braşovul românesc, încadrată de 200 de lampioane într'o 
mare varietate de colori, în frunte cu orchestra orașului, scurgân- 
du-se încolonată în nesfârşite rânduri din faţa liceului Şaguna spre 
Piaţa Libertăţii. Şi aud încă acordurile imnului festiv, cântat, sub 
conducerea profesorului de muzică Timoteiu Popovici, de un cor 
de 180 persoane, acompaniat de orchestra augmentată a oraşului, 
înălțându-se — fum de tămâie sufletească — spre stăpânul tăriilor 
îustelate. Şi în fereastra primului etaj al casei în a cărei curte se 
ridică biserica, văd ivindu-se iluminată frumoasa figură a arhie- 





*) A fost o neiertată neglijență trecerea peste această dată (1933), tără 
cuvenita comemorare a ei. 


OBCU CLUJ 


— 468 — 


reului, încadrată în argintul anilor. lar după stingerea ultimelor vi- 
brațiuni ale alămurilor, pe tribuna de jos, din piață, văd răsărind 
— ca un contrast parcă — simpatica figură brunetă a profesoru- 
lui Vasile Goldiș, oratorul zilei. Şi în timpane îmi freamătă încă — 
ecou întârziat — nerăbdarea mulțimii, care se traducea în schimb 
de vorbe repezi, pe apucate, și în sforțările fiecăruia de a se șu- 
ruda mai înainte, cât mai aproape de tribună. Incremenirea în li- 
nişte a celui de pe tribună și curiozitatea de a auzi ceeace va 
spune iată că struneşte însă, mai repede de cât s'ar fi crezut, 
toată vânzoleala, tot clocotul înfundat al mulţimii, până la periferii. 
Şi aud — mișcat şi azi — cum, de-odată, peste capetele mulțimii 
masate în juru-i până la mari distanțe, Vasile Goldiş porni să-şi 
tălăzuească sufletul — şi cu al său pe al nostru — când revoltat de 
amintiri prea dureroase din paginile unui trecut prea vitreg, când 
încălzit de pilduitoarea lui putere de rezistență și perseverență în 
credința străbună, când înviorat de încredere nezdruncinată în vi- 
talitatea şi viitorul neamului care, cu sufletul adânc ancorat în bi- 
serica-i strămoşească — fostă mereu scut al limbii şi naţionalității 
lui — îşi va găsi odată, totuşi, răsplata în biruința dreptăţii sale — ori 
O vreau ori n'0 vreau cei care nu ne-o puteau ierta că ne înălțăm 
rugile în altă limbă decât a lor către Stăpânitorul-a-toate. 

Nu voiu uita niciodată tabloul înălțător din acea seară târ- 
zie de Cireșar, în reflexul celor 200 de becuri de hârtie colorată 
cu miile de capete descoperite, crescute par'că toate cu câte-o 
schioapă sub impresia cuvântării întremătoare de suflet a profeso- 
rului Goldiș, nici erupțiunea uralelor care, răstrânte de bătrânele 
ziduri din jur, răscoliră ecourile adormite ale îngânduratei Tâmpe. 


Imi radia încă fața de bucurie și mândrie naţională. 
— mai ales că erau şi mulți străini de neamul nostru care asistau 
la această impresionantă manifestaţie — când un prieten, — iro- 
nia'mpelițată — întinzându-mi mâna, începu să declame patetic: 

— lată că mila lui D-zeu ne-a învrednicit... 

— lar ai găsit vr'un nod în papură, Mefisto ? — eu către el. 

— Nu, decât mă gândiam: cât de uşor se putea transforma 
solemnul în ridicol. 

— Nu'nţeleg. Ce te'ndreptățește la această constatare mai ales 
astă seară ? 

— Nimic. Dar asta mulțumită unui elev. 

— Vorbeşti în dodii. 

— Pentru tine. Altfel, observai de când ţi-am întins mâna 
de ce e vorba. 

Ridicai din umeri ca'n faţa unei enigme. 

— După cum văd, ţi-a trecut la pensie spiritul de observaţie. 
Ziceam: „lată că mila lui D-zeu ne-a învrednicit“... 

— Ei da, e începutul unei fraze din vorbirea lui Goldiș. 

— E şi nue. 

— Cum e și nu e? 

— Aşa că începutul acesta de frază nu e tocmai cum l-a 
spus Goldiş. El a spus: „lată mila lui D-zeu ne-a învrednicit“... 

— Reeditezi povestea cu cacoşu roșu ?,.. 

— Așa-ţi pare? Nu bagi de seamă nici acum la ce sar fi 
expus şi ce s'ar fi ales din toată seriozitatea solemnităţii, dacă 
Goldiş, cu braţul drept întins spre fereastra în care stetea mitro- 
politul, ar fi rostit cum era ha-ha să rostească: „Jată că mila lui 
D-zeu ne-a învrednicit“... 

— O bată-te să te bată!... (Abia acum înţelegeam rostul re- 
petării acestui început de frază). De unde ştii că aceasta a fost 
forma inițială a începutului de frază ? 

— Dela elevul căruia-i dăduse vorbirea spre copiare cu câ- 
teva zile mai înainte şi care, spre norocul lui... 

— Şi-al nostru! — adaug eu. 

— Şi-al nostru, fireşte,... i-a atras atenţia asupra acestui „lapsus“ 

— Şi ce-a zis Goldiş? 

— Ce să zică? A râs cu poftă, adăogând: Ei vezi că şi pro- 
fesorul poate învăța uneori dela elevii săi ?... Mulţumesc. 

Fiindcă Goldiş nu era dintre dascălii care să se considere 
noli me tangere. 

Şi iată aşa, prin eliminarea unei păcătoase conjuncţii, a sai- 
vat elevul din cl. VI Vas. Glăjariu pe profesorul său Vasile Gol- 
diș dela o mare „gafă“. — A și făcut Goldiș multă vreme haz de 
mica buturugă care putea să răstoarne carul mare. 

Și cum o amintire aduce pe alta, iată că pe acelaşi Goldiș 
îl revăd — cu alt prilej — cetind levitele celor care se credeau stăpâni 
eterni ai acestor plaiuri, indrituiți a proceda, față de cei de aliă lim- 
bă, conform principiului sic volo, sic jubeo. De astă-dată, nu-l re- 
văd sub cerul liber, ci în Casa Sfatului, unde, ca membru al „con- 
gregației comitatense“, avea să susţină interesele conaţionalilor săi. 
Sala, nu prea mare, ticsită de lume. Mulţi Români. Mai mulţi ca 
altă dată. Se svonise că va vorbi Goldiş. Şi svonul n'a fost neîn- 
temeiat. La un moment dat, Goldiș cere în adevăr cuvântul. In- 
treaga sală, front spre el. Şi avea de ce. Săgeţile profesorului ro- 
mân se înfingeau adânc printre solzii platoşei adversarului, în punc- 
tele lui vulnerabile. Cât timp n'a fost însă întrerupt, Goldiș a ră- 
mas înmănuşat. Dar, la afirmaţia lui că e o ruşine ca în veacul al 
XX-lea să mai ţii un neam de peste trei milioane de suflete de- 
spoiat nu numai de drepturi naționale dar chiar de cele cetățenești 
— cum e ţinut neamul românesc din Ardeal — l-a pus păcatele 
pe un mustăcios de Ungur să-l întrerupă: 

— Mă miră nespus această afirmație, mai ales din partea 
unui profesor de istorie, care ar trebui să ştie că nici un alt stat 
m'a acordat naționalităților drepturi în măsura în care li le-a acor- 
dat statul maghiar prin „legea de naționalități“. 

— Dumneata cunoşti legea de naționalități ? întrebă Goldiș, 
fixându-şi întrerupătorul. 

— Asta să-mi dai voie să te întreb eu! — răspunse acesta. 

— Ţi-aş putea-o recita pedearost, domnule; dar nu voiu 
face-o, ca să nu fiu bănuit că reproduc fals textul legii. Voiu citi 
deci. 

Și deschizând volumul pe care-l avea înainte-i, începu să ci- 
tească, dovedind că, în realitate, aproape nimic nu se respectă din 
dispoziţiunile legii. 

— Nisip în ochii Europei! — exclamă în urmă. Cea mai 
mare șarlatănie politică... 

— Reprezentanţii „ideii de stat unitar maghiar“ țâşniră ca 
mMuȘCați : 

— La ordine! 

Preşedintele — un conte scrobit, solemn, cu fața lungită de aie- 
re aristrocatice — agită clopoțelul chemându-l la ordine dar trudindu-se 
totuşi să rămână calm. Frământatul măseleior şi pulsul accelerat 
din tâmple destăinuiau însă, cu tot calmul aparent, că adâncul a 
dat în clocot. 

Dar Goldiş nu era omul care să se iase intimidat. EI conti- 
nuă: — Numai la un popor care a putut da naştere zicalei : Nesze”) 
semmit, fogd meg j5l! (lat-o nimica, prinde-o bine) sa putut 
concepe o astfel de lege, care în realitate nu e decât traducerea în 
faptă a acestui dicton, necunoscut nici unui alt popor de pe su- 
prafața pământului. 

Sfârşitul 2 Feţe'mbujorate și ochi aprinși: la reprezentanţii ele- 
mentului „alcătuitor de stat“, de indignare, — la ai noştri, de-o ne- 
stăpânibilă satisfacție. 


S. Tamba 


*) Corespunde expresiei poporale româneşti : na? 

Dări de seamă 
Cărţi și broşuri 


loan Moga: Rivalitatea polono-austriacă și orientarea politică 
a Țărilor Române la sfârşitul sec, XVII. Cluj, Cartea Românească 
1933, in — 80, IV — 240 p. (Biblioteca Institutului de Istorie 
Naţională, III). 

Lucrarea d-lui Moga, susținută ca teză de doctorat la Fa- 
cultatea de Litere din Cluj, e o serioasă şi cât se poate de mi- 
nuţios muncită contribuție la istoria evenimentelor politice gin 
Principatele Române, şi mai ales din Moldova, la sfârşitul seco- 
lului al XVII-lea. Pe baza materialului documentar inedit, găsit de 
d-sa în Arhiva şi Biblioteca Vaticanului — d-sa a stat la Roma 
2 ani, ca membru al Şcoalei Române de acolo — și cu ajutorul 
unor studii și documente publicate (Iorga, Studii şi Documente vol. 
IX şi XI şi Hurmuzaki, mai ales vol. XVI) ne prezintă frământă- 
rile politice din Țările Române sub un aspect nou: acela al poli- 
ticei externe, refiectându-se toate schimbările de Domni şi nesfâr- 
șitele războaie de pe pământul mai ales al Moldovei, în lumina 
aceasta nouă. 

Cum documentele găsite de d-sa la Vatican sunt în mare 
parte scrisori ale nunţiilor papali la Varşovia, orientarea politică 
a Ţărilor Române, între anii 1672—1696, e privită, mai ales, prin 
prisma politicei externe a Polonilor. Totuşi evenimentele sunt în- 
cadrate, acolo unde se simțea nevoia, şi în complexul politicei 
generale sud-est europene din acest timp, când începură a se 
ciocni, la hotarele Principatelor Române, interesele a patru mari 
puteri: Turcia, Austria lui Leopold I, Polonia lui loan Sobieski 
şi mai târziu Rusia lui Petru cel Mare. 

Autorul şi-a împărțit lucrarea în două părți. Partea întâi, 
pentru anii 1672—1676, cuprinde războaiele izolate ale Polonilor 
cu Turcii dela căderea Cameniţei până la pacea dela Zurawna, 
timp în care conflictul turco-polon rămâne izolat în Răsăritul Eu- 
ropei, iar unirea armelor creştine împotriva Otomanilor e încă în 
faza negocierilor vagi. Pariea a doua, pentru anii 1679—1696, 
cuprinde perioada dominată de realizarea treptată a Ligei Sfinte 
şi a ofensivei generale creştine împotriva Turcilor, timp în care Prin- 
cipatele Române ajung obiectivul rivalității polono-austriace, până 
la moartea lui loan Sobieski. 

In acest cadru larg, urmărind orientarea politică a Domnilor 
Moldovei, d-l Moga scoate în evidenţă, într'o măsură pe cât po- 
sibi! nouă, felul în care Voevozii au căutat să-şi asigure stabilita- 
tea domniei, fie prin atitudini precaute, tie prin trecere de o parte 

sau de alta a puterilor în luptă, autorul stabilind o serie de amă- 
nunte şi completând pe cele cunoscute până acum. 

Acestea sunt, pentru partea întâi a lucrării (1672—1676), 
următoarele : | 

1. Negocierile răsculaților Durac şi Hâncu, sprijiniți de Ha- 
nenco, căpetenia Cazacilor, cu Regele polon Mihail Wisznowiecki 
şi rezultatul lor. 

2. Duşmănia lui Gheorghe Duca faţă de Doroşenco, Hatma- 
nul Cazacilor, instigatorul războiului turco-polon din 1672 şi ati- 
tudinea precaută şi împăciuitoare a Domnului față de Poloni. 


3. In legătură cu acțiunea diplomatică din 1673 a lui Ştefan 
Petriceicu Vodă în favoarea creştinilor se precizează scrisorile 
acestuia către nunțiul Ranucci, amănunte asupra misiunii lui Par- 
chevich la Varşovia și soarta acestor negocieri. Stăruinţele Dom- 
nului moldovean să determine intrarea armatelor polone în 
Moldova. 

4. Amănuntele victoriei creştine dela Hotin şi felul cum a 
fost apreciat de cercurile pontificale din Varşovia sprijinul dat de 
Petriceicu Vodă Polonilor. 

5. Rolul lui Miron Costin în negocierile lui Sobieski cu 
Vizirul, pentru a obține ajutorul Porții în câștigarea tronului Po- 
loniei pe seama lui Sobieski, precizându-se că Logofătul Miron 
Costin a făcut două călătorii în Polonia: nu numai una, cât ştie 
dl. P. P. Panaitescu *). 

6, Amănunte noi în legătură cu mijlocirea păcii turco-polo- 
ne dela Zurawna de către Voevozii Dumitraşcu Cantacuzino şi 
Gheorghe Duca. 

7. Ridicarea lui Ştefan Petriceicu la rangul de cavaler polon 
în Martie 1677. 

In partea a doua a lucrării (1679—1696) : 

1. Se evidențiază pentru prima oară, pe cât ştim, politica 
oportunistă a lui Gheorghe Duca la sfârşitul anului 1679 şi în 
1680—81, când, în faţa negocierilor ce se duceau de puterile cre- 
ştine pentru realizarea Ligei Sfinte, Domnul Moldovei dă repeţite 
asigurări Polonilor că-i va sprijini împotriva Turcilor, chemându-i 
stăruitor în Moldova. Concomitent însă face servicii Turcilor, mij- 
locind pacea turco-rusească de la Radzim (1681), din care Duca 
Vodă ştiu să profite, obținând dela Poartă hătmănia Ucrainei, ca 
o lichidare a rivalităţii turco-polone şi rusești în aceste părţi. Se 
precizează şi felul cum vedeau Polonii această neaşteptată întor- 
sătură. _« 

2. Se scoate în relief, că expediţia polono-cazacă din 1684 
în Bugeac şi Moldova făcea parte integrantă din ofensiva Ligei 


*) Influența polonă în opera și personalitatea cronicarilor Gr. Ureche 
și Miron Costin. Bucureşti, 1925, p. 113. 

Sfinte împotriva Turcilor. Se dau amănunte bogate asupra pregă- 
tirei acestei campanii prin nunțiul Pallavicini şi Ştefan Petriceicu, 
precum şi precizarea fazelor prin care a trecut expediţia, cu amă- 
nunte asupra situației în care se găsea Ştefan Petriceicu în tim- 
pul şi după eşuarea campaniei. 

3. După noul insucces al armelor polone, în toamna anului 
1684, se arată îngrijorarea Polonilor pentru atidudinea ce o va 
lua Şerban Cantacuzino, care se îndreaptă către imperiali şi se 
dau amănunte asupra conflictului acut isbucnit între Sobieski și 
Leopold I pentru suzeranitatea provinciilor dunărene. 


4. Atitudinea lui Constantin Cantemir în preajma luptei dela 
Boian, câteva amănunte noi privitoare la fazele luptei şi partici- 
pării Domnului moldovean la ea, precum şi pornirea Polonilor 
împotriva lui Cantemir, după terminarea expediției. 

5. Reînceperea negocierilor polone cu Constantin Cantemir, 
în preajma campaniei din 1686, se completează şi se confirmă 
informaţiile lui Dimitrie Cantemir *) privitor la atitudinea Dom- 
nului în timpul expediției şi corespondenţa lui cu Sobieski. Nă- 
dejdile legate de către Rege de această expediţie şi eşuarea ei. 

6. Reluarea negocierilor polone cu Cantemir în 1687, cari 
merg până în preajma încheierii unui act de închinare şi alianţă, 
zădărnicit în cele din urmă de incursiunile podgiazurilor polone. 
Reluarea acestor negocieri de către Cantemir în toamna aceluiaşi 
an, când izbucni revolta la Constantinopol, ofertele de ajutor mi- 
litar ale Domnului moldovean şi spulberarea acestor tratative de 
insuccesul suferit de Poloni la Nistru în 1688. 


7. Înăsprirea rivalităţii polono-austriace pentru Muntenia. 

8. În cadrul negocierilor de pace ale creştinilor cu Turcii şi 
în mijlocul încordatelor rivalități între Sobieski şi împăratul Leo- 
pold, se precizează treptata așezare a Polonilor în Nordul Mol- 
dovei prin expedițiile dela 1690 şi 1691, cu amănunte inedite în 
jegătură cu cucerirea Cetăţii Neamţului. Tot noi sunt amănuntele 
în legătură cu luptele lui Constantin Cantemir pentru alungarea 
garnizoanelor polone din cetăţile moldoveneşti. 

9. Eşuarea negocierilor de pace dintre Poloni şi Turci şi 
menţinerea stăpânirii leşeşti în Nordul Moldovei, până la moartea 
Regelui loan Sobieski. 

10. Lucrarea se termină cu Pacea dela Carlowitz, care a pus 
capăt frământărilor polone de peste 27 de ani pentru stăpânirea 
Ucrainei şi Moldovei. Polonia înfrântă în tendinţele ei de expan- 


*) Viaţa lui Constantin Vodă Cantemir, ed. N. lorga, Bucureşti, 1925 p 
56 — 60, 

siune spre Sud, prin această pace fu scoasă din rândul puterilor 
concurente pentru stăpânirea provinciilor dunărene. Locul ei îl va 
lua Rusia, care va reuşi să-şi imprime în secolele XVIII şi XIX 
un rol covârşitor în rezolvarea chestiunii orientale. 

Cadrul larg în care sunt tratate evenimentele de mai sus, 
stăpânirea unui bogat material inedit sau tipărit, publicat în diferi- 
te limbi, precum şi stilul sobru, care e un merit deosebit, mai 
ales la un istoric tânăr, ne fac să credem într'o serioasă pregătire 
a autorului, dela care istoriografia noastră poate aştepta multe şi 
temeinice lucrări. 


Cluj, 15 lunie 1934. 
loachim Crăciun 


„ Liga Culturală, Secţia Braşov: Ştiinţă şi Filosofie Con- 
temporană. Contribuţie Românească — Trei conferinţe ale D-lor 
Profesori Uhniversitari 1). S. Mehedinţi. Contribuția Românească la 
Geografia contemporană. — 


2). N. Drăgan: Vechimea și răspândirea Românilor pe baza 
toponimiei și a onomasticei. 


3.) P. Sergescu: Matematica la Români. 
Vălenli de Munte 1934. Aşezământul Tipografic „Datina 
Românească“, 126 pagini, preţul 25 Lei. 


A fost o fericită idee a Ligei Culturale din Braşov, de a 
reuni în volum conferințele care s'au ţinut în anul trecut aci de 
reprezentații de frunte ai ştiinţelor respective; se dă astiel prilej 
publicului care a audiat aceste conferinţe să recitească şi să apro- 
fundeze problemele pentru care i-a fost trezit interesul, iar celui- 
lait, căruia din cauza diferitelor împrejurări nu i-a fost posibil să 
le asculte, să repare această pierdere prin citirea lor în acest prim 
volum, care sperăm că va fi în curând urmat de celelalte, între 
care aşteptăm cu deosebit interes conferinţa d-lui profesor Şte- 
fănescu Goangă asupra contribuţiei româneşti la psihologia con- 
temporană. Dealtfel, ne place să vedem în aceste conferinţe o an- 
ticipare a Universităţii Populare pe care Braşovul şi-o datorează 
ca o dovadă de continuitate a intensei vieţi culturale româneşti 
care în trecut a pulsat între zidurile acestei cetăţi şi ca justificare 
pe tărâm*spriritual pentru rolul pe care acest oraş îl revendică 
în cadrul statului întregit. 

Conferinţa d-lui profesor Drăgan despre vechimea şi ră- 
spândirea Românilor este un rezumat competent al operii capitale 
pe care autorul a publicat-o în anul trecut, în ediţia Academiei 

Române, sub titlul „Românii în veacurile IX — XIV pe baza to- 
ponimiei şi a onomasticei.“ 

Prin această operă de adevărat mucenic al ştiinţei, autorul 
reînvie glorioasa tradiţie istorico-filologică cu care Ardealul a îm- 
bogăţit patrimoniul culturei româneşti, stabilind în mod neîndoel- 
nic, cu tot aparatul ştiinţific modern, adevărul presimţit de marii 
săi înaintaşi dela începutul secolului trecut, al preexistenţei unei 
populaţii româneşti înaintea tuturor celorlalte popoare care se află 
astăzi în cuprinsul acestui Ardeal mult contestat. 


Lucrarea d-sale are caracterul unei adevărate opere naţio- 
nale, care încununează străduințele unui lung şir de învăţaţi arde- 
leni şi constitue cel mai preţios dar prin care ştiinţa românească 
din Ardealul desrobit a înţeles să-şi manifeste recunoştinţa față 
de neamul care a reuşit să-i dea libertatea de cercetare şi de 
manifestare şi cel mai competent răspuns acelora care încearcă 
să-şi întemeieze, în faţa lumii civilizate, dorinţele nejustificate asu- 
pra unui patrimoniu ce nu lise cuvine, pe aserţiunea unei ima- 
ginare inferiorităţi culturale a neamului românesc. — Lucrarea 
aceasta a fost supusă unei critici competente din partea celor 
mai autorizaţi învăţaţi, aşa încât ne revine numai misiunea de a 
arăta concluziunile pe care autorul, în baza studiilor sale intense 
şi documentate, le-a expus în mod rezumativ în cadrul acestei 
conferinţe. 

Stabilind în baza isvoarelor contemporane, cronici şi docu- 
mente, numele de locuri şi de persoane care au o înfăţişare ro- 
mânească, autorul evidenţiază existența unei populaţii româneşti 
în acele locuri şi, procedând cu toaţă precauţiunea pe care disci- 
plina filologică i-o impune, reuşeşte să constate „că au existat 
odinioară Români pe unde astăzi nu mai sunt; pe unde abia se 
bănuia, ori nici nu se bănuia că au existat vreodată şi într'un timp 
foarte vechiu, de câteva ori aproape de epoca de formare a po- 
porului român“. 

Concluzia cercetărilor e că „Românii au fot găsiţi de Un- 
guri la venirea lor atât în Panonia, cât şi în Banat, Zarand, Bi- 
hor şi Ardeal, ba poate chiar şi în Carpaţii nord-vestici şi nord-estici, 
cu locuinţe statornice“. De o imigrație a Românilor în sec. XIII nu 
poate îi vorba, „se poate vorbi cel mult de încheierea marei expansi- 
uni româneşti în acest secol; în consecinţă putem afirma că poporul 
român s'a format pe teritoriul compus din Moesia Superioară, 
Moesia Inferioară, Dacia și Panonia, adecă în Jugoslavia, Sud-Ve- 
stul Bulgariei, Bulgaria dintre Dunăre şi Balcani, Dobrogea, Olte- 
nia, partea de lângă Dunăre a Munteniei, Moldovei şi Basarabiei, 
Transilvania, Banat şi provincia Sirmium, retrăgându-se cu timpul, 
în urma părăsirii Daciei, Panoniei şi a teritoriilor dela nordul Du- 
nării de Romani în sec. III şi IV, în Mossiile sud-dunărene, până 

când presiunea slavă, începând cu secolul VI—VII l-a silit din 
nou să emigreze, şi anume în două mari direcţii de expansiune: 
spre Panonia, iar de aici spre Nord-Est, până în Valahia mo- 
ravă, Silezia, Galiţia şi mai departe spre Maramurăş şi Moldova ; 
a doua dinspre Munţii Banatului şi Oltenia, deoparte spre Mun- 
ţii Apuseni şi din aceştia pe Valea Tisei în sus spre Nord de 
altă parte, pe coama Carpaţilor, mai întăi spre Est, apoi spre 
Nord-Vest şi pe Câmpia Ardealului“. lar dacă, „unii din ei s'au 
putut găsi în Carpaţii Nordici, chiar la venirea Ungurilor, la sfâr- 
şitul sec. IX ori şi mai înainte“, este evident că Românii din Pa- 
nonia, Oltenia, Banat, Munţii Apuseni şi Ardeal „nu pot fi mai noi 
decât cei din Carpaţii nordici“, cari sunt mai depărtaţi de centrul 
de expansiune din Moesia. 


A doua conferinţă e a d-lui profesor Mehedinţi, care într'o 
țuminoasă expunere, după ce aminteşte contribuţia românească 
în domeniul geografiei regionale, prin activitatea Institutului Car- 
tografic al Armatei, al Institutului Geologic şi al Institutului Me- 
teorologic, expune rezultatele operii sale capitale „Terra“, prima 
contribuţie românească la studiul geografiei generale, care a reuşit, 
faţă de subiectivismul descrierilor geografice, să dea idei directive 
„atât pentru cercetarea, cât şi pentru descrierea planetei“, în con- 
formitate cu natura obiectului însuşi, stabilind următoarele norme 
izvorite din constatarea faptelor generale : observând că materia 
planetei s'a diferențiat în mai multe învelişuri concentrice şi că 
atât în privinţa formei, cât şi a compoziţiei şi mişcării, comple- 
xitatea creşte dela periferie spre sâmbure, a fixat acest fenomen 
în legea eterogenităţii progresive şi, în concordanţă cu aceasta, 
văzând că „nici un înveliş nu poate fi înţeles, până ce nu au 
fost cercetate şi cunoscute în prealabil învelişurile superioare“, 
„Legea subordonării cauzale descendente, dela atmosferă, învelişul 
cel mai simplu, la biosferă, învelişul cel mai complex“, aşa încât 
„structura operelor de geograiie este impusă de însăşi corelaţia 
şi subordonarea cauzală a fenomenelor telurice“. Intemeindu-se 
pe aceste trei idei directive, autorul a reuşit să fixeze obiectul, 
atât da controversat, al geografiei ca ştiinţă, definind-o ca „ştiin- 
ţa care descrie relaţiile (statice şi dinamice) dintre cele patru în- 
velişuri“ adică „dintre masele în care s'a diferențiat materia celor 
patru fînvelişuri planetare“. Totdeodată, văzând inconsecvenţa care 
domneşte în operele geografice şi în tratarea fiecărui înveliş în 
parte, în scopul de a prezenta cunoştinţa fenomenelor „sub aspec- 
tul unui sistem natural“, adică „în ordinea pe care natura însăşi 
le-a produs“, autorul a tratat şi problema „categoriilor geografice“, 
stabilind pr&căderea categoriilor de spaţiu „forma, dimensiunile şi 
poziţia“ urmate de „categoriile fizico-chimice, temperatură, densi- 
tate, compoziţie şi culoare“, ambele constituind „clasa categoriilor 

statice“, faţă de „categoriile dinamice, direcţia, intensitatea şi rit- 
mul“. — Insfârşit, complectând aceste rezultate şi cu teoria „for- 
mulelor de convergenţă“ şi a „centrelor de acţiune“, importante 
pentru stabilirea speciilor geografice, autorul închee amintind ca- 
pitolele pe care le-a tratat în domeniul etnografiei, cari nu con- 
stitue decât probleme parţiale din lucrarea generală pe care o pre- 
găteşte, precum şi lucrarea sa etnopedagogică, „Altă Creştere“. 


Un plan cu totul diferit are a treia conferință a d-lui prof. 
P. Sergescu, care schiţează un istoric al învățământului matema- 
tic la noi în legătură cu evoluţia învăţământului superior. Pornind 
dela constatarea că vom întâlni „multe manitestări ştiinţifice la 
noi în veacurile trecute“, care însă „nau condus desvoltarea al 
care ne-am fi aşteptat“ din cauză că „până în veacul al XIX-lea 
învățământul în Academiile Domneşti din Principate se făcea într'o 
limbă streină geniului latin al rasei noastre“, autorul începe cu 
menționarea ştirilor anterioare veacului al XlX-lea; amintind Aca- 
demia dela Cotnar a lui Despot-Vodă, între profesorii căreia 
se afla matematicianul Rheticus şi de Academia lui Vasile Lupu 
cu celebrul profesor Teofil Corideleu, autorul relevă personalitatea 
Spătarului Nicolae Milescu şi opera acestuia în limba slavonă, 
Aritmologion, „adevărată enciclopedie matematică“ precum şi pe 
Ardeleanul Gavril Ivul, profesor la Viena, pentru a schiţa apoi im- 
portanţa Stolnicului Constantin Cantacuzino, care a studiat la Pa- 
dova şi matematicele şi din îndemnul căruia se întemeiază la 1678, 
în Bucureşti, o Academie asemenea celor din Apus, ocrotită şi de 
Domnitorul Constantin Brâncoveanu. (Un bursier al acestui Domn 
la Padova a fost şi Hrisant Notara; unul dintre cei mai mari ma- 
tematicieni ai Orientului“. Se trec apoi în revistă realizările din Mol- 
dova sub Duca Vodă, Nic. Mavrocordat etc. fixându-se că la 
sfârşitul secolului al XVill-lea se fac şi primele încercări 
de cărţi româneşti de matematică prin Episcopul Amifilochie din 
Hotin şi Matei Millo; iar în Ardeal prin G. Şincai, care publica 
în 1785 prima aritmetică româno-germană. 

Sub Alexandru Ipsilanti, întroducându-se în școalele domneşti 
şi studiul ştiinţelor naturii, învăţământul matematic capătă un nou 
avânt. Urmează punerea în evidenţă a celor care au consolidat 
învățământul ştiinţific, românizându-l, a creării învățământului su- 
perior modern în România prin întemeierea Universităţilor din laşi 
şi Bucureşti, care dau un avânt nebănuit studiului matematicilor. 
Nu sunt uitate nici primele publicaţii periodice de ştiinţă exactă, 
nici activitatea profesorilor mai recenți, care, „crează atmosfera şti- 
ințifică în ţară“. 

O luminoasă descriere a organizării şi creaţiei în ştiinţa ma- 
tematică la cele patru Universităţi româneşti închee interesanta 
conferință. 

Nu putem termina această dare de seamă, care a depăşii 
cadrul ce ni l-am fixat, din cauza abundenței şi importanţei de 
material, fără un cuvânt de caldă recunoştinţă pentru inițiatorii şi 
organizatorii acestei remarcabile opere de cultură, îndeplinită în 
acest oraş cu toată abnegaţia şi discreţia caracteristică a adevă- 
raților intelectuali. Insemnătatea însă a acestui ciclu de conferințe 
în epoca în care trăim, nu poate fi mai bine caracterizată decât 
prin următoarele considerațiuni, cu care dl. profesor Sergescu şi-a 
început expunerea: 

„Trăim într'o epocă de criză generală, datorită crizei morale 
ce sa înstăpânit după războiul de întregire. Suflă un vânt de ma- 
terialism acut, care face să se pună în umbră toate preocupările 
sufleteşti“. „Numai elementul sufletesc dă continuitate operei în- 
făptuite, face legătura între toate generaţiile ce se succed pe pă- 
mânt şi pune în adevărată valoare rostul vieții omenești. Am ne- 
socotit această lege imanentă şi am fost pedepsiţi cu desamăgirea, 
creatoarea mizeriei morale şi, de aici, a haosului şi întunericuiui 
în care ne zbatem. La noi în țară, acest haos e mărit de slaba 
organizare anterioară a societății româneşti. Totdeauna am fost 
puţin respectuoşi față pe tradiție. Or, numai tradiția ne poate fi 
un fir conducător ca să ieşim la lumină. Experiențele grăbite, şi 
docte, in orice domeniu, sunt periculoase, dacă nu se altoesc pe 
firea specific naţională. Afară de asta, tradiţia ne leagă cu trecu- 
tul şi ne dă astfel forţa pe care generaţia noastră izolată n'o poate 
avea, ca să primească cu încredere răul şi să lupte cu el“. 


Sunt gânduri care, prin faptul că sunt venite din partea 
unui reprezentant al ştiinţelor pozitive, matematice, capătă un re- 
lief deosebit şi merită să fie adânc întipărite în conştiinţa tuturor, 
mai ales a celor care se cred îndreptăţiți a-şi asuma un rol de 
conducere, în orice domeniu. 


C. $. 


* 


Mihail Lungianu: „Povești“ Cultura Românească S. A. R. 
Bucureşti 1934. 

Volumul de „Poveşti“ al d-lui Mihail Lungianu, cu omi- 
siuni și adăugiri, vede pentru a treia oară lumina zilei. O serie 
din aceste povești au apărut pentru întăiași dată în volumul 
„Insăilări“, în anul 1915, apoi au fost retipărite în ediţia din 
1923. 

In volumul de față f gurează şi un număr de poveşti inedite. 

Inspinate de vechi și trainice credințe, reprezentând ele- 
mentele cele mai caracteristice ale imaginației nestăvilite a po- 
porului nostru, poveștile d-lui Lungianu ocupă un loc de cinste 

în seria culegerilor noastre de folklor. Personagiile din aceste 
poveşti sunt autent'ce, atmosfera și cadrul poartă peceta sensi- 
bilității și gândirii specifice a poporului nostru. 

Autorul, un profund cunoscător al valorii acestui capital de 
folklor, cu pricepere şi talent a știut să înlăture ori-ce influență 
străină şi să redea caracterul adevărat al acestor povești. Chiar 
şi cele două poveşti „Mierloiul, câinele și măgarul“ şi „Doamne 
ești nedrept“ datorite imaginaţiei autorului, cu un vădit ascuțiș 
social, se încadrează în atmosfera volumului. 

Triumful adevărului, răsplata bunătății și a credinţii, atot- 
puternicia înțelepciunii, întreaga filosofie a poporului, rod al 
unei îndelungate experienţe, se desprinde din aceste lucrări. Per- 
sonagiile mitologiei noastre, a căror origine se pierde în întu- 
nerecul vremilor, încă figurează în acest volum. Unele de prove- 
niență păgână, ca povestea cu apariţia cailor lui „Sân Toader“, altele 
resturi ale vechilor erezii bogomilice păstrate în duelul "dintre 
Dumnezeu și Diavol. 

Culese în mod nemijlocit din gura poporului, ele prezintă 
peripeții caracteristice, cunoscute și din alte culegeri 

DI. Lungianu în prefața celei de a doua ediții menţionează 
unele asemănări între poveştile d-sale și elemente din Ispirescu, 
Slavici, Creangă, explicând aceste coincidențe, 

Cred că aceste coincidențe nu scad cu nimic valoarea unei 
povestiri, acolo unde se poate “dovedi absența unei influențe căr- 
turăreşti, deoarece motivele acestea populare, mergând din gură 
în gură, au devenit un bun comun al tuturor. 

Opera d-lui Lungianu mai cuprinde și alte elemente, cu- 
noscute din lucrări anterioare. Astiel episodul din „Porcul vrăjit“ 
— în care fata de împărat svârle în foc pielea de porc pecareo 
purta ziua soțul ei, complicând astiel ursita, -- îl întâlnim sub 
o altă variantă în Vizor Craiul Şerpilor“ de lon Pop Retega- 
nul. Apoi demonstrarea nevinovăţiei prin linguriţa care era a- 
scunsă în cisma bărbatului din „Strigoiul“, se găseşte şi în „Fa- 
ta părintelui Ispravă“ de d-na Smara. Şi exemplele acestea sunt 
nenumărate. 

Volumul se încheie cu un glossar, foarte util, care cuprinde 
toate particularitățile dialectale, speciticându-se regiunea unde 
au fost întâlnite aceste cuvinte și dându-li-se semnificaţia se- 
mantică. 


* 


Leon N. Tolstoi: „Fericirea Casnicâ“, roman, Cultura Ro- 
mânească S.A.R. Bucureşti, în traducerea d-lui George B. Rareş. 
Păcat că năzuința de-a tălmăci în românește operele lite- 
raturii universale, pe care o urmăreşte de multă vreme 

institutul de editură „Cultura Românească“ se loveşte iarăși de 
superficialitatea traducătorului. 

Pentru a se obţine o traducere de valoare, se cer două 
condițiuni : respectarea originalului și o perfectă și subtilă în- 
țelegere a limbii în care se traduce. 

Ei bine, pentru ca să demonstrez neîndeplinirea celei din- 
tâi condiţii, ar fi nevoie de un vast studiu comparat al textelor. 
Numai aşa s'ar putea arăta în toată complexitatea ei nerespec- 
tarea originalului, care dă uneori traducerii un sens inedit și 
greșit. 

Este semnificativă în această privință construcția lui „dacă“ 
urmat de imperfect, construcție proprie limbii franceze, greșit tra- 
dusă în româneşte, care ne “demonstrează cu prisosință că tra- 
ducâtorul n'a utilizat originalul, ci o versiune franceză, fără să 
menţioneze acest fapt. 

E mult mai evidentă însă schinjuirea liribii românești, pe 
care o face di. Rareș, fără nici o milă. 

Şi de data aceasta, cartea este scrisă într'o limbă imposi- 
bilă din toate punctele de vedere: estetic, lexic, semantic, sin- 
tactic, morfologic. Vocabularul traducătorului e extrem de redus, 
întrebuințând cuvinte și construcții improprii, ba uneori improvi- 
zează cuvinte ca d. 'e. „atrilura“ (pg. 15). Arhaismele, cuvintele în- 
vechite, de mult scoase din uz, stau cot la cot cu neologismele 
cele mai recente şi dau limbii un aspect bizar (asttel întrebuin- 
țează în mod consecvent verbul a „firitisi“). 

Inţelesul mai adânc ai frazei îi lipsește și, adeseori. pro- 
pozițiunile exprimă un înțeles contrar celui voit: „pentru fie- 
care din noi, o atare nebunie era admisibilă și nu vedeam ni- 
mic firesc în asta“ (pg. 35). „N'aveam nici un cuvânt să ne amâ- 
năm Căsătoria. Mai mult încă, eram departe de a o dori.“ (pg. 46). 

Şi apoi repetatele greșeli gramaticale: neacordarea predica- 
tulul cu subiectul, greșita întrebuințare a timpurilor, îndeosebi 
confuziunea imperfectului cu perfectul simplu, coniuziune dău- 
nătoare înţelesului și în același timp frumuseții de exprimare. 

Mai amintesc nenumăratele erori de tipar. — la fața ace- 
stor greşeli grosolane, unele datorite negligenţei, altele unei cu- 
noașteri insuficiente a limbii românești, cred că este timpul să 
luăm o atitudine hotărită. 

Capitalul cel mai specific al unui popor este limba sa. Ea 
se plămădește odată cu ființa lui etnică și sufletească. Ea este 
oglinda cea mai sensibilă a tuturor oscilaţiunilor, tuturor inilu- 
ențelor, a nenumăratelor transformări prin cari trece un popor. 
In limbă se imprimă trecutul şi se păstrează dincolo de margi- 
nile istoriei. 

Şi dacă noi permitem astăzi, ca limba românească să de- 
vină instrumentul de exprimare al unei sensibililăți străine, 
dacă rămânem  nepăsători la distrugerea celui mai scump avut 
al nostru, mâine această limbă nu va mai fi expresiunea ne- 
mijlocită a sufletului românesc. 

De aceea cred că cea dintâi datorie a instituțiunilor de 
cultură națivnală este să pună capăt acestor fenomene pericu- 
loase și să instituie o serioasă cenzură a traducerilor. 

De abia atunci va avea parte și marele public cetitor ro- 
mânesc de frumusețea operii lui Leon N. Tolstoi. 


V. Branisce-Căliman 


% 


Dumitru Cristian Amzăr: Ce însemnează a învăța filozofie. 
Incercare de tâlcuire filozofică. (Extras din „Convorbiri Literare“ 
No. 4—1934. Bucureşti 1934 „Imprimeria Naţională“ 15 pag.) 


Broşura d-lui Amzăr, deşi de proporţii reduse, este intere- 
santă şi depăşeşte sfera restrânsă a discuţiunilor de specialitate 
prin felul cum încearcă să definească noţiunea de a învăţa şi prin 
concluziunile care decurg din această definiţie, care mai ales a- 
stăzi, când împrejurări dureroase au impus societăţii româneşti da- 
toria de a reexamina sistemul şi organizaţia învățământului, do- 
bândesc o însemnătate deosebită. 


Intradevăr, definind învăţătura ca „o nouă descoperire“ a unui 
lucru, adecă „împărtăşirea din firea celor învăţate printr'o sforţare de 
gândire proprie“, spre depsebire de simpla luare la cunoştinţă, 
adecă „învăţare pe din afară“, autorul atinge un punct nevralgic 
al învăţământului dela noi, căruia i s'a dat prea puţină atenţiune 
în toate discuţiunile ce au avut loc în legătură cu reformele de în- 
văţământ. Insă, învăţământul astfel înţeles, ca un mijloc spre una- 
nitate prin îndrumare spre o „sforţare“ proprie, „continuă şi or- 
ganizată“, adecă spre o muncă spirituală care să cucerească prin- 
to elaborare sufletească personală, obiectivele de cunoaştere ca 
elemente constitutive ale propriei individualităţi, este de fapt şi 
permisa indispensabilă pentru deslegarea celor două probleme fun- 
damentale care preocupă intelectualitatea românească, aceea a în- 
făptuirii unei civilizaţii originale şi aceea a rostului generaţiei de 
astăzi; se pare că şi autorul a simţit acest lucru, atunci când în- 
dreptându-şi privirile spre Eminescu, a găsit necesar să reproducă 
următorul pasaj dintr'un articol al marelui nostru gânditor: „Ci- 
vilizaţia omenească se începe oarecum din nou şi din fundament 
cu orice generaţie nouă, care, dacă nu e silită a repeta anevoia- 
sele cercetări făcute de părinți, totuşi trebue să-şi câştige prin 
propria memorie şi judecată cunoştinţele lor“. 

Revenind însă la obiectivele pe care şi le-a fixat autorul, 
după ce am văzut ce înțeles a dat noţiunii de a învăţa, nu mai 
putem găsi îndreptăţită deosebirea pe care vrea s'o vadă între 
învăţătură şi deprindere, exprimate prin următoarele două: formu- 
lări cu nuanţă antitetică, „ştiinţele se învaţă, iar îndeletnicirile se 
deprind“, sau „omul învaţă să ştie şi deprinde să facă“, deoarece 
scopul suprem al învăţământului rămâne tot fapta, adică creaţia 
în domeniul stiinţific, iar calea urmată pentru atingerea acestui 
scop este tot aceea a deprinderii, orice ştiinţă fiind în acelaşi 
timp şi o îndeletnicire, în domeniul spiritual bineînţeles. 

Aşa încât nici întrebarea izvorită din această presupusă 
deosebire, „este filosofia o ştiinţă care să poată fi învățată sau 
o îndeletnicire care trebue deprinsă“, în felul cum e pusă, nu cre- 
dem să contribue la definirea particularităţii învăţământului fi- 
losofic, învăţământul adevărat al oricărei ştiinţe fiind în primul 
rând o problemă de metodă, adecă de deprindere spirituală. 


Prin aceasta nu înţelegem însă să împietăm asupra întrebării 
mult discutate dacă filosofia este o ştiinţă sau nu; dorim numai 
să evidenţiem că nu caracterul deprinderii este acela care deose- 
beşte filosofia de celelalte ştiinţe. lar afirmaţia, că „nu există o 
ştiinţă a filozofiei ca sistem de cunoştinţe ştiinţifice probate şi 
adeverite, ci mai multe filosofii personal gândite şi trăite de fău- 
ritorii lor“ este justă, necesită însă oarecari restricţiuni; este ade- 
vărat că filosofia nu dispune de un sistem de cunoștințe ştiinţific 
probate, dispune însă de un sistem de probleme fundamentale, 
care se impun tuturor gânditorilor filosofici, aşa încât şi filosofia 
are o unitate sistematică. 


Elementul personal este hotăritor în filosofie, nu este totuşi 
străin nici celorlalte ştiinţe, mai ales celor aşa zise sufleteşti, deo- 
sebirea în această privință nefiind esenţială, ci numai graduală. 
Din această cauză şi autorul se vede silit, în concluziunile con- 
crete pe care le face pentru studiul filosofic, oricât ar da întâie- 
tate cercetărilor proprii, să propună şi interpretări din marii filo- 
sofi, înterpretări care mar avea decât o însemnătate cu totul se- 
cundară şi mar îi de prea mare folos „cunoaşterii filosotice“ pro- 
prii, dacă war exista acea unitate sistematică care, fiind cuprinsă 
în toate sistemele filosofice, fie ele cât de individuale, serveşte 
la verificarea încercărilor personale de filosofare, prin confrunta- 
rea cu formulările găsite de cele mai adânci spirite omeneşti, fe- 
rind astfel aceste încercări personale de a deveni simple exerciţii 
de gimnastică cerebrală sau de retorică. 


Prin bbiecţiunile făcute, n'am putut să relev decât o parte 
din problemele pe care broşura concentrată a d-lui Amzăr reu- 
şeşte să le pună în discuţie. 

Pentru a arăta însă valoarea acestei lucrări nu pot decât să 
reproduc cuvintele de încheiere ale autorului, care se pot tot aşa 
de bine aplica şi la învăţământul celorlalte ştiinţe, al celor literar- 
istorice în deosebi: 

„Dar dacă şcoala ca aşezământ de învăţare şi deprindere 
dela altul însă prin sforţare de gândire și muncă proprie, nu poate 
face pe unii decât să ştie filosofie, iar pe cei înzestrați cu duhni 
filosofic să-i ajute a-şi îndeplini rânduiala cu care au venit pe 
lume, ea poate înrădăcina însă, pe calea deprinderii, în sufletul 
fiecăruia duhul finutei filosofice care să-l facă să ţină seămă în 
faptele şi purtările lui de om, că nu frăește singur ci înlăuntrul 
unui întreg social și istoric, într'o polis care-i pretinde o purtare 
în adevăr politicoasă, flreşte în înţelesul acesta filosofic al politeţei 
din care trebue să-şi tragă întemeierea si îndreptăţirea orice for- 
mă de bună cuviinţă; iar ca cercetător, să-l facă a înţelege lu- 
crurile în perspectiva largă şi cuprinzatoare a întregului lor“. — 


C. s. 


* 


Dr. George Făcăoaru, profesor, Șomajul în România. Bucu- 
rești 1932. 80 pp. L. 20, — 


E un studiu asupra condiţiunilor sociale politice și econo- 
mice ale șomajului în țara noastră. Plin de interes ne par pa- 
ginile în cari sunt analizate împrejurările politice condiţionante 
ale dezechilibrului economic național şi în cari se poate vedea 
locul important, atât negativ cât și pozitiv. (pentru noi negativ) 
al tactorului politic în desfăşurarea vieţii economice a societății. 
Lucrarea se încheie cu discuţiunea soluţiunilor de adus proble- 
mei şomajului şi a acelora pe cari le implică asistența socială. 
E o încercare reală de înțelegere și de explicare a faptului eco- 
nomic în complexul nostru social. Informaţia bogată. 


* 


Primim „Primul buletin al grupării intelectuale Thesis din 
Sibiu“ 1932—1933. E o dare de seamă bogată a activităţii. ce- 
naclului literar şi critic sibian (singurul, credem, în Ardeal) din 
cel mai june anotimp al său. El grupează o seamă dintre activii 
tinerii (Şi, poate, mai puţin tineri) intelectuali din vechiul 
centru de cultură transilvănean. Numim pe d-na Ecat. Săndule- 
scu, d-nii Pimen Constantinescu, Alexandru Dima, lulian Dumi- 
triu, Licu Popescu, profesori, Dr. Popescu-Sibiu, Dr. Horia P. Pe- 
trescu, Em. Cioran, ş. a. Prezentarea Buletinului o face dl. Dima. 
Avem aci exemplul unei munci pline de îndemnuri, isvorită din 

gândul ridicării valorilor provinciale și din acela, îndeosebi, al 
regionalismului creator, — gânduri cari ne sunt preţioase şi 
asupra cărora vom reveni. 


Il. 


* 


Al. Dima: Motive hegeliene în scrisul eminescian. O bro- 
şură, format 20—14 cm. de 16 pagini, Sibiu 1934. Lei 15. 

Am crede că filosofia atât de raționalistă a lui Hegel n'ar 
fi în stare să iniluințeze o gândire pusă pe de-a'ntregul în sluj- 
ba poeziei, cum a fost a lui Eminescu. Şi totuşi, d. Al. Dima ne 
dovedește că poetul nostru a suferit, cel puțin în scrierile din 
preajma semestrelor de studenție dela Viena, infiuențele dialec- 
ticei lui Hegel. 

Principalul punct de asemănare între Hegel și Eminescu 
ar îi admiterea din partea unuia ca și a celuilalt a unui proces 
rațional în lume, dincolo de gândirea individului. 

O serie de comparații textuale ne documentează și asupra 
unor împrumuturi de ordin mai formal. 

D. Al. Dima ne mai confirmă în publicația d-sale şi pre- 
țiosul precept, că într'o scriere scurtă se poate spune mult. 


Şt. 1. 


Bibiioteca suceveană „Făt-Frumos“ nr. 3 ne aduce, în 
formatul ei minuscul, patru povești bucovinene (în total 30 pp.) 
Cetindu-le, îţi dai seama de ce a pierdut folklorul bucovinean 
prin moartea, în floarea vârstei (23 ani), a culegătoarei acestor 
povești — prinse cu tot farmecul și frăgezimea lor populară — 
a Victoriei Grecu născ. Morariu: intelectuala pasionată, stăpână 
pe limbile franceză, engleză și germană, care ne-a lăsat și o serie 
de traduceri dn ultmle două Ilmb. 

O aliă broșurică (pp. 30) cu patru povești şi câteva pagini 
de cântece și ch uituri din Cernăuţi — extrase din rev. „Făt-Fru- 
mos“ sub ttlul „Cernăuțul folcloric“ — ne trim te d. Petru lroa'e, 
colecționatorul lor. Aceeași grije în redarea îdelă a graului lo- 
cal a celor auzite, ca ş în broșurica precedentă. 


= 


% 


Dumitru Cazacu: Probleme de actualitate. In ghiarele foa- 
metei. Tighina, 134, Pp. 64, L. 30. — 

O curajoasă analiză a multelor păcate, care, secătuind puterile 
masselor, scurmă la temeliile Patriei lărgite: a apatiei — cu încăpăţi- 
narea în primitivitate agricolă a ţăranului, cu aversiunea sa faţă de 

toate mijloacele vieţii economice moderne, cu complecta sa inacti- 
vitate în cursul iernii, cu fuga lui de şcoală („în Basarabia s'a fă- 
cut chiar propagandă electorală, cu un desăvârşit succes, pentru 
reducerea sau închiderea şcolilor din satele moldoveneşti“.) — a goa- 
nei spre periferii, a groazei de bănoasele ocupații împreunate cu rizic 
ale comerțului şi industriei, a viţiului alcoolismului, a luxului cu împopo- 
ţoneli ridicole, a renunţării la rezistenţă, a îngenuncherii în fața greu- 
tăţilor, a dezertării dela viaţă, a superficialității noastre la muncă, 
a lipsei continuității de sforțări pentru asigurarea viitorului mai în- 
depărtat al familiei — cum se practică la alte neamuri — a lipsei 
răbdării îndelungate, a curajului în răstriște, a incapabilităţii de a 
rezista tentațiunei momentului, cu idealul vieţii fără riscuri, fără 
eforturi fizice şi intelectuale (mai ales intelectualii), de unde apoi 
asaltul spre tuncționarism, iar a candidaţilor la însurătoare spre 
cucerirea unei dote cât mai impunătoare, a josniciei luptelor politice 
care dau putinţa de a fura sau cel puțin de a lua lefuri fără 
muncă, ceeace în definitiv tot un fel de furt este.“ 


Se face o incursiune istorică, spre a explica unele metehne 
ca: secătuirea forțelor fizice, umilința sufletească, virusul conrupției, 
lipsa mândriei colective ca nație, a încrederii în dreptate; de un- 
de apoi reanunţarea la lupta pentru ea şi aproape totala lipsă de 
reacțiune în faţa nedreptăţii. 

Analizează cauzele, după d-sa, ale preferirii străinilor în între- 
prinderile din țară, chiar în cele româneşti. 

Intr'o ţară în care „munca dezonorează“, e firesc lucru să gă- 
seşti „ceşetori valizi cu zecile de mii și aproape cel mai impozant 
număr de cocote locale şi venite de peste gr-niţi, în privința nu- 
mărului de politicieni fără ocupaţie, ahtiaţi după slujbe uşoare, bă- 
tând recordul mondial şi chiar pe cel istoric; iar pentru slujbe 
mărunte, dar indispensabile gospodăriei, ca rândași, servitoare, bo- 
ne, administratori, făcând apel la străinătate chiar şi familiile ro- 
mâneşti.“ 

Se caută explicaţia acestei înclinări spre inactivitate şi se avi- 
zează şi la remediul de îndreptare; iar cu „termometrul penetra- 
țiunei evreești“ ni se arată „gradul de lâncezire morală și econo- 
mică a fiecărei regiuni în parte“ — culminând în jalnica situație 
a elementului românesc din Maramureş. După părerea autorului, 
oprirea regresului nostru economic şi asigurarea supremaţiei eco- 
nomice şi culturale — va să zică crearea României de mâne — nu 
ne-o pot aduce decât trei „insule de energie“: 1, Românii din re- 
giunea Ardealului locuit de Saşi 2, Oltenii şi 3, Românii macedo- 
neni, — de cari se ocupă în detail. — Nu uită nici de raportul 
cu minoritățile și de rezultatul politicei urmată până acum față de 
ele -— Partea ultimă a lucrării (pp. 47—64) e rezervată mijloacelor 
pe care d. Cazacu le crede indispensabile posibilității de refacere: 

supraalimentarea maselor, o altă solicitudine pentru copiii sănă- 
toşi nelegitimi selecționarea rasei prin sterilizarea celor cari pri- 
mejduesc sănătatea fizică şi morală a neamului, încurajarea naște- 
rilor din părinți sănătoşi şi a căsătoriilor la tinerețe, îndrumarea 
şomerilor intelectuali spre ocupaţii productive, d. p. spre pustiurile 
nelocuite ale bălților noastre, de veacuri în așteptarea energiilor 
care să le transforme în mamă hrănitoare, măsurile de luat pentru 
a putea ajunge ţara la o populaţie de 40 milioane de locuitori, 
prohibițiunea alcoolului pentru o perioadă de 20—30 ani, munca 
obligatorie, redresarea aparatului administrativ cu măsurile care se 
impun pentru perioada refacerii, utilizarea „insulelor de energie“ 
pentru românizarea oraşelor. 

Scrisă întrun stil îngrijit, cu fraza adeseori svâcnind de ener- 
gie și de profundă convingere, — fără menajamentele obişnuite, 
când e vorba de cusururi şi păcate „naționale“ — cu convingerea 
omului care a meditat serios asupra problemelor atinse, — lucra- 
rea d-lui Cazacu -- asupra conținutului căreia dacă am insistat 
mai mult, am făcut-o pentru interesul general pe care-l prezintă — 
deşi unele din părerile d-sale sunt susceptibile de discuţii, o ci- 
tești cu mult interes, pomenindu-te în cursul lecturii cu o transiu- 
ziune de hotărîre în a milita pentru multe din ideile şi măsurile 
preconizate în ea. 

Ar îi de dorit s'o citească cât de mulți, îndeosebi cei care 
diriguesc destinele obştei. Ar fi nu numai în interesul lor, ci, prin 
sugerarea de multe idei sănătoase, spre binele Țării. 


(Se poate comanda la autor: D. Cazacu, avocat, Tighina, Str. Regina 
Maria, coiț Pușchin). 


B. 


% 


DI. Gh. Popa-Lisseanu înc=pând publicarea isvoarelor isto- 
riei Românilor, ne dă în întâiele două volume: „Gesta Romanorum“ 
a secretarului anonim al regelui Bela (pp. 134. Format 24.5X17 
cm. L. 100.) şi „Descriptio Europae Orientalis“ de Geogratul ano- 
nim (pp. 68. Acelaşi format. L. 60.) Amândouă cuprind pe lângă 
textul original în latineşte şi traducerea în româneşte. Scopul lor 
este: de a dovedi cât de șubred e argumentul mereu invocat al 
„drepturilor istorice“ pe care se întemeiază stăpânitorii de ieri ai 
Ardealului în revendicarea granițelor „Coroanei Sf. Ştefan“. — Vo- 
lumele, în „afară de textele documentelor, cuprind şi câte-o intro- 
ducere (în vol. |. cu lămuriri asupra descoperirii originalelor, a e- 
pocii în care au trăit autorii, a problemelor mai controversate etc., 
în vol. II. a confirmării, prin informaţiile Geografulni anonim, a 
teorii lui Haşdeu privitor la originea Românilor şi a afirmaţiunilor 
cronicilor ungare relative la Vlahii prezenți pe întregul teritoriu al 

fostei Ungarii, la venirea Maghiarilor, etc.) câte-un indice alfabetic, 
iar vol. | şi un facsimil, plus o hartă a localităţilor indicate de 
autor. 

Prin publicarea lucrării Geograiului anonim, descoperită la 
1913 în Bibl. Naţ. din Paris de Polonul Dr. Olgierd Gorca, ca şi 
prin reeditarea lui Anonymus, în o nouă traducere, ferită de gre- 
şelile traducerii lui Beşan din 1899 (rev. „Transilvania“), di. G.P. 
L. îşi creiază un titlu la recunoştinţa tuturor celor care țin să se 
documenteze personal asupra acestor atât de importante dovezi 
privitoare la vechimea și stăruința noastră în aceste ținuturi. 

Tipografia „Bucovina“ a d-lui I. E. Torouţiu, prin felul în 
care înfăţişează aceste lucrări, dovedeşte din nou că reputațiunea 
de care se bucură e deplin justificată. 

B. 


“ 


DI G. T. Niculescu-Varone, pasionatul cutreierător al țării 
şi cercetător al titlurilor de nobleță ale specificului nostru etnic — 
așa cum se exteriorizează în port şi jocuri — ne trimite un nou 
volum, cu 44 fotografii în text, tratând „Portul naţional româ- 
nesc“ (a doua şi ultima parte a cercetărilor sale asupra portului 
nostru popular), cu reproduceri după călători străini şi după fo- 
tografii luate de autor din vre-o 16 judeţe. Lucrarea are capitole 
aparte despre: numiri de cusături, de modâle (pe marame, perdele 
etc. în jud. Muscel), de cuvinte dialectale privitoare la portul nostru 
popular, de întrebuințarea colorilor vegetale. Păcat că meritul lu- 
crării îl umbreşte încâtva confuzia care se face uneori între țărance 
şi între „madame“ și „mademoiselle“ îmbrăcate în costum ţără- 
nesc, ca şi confuzia dintre localitățile de unde derivă portul. Așa 
d. p. la pg. 60 Poenarii şi Poenăresele din jud. Sibiu sunt trecuţi 
drept Sălişteni şi Săliştence, iar „madamele“ dela pg. 59 ca fărănci 
din com. Vale, plasa Sălişte. Dacă ar vedea o Văleancă veritabilă 
aceste figuri (excepție face fata care stă 'n picioare în planul al 
doilea) cu pahiolu! aruncat cu furca peste o coafură de „damă“, 
Sar lepăda cu siguranță de consătenia cu aceste marghioale în 
port săliştenesc. Şi încă ceva. Fetele poartă mai ales crătințe, mai 
rar șurțe. — lar dacă au:orul a ţinut să redea numirile cusăturilor 
şi a părților de îmbrăcăminte cu particularitățile fonetice ale gra- 
iului local, trebuia să fie consecvent. Sau spui „cheptar de chele“ 
sau „pieptar de piele“, în nici un caz însă “cheptar de piele“. Tot 
aşa nu: bumbi ci „bunghi“, cu palatalizarea caracteristică graiului 
de acolo. Nu putem controla dacă nu cumva se vor fi strecurat 
greşeli ca cele de mai sus şi în relatările privitoare la alte judeţe. 

DI Niculescu ar trebui să fie mai precaut în acceptarea de 
bani buni a furniturilor altora. Volumul de 116 pp., cu laudabilă 
înfăţişare tehnică, de format 24X 16 cm. costă numai 40 lei. 

Reviste 


Revue de Transylvanie an. |. nr. |. (Mai 1934) Cluj. 
Pp. 138. Format 24%/,/1'7 cm. M. O. Imprimeria Naţională, Bucureşti. 

lată o publicaţie căreia de atâţia ani îi simțim, dureros, 
lipsa. Redactată în limba franceză, ea vine cu menirea „de a ră- 
spunde acțiunii de ponegrire a revizionismului unguresc, de a in- 
forma opinia europeană asupra operei de meritată dreptate isto- 
rică, ce s'a făcut Ardealului“. Vine însă şi ca o aspră mustrare 
a guvernanților noştri de după războiu, dezertori, toți, dela impe- 
rioasa datorie de a contrabalansa efectele, atât de păgubitoare 
țării, ale propagandei revizioniste în străinătate prin astfel de pu- 
blicaţii periodice, care să zdrobească, încă în fașă, elucubraţiile ma- 
ghiare. Ceeace n'au fost în stare să facă atâtea guverne perândate 
la conducerea ţării, iată că face biata Astră ardeleană. Târziu, ce e 
drept, dar Astra o face, totuşi, când poate, pe când guvernele — 
care au găsit bani pentru stipendierea atâtor pretenţioase creaturi 
ale stânilor politice, trimise să-şi poarte prin străinătate unghiile 
lustruite, vidul cerebral, insolența și dâra de parfum — o puteau 
face de mult şi nau făcut-o. De aceea meritul Astrei e cu atât 
mai mare, iar răspunderea guvernelor pentru ceeace nu se va mai 
putea repara, ca şi pentru multele milioane camforizate spre bu- 
zunarele fără fund ale clientelei politice din banul chinuit al ma- 
selor de cetățeni cu sufletul la gură, sustrase acestei contrapro- 
pagande de vital interes pentru țară, nu se va prescrie niciodată. 

De ani de zile guvernele țării se complac în a privi, fără 
nici o cutremurare de conştiinţă, la ravagiile pe care le face pro- 
paganda revizionistă maghiară, mulțumindu-se do.r cu ceeace 
făcea, izolat, dragostea de neam a câte unui cărturar de-ai noştri, 
prin câte o conferință, sau a vr'unui mânuitor de condeiu prin 
cutare gazetă din ţară, sau prin plasarea câte unui articol prin. 
vre-un jurnal străin, învremece neobosiții adversari puneau în 
linie de asalt toate mijloacele de propagandă, culminând în pu- 
blicaţii periodice de-o factură de invidiat, — publicaţii in pagi- 
nele cărora întruneau şi întrunesc tot ce au mai de seamă ca 
prestigiu științific, ca pregătire în această direcţie. Şi noi? Noi ne 
admiram mutra şi toaleta în oglinzi scumpe, unii deplin încre- 
dințați că nimenea nu va îndrăsni să se atingă de drepturile — 
„consfinţite prin tratatele de pace“ — ale iresistibililor „străne- 
poţi ai lui Traian“, alţii bizuindu-se pe talentele ministrului nostru 
de externe, fără să-şi dea seamă că acesta e un singur om şi 
apare doar în areopagele internaţionale, la distanțe de timp destul 
de mari, pe când mijloacele de propagandă maghiară îl caută pe 
străin acasă şi azi şi mâne şi rămân acolo creind -— prin pri- 
ceperea pusă în ele şi prin tenacitatea de admirat cu care sunt 
mereu împrospătate — opinii, care, necombătute, cu vremea se 
prefac în convingeri. 

Publicaţia trimestrială dela Cluj, e menită să mai ia puţintel 
„maw“ îndrăsnelii vecinilor dela “isa, reducându-le aşa zisele 
„argumente“ cu care „pledează“ pentru „restitutio in integrum“, 
la ceeace sunt în realitate: nisip în ochii lumii neorientate, de 
bună credință, asupra stării de fapt. Şi cunoscând atât competința 
cât şi dragostea de neam a celor cari au luat asupra lor această 
sarcină — dragoste dovedită nu prin declamaţii în fața gurilor 
căscate la cele iarmarocuri electorale sau prin discursuri între 
două înghiţituri de şampanie în fața gurilor active pe la cele zia- 
feturi, ci prin muncă zilnică, istovitoare —- nu ne îndoim că, aju- 
tată şi de cei datori s'o ajute, Revue de Transylvanie va însemna 
un real progres în lămurirea opiniei publice mondiale asupra nu- 
dului adevăr — curățat de dresurile maghiare — şi în recuce- 
rirea atâtor simpatii, pierdute în urma „nonchalance“-i celor cu 
certificatul vredniciei patriotice în butoniera surtucului și'n nazali- 
zarea vocalelor. 

Revista apare sub direcția prof. la Univ. din Cluj și membru 
al Acad. Române, d-l Silviu Dragomir și a fostului elev al Sor- 
bonei, actualmente prof. de filosofie la aceeaşi Universitate, D. 
D. Roşca. 

lată şi sumarul acestui prețios prim număr: Les deux attitu- 
des du comte Bethlen (S. Dragomir), La chute de la monarchie 
austro-hongroise (|. Lupaș), Les problmes d&mographiques en 
Transylvanie (Dr. S. Manuilă), Un livre secret du Gouvernement 
hongrois (O. Ghibu), L'istoire de Part hongrois au service du 
revisionnisme (C. Petranu), Quelques remarques historiques (N. 
Drăganu. 

In afară de acestea, nr-ul cuprinde și o serie de cronici şi 
dări de seamă datorite d-lor: C. Bardoși, S. Lupaş, LI. Moga, |. 
Crăciun, S$. Oprean, Al. Dragomir, N. Bănesco, [. Breazu. — 
Costul abonamentului tev., care apare în condiţii tehnice supe- 
rioare, e b00 Lei anual. Red. și adm. Cluj, Str. Mico 40. 

B. 


% 


Gazeta Cărţilor nr. 2 şi 3—4. In ultimul nr. dublu d-l 
Aurel A. Mureșianu, relevă, întrun interesant articol („Cea dintâi 
încercare publicistică a lui "Titu Maiorescu“) pe etimologistul şi 
impestrițatul cu pumnulisme Titu Maiorescu, cum apare din scri- 
soarea necunoscută până acum, care se dă în acest număr și care 
însoția traducerile din Dickens şi Jean Paul, trimise la 4 lanarie 
1857 de elevul din cl. VII a „Teresianului“ din Viena T. M. lui 
lacob Mureșianu spre publicare în „Gazeta Transilvaniei“, dar ne- 
publicate, fiind „proba prea mică“, deși „intențiunea bună“, 


Ed 

S'au mai primit următoarele cărţi şi broșuri: 


G. Tutoveanu: Gedichte Auswahl. In's Deutsche iibertragen 
von A. Flachs, Bârlad, Fraţii Chiriac, 1934, 70 pg. Lei 30.— Cu- 
prinde 30 poezii. 


Const. |. Manea: Toamne. Versuri. Bibl. „Pământ şi suflet 
oltenesc. 30 pg. (12 poezii). 


D. V. Barnoschi: Mărturisirea trupului pentru liberarea spi- 
ritului. „Cultura Rom.“ Buc. L. 40. 


Leon N. Tolstoi: Fericirea casnică. Roman. Trad. de G. 
B. Rareş. „Cultura Rom.“ Buc. L. 50. 


lonathan Swiit: Păţăniile lui Guliver în ţara piticilor și 
uriașilor. Ed. ilustrată. „Cultura Rom“. Buc. L. 50. 


Alex. |. Kuprin: Bâlciul de fete. Roman. „Cultura Rom.“ 
Buc. 2 vol. 100 lei. 


Mih. Lungianu : Povești. „Cultura Rom.“ Buc. L. 50. 


Dem. Barasabeanu: Versuri. Biblioteca „Pământ şi suflet 
Oitenesc“, 


Ing. Victor Precup: Glosa pădurii. De ce trebue să îndră- 
gim pădurea şi cum trebue să o îngrijim. Lucrare pentru popula- 
rizarea cunoştinţelor silvice elementare, Bistriţa 1932. Pg. 173, 
Fără indicarea prețului. (Format 23X15 cm.) 


Ing. Victor Precup: Păşunile noastre alpine. Lucrare de 
propagandă, completată şi cu părți necesare în special inginerilor, 
cu 21 figuri şi 1 hartă. Bistriţa. 1933. Pg. 145. L. 100.— (Format 
24X17 cm.) 


Maximilian Costin: Muzica românească. Editura rev. „Pro- 
gres şi Cultură“. Tg. Mureş. 1934. Pg. 14, Fără preț. Format 
23X15 cm. 

In Bibl. „Pământ și suflet oltenesc“ G. Roiban: Versuri. 


Aurelian Sacerdoțeanu: „Vlahii din Calcidica“. Buc. 
1934. Extras din vol. |. „În memoria lui Vas. Pârvan“ Pp. 11. 


Traian Herseni: Teoria monografiei sociologice. Cu un 
studiu introductiv: Sociologia monografică, ştiinţă a realităţii so- 
ciale, de D. Gusti. Editura Inst. Social Român. Seria A. Studii şi 
contribuţii. Bibl. de .sociologie, etică şi politică. No. 1 Pp. 166. 
Format 231/,X16 cm. Lei 80. | 

Nr. 2 H. H. Stahl: Tehnica monografiei sociologice. Pp. 
183. Formatul ca al nr. 1, preţul la fel. 


lonei Neamtzu: Introducere în estetică. (Bibl. „Chronos*) 
Editura ziarului „Sibiul“. Pp. 16, Lei 5. 


|. |. Alexandrescu: Melodii. 1934. Cuprinde 32 poezii. L. 
40, R. Vâlcea. 


G. Şt. Cazacu: Calea Sângelui. Poezii. Ediţia III. Bucureşti, 
Edit. Cronicarul 1933. Pp. 53, Lei 60.— Premiată de Academia 
Română. 


Eugeniu Potoran: „Poeţii Bihorului“ Lucrare premiată de 
Acad. Română. Oradea. Edit. Soc. de lectură „Sf. loan Gură de 
Aur“ Pp. 84, L. 20. 


Increzători tot înainte! Darea de seamă pe anul 1933— 
1934 a Despărțământului județean „Astra“-Sibiu. Reţinem din ta- 
bloul rezumativ al activității Despărțământului următoarele cifre: 
883 conferinţe ţinute de 291 conferențiari (64 preoţi, 33 profesori, 
132 învăţători, (4 medici, 5 advocaţi, 2 militari, 41 alte profesiuni) 
Numărul cercurilor culturale cu raport 64, fără raport 27, biblio- 
teci: 94, totalul cărţilor din biblioteci: 16162, coruri: 27, Case 
Naţionale: 10. 


Reviste. 


Arhivele Basarabiei An. VI nr. 1 (lan -Martie) şi nr. 2 (Apr. 
lunie) 1934. Rev. de istorie şi geografie a Moldovei dintre Prut 
şi Nistru, sub conducerea d-lor T. G. Bulat şi C. N Tomescu. 
Chişinău Bulev. Carol Il 73—75. Abon. an. L. 200. 

Parlamentul Românesc nr. 143, 144. 

Pagini literare. an. |. nr. 3—4 Iulie-August 1934 Red. și 
Adm. Teodor Murăşanu, Turda, Piaţa Regina Maria 23. Abon. 
anual L. 120. 

Orientări nr. 4 (Apr.) 5 (Mai), 6 (lunie) 1934. 

Familia rev. lunară de cultură nr. 2 şi nr. 3 (Mai-lunie) 
1934. Oradea. Adm. Str. Reg. Carol 6. Abon,. anual L. 240— 

Poporul Românesc Gara Chitila nr. 9 (1/V), 10 (16/V), il 
(1/NI), 12 (6/VI). 

Neamul Românesc pt. popor. Buc. nr. 9 (1/V), 11 (1/VI), 
13—15 (lulie). 

„Transilvania“ Sibiu nr 2 (Martie-Aprilie) şi nr. 3 (Mai-lunie). 
1934). 
Cele trei Crişuri Oradea nr. 3—4 (Martie-Aprilie) şi 5—6 
(Mai—lunie) 1934. 

Litere nr. 8 şi 9 (1/V), 10 (15 Mai) şi 11 (1 lunie-—1 lulie) 
Red. Aurel Chirescu. Adr. revistei N. N. Angelescu. Buc. Il. Str. 
Popa Tatu 4. Abon. L. 100. 


Revista Societăţii Tinerimea Română. Nr. 10 (lunie) 1934, 
Abon. anual L. 200. Bucureşti, Bd. Schitu Măgureanu 4. 


Conv. Literare nr. 4 (Apr.) 5 (Mai), 6 (lunie) 1934. 

Gând Românesc nr. 4 (Apr.) 5 (Mai) 6 (lunie) 1934. 

Viaţa Ilustrată nr. 3 (Mai) 4 (lunie) 5 (lulie) şi 6 (August) 
1934. Sibiu, Acad. teol. 

Progres și Cultură, rev. pedagogică-socială-literară. nr. 5 
(Mai) 6 (lunie) Tg. Mureş, str. Cogălniceanu 3. Abon. pt. înv. 
Lei 60, pt. alții: 100. 

Revista Scriitoarelor și Scriitorilor Români nr. 3—4 (Martie- 
Aprilie) 1934. Directoare (citeşte directoară !) Aida Vrioni. Bu- 
cureşti |. Str. Brezoianu 57) Abon. Lei 220. 


Blajul nr. 5 (Mai) 7-8 (lulie-Aug.) 1934. 

Viala Românească nr. 8 (30 Apr.) nr. 9 (Mai) nr. 13—14 
(lulie) 1934. 

Mitropolia Moldovei ur. 5 (Mai 1934). laşi. La Mitropolie. 

Provincia Literară nr. 4—5 (Apr.-Mai 1934). 

Siebenbiirgische Vierteljahrsschrift nt. 2—-3 (Aprilie-Sept.) 1934. 

Buletinul demografic al României. Director Dr. Sabin Manuilă. 
nr, 1—5 (1934). 

Școala Poporului No. 2—3 (Apr.—Maiu) 1934. Rev. învăță- 
torilor din județul Tighina. Sediul: Tighina, str. Mateevici 89. 
Abon. anual 100 lei. Pp. 24. 

Școala Prahovei. Rev. Asociaţiei învăţătorilor din jud. Pra- 
hova nr. 4—6 (Apr.-lunie) 1934. Ploeşti, Str. Regina Maria 7. 


Observatorul Social-Economic nr. 1—2  (lanuarie—lunie) 
1934. Pp: 118. Revistă trimestrială de studii și anchete social- 
economice. Cluj, Str. Mârzescu 18, la Prof. G. Moroianu. Abona- 
ment L. 250. — Un nr. L. 65. 


OBCU CLUJ 


— 494 — 
Prometeu nr. 2 (lunie) 1934, Brașov, Piaţa Libertăţii 25. 
Abon. anual L. 80. — Nr. ă 32 pp. 
Cele trei Crişuri nr. 5—6 (Mai-lunie) 1934. 
Făt-Frumos nr. 2—3 (Martie—lunie) 1934. 


13. An. IL. nr. 5 (Iulie) 1934. Focşani, Str. Caramzulea 28. 
Abon. anual 100 Lei. Numărul ă 16 pp. 


Arhivele Olteniei nr. 11—73 (lan.—lunie) 1934. Pp. 256. 
Lei. 150. 


Junimea Literară nr. 10—12 (1933) şi 1-6 (1934). Nu- 
măr aniversar cu ocazia împlinirii a 30 de ani dela apariţia re- 
vistei. Pp. 168. 


Freamătul Literar, Rev. de lit., ştiinţă şi artă. An. IL. nr. 
1—2 (lan. Febr.) 1934. Siret-Rădăuţi. Director Aurel Fortuna. Pp. 
24. L. 5. Abon. anual L. 60. 


OBCU CLUJ 


— 495 — 


ABONAȚII 
care şi-au mai achitat abonamentul. 


Până la 1 lanuarie 1934. 


Dr. Bidu Val., prefect, Sf.-Gheorghe. 
Prof. Dr. Moşoiu Tiberiu, Oradea. 
Dr. med. Stanciu V., Sf.Gheorghe. 
Tanislau Ionel, asistent univ., Cluj. 
Dr. Tecău Daniil, avocat, Alba-luiia. 


Până la 1 Mai 1934. 


Nistor Aurel, protopop, Sf.-Gheorghe. 
Sotiriu M., profesor, București. 


Până la 1 lulie 1934, 


Direcţ. lic. „Aron Pumnul“, Cernăuţi. 
Pușcariu Ion, înv., Braşov. 


Până ia 1 Sept. 1934. 
Mateescu N. C. profesor, R.-Vâlcea. 


Până la 1 Nov. 1934. 
Dr. Millea Aurel, avocat, Cluj, 
Până la 1 iauuarie 1935. 


Antonescu M., profesor, Braşov. 
Băcilă Alexandru, Brașov. 

Bibl. Palatului Cultural, Tg.-Mureş. 
Dr. Bleahu D., notar public, Braşov. 
Brumboiu Moise, vicar, Făgăraș. 
Cinema „Astra“, Brașov. 


Comşa Gh., notar, Satulung, 

Direcţ. lic. „Moise Nicoară“, Arad. 
Dr. med. Lupu loan, Brașov. 

Dr. Median Gh., avocat, Brașov, 

Dr. med. Murariu Const., Lugoj. 
Murăroiu 1., şef-contabil î. r., Braşov. 
Dr. Olteanu C. R., avocat, St.-Gheorghe. 
Dr. med. Pop loan, Braşov. 
Preşmereanu V., expert contabil, Sinaia. 
Primăria comunei Mădăraș (|. Ciuc). 
Dr. Turtea S., avocat, Brașov. 
Uşurelu Al., insp. gen. vet., Braşov. 


Până la 1 Martie 1935. 

Aldea |. Gh., avocat, Mangalia. 
Popa Moise, restaurateur, Brașov. 

Până la 1 Mai 1935, 


Ciortea Marin, inginer, Mediaş. 
Direcţ. Șc. prim, de Stat No. 4, Brașov. 
Lupan D., profesor, Braşov. 

Vătășan Ovidiu, inginer, Brașov. 


Până la 1 lulie 1935. 


Ing. Floaşiu 1., director la industria 
Sârmei, Câmpia Turzii. 
Ing. Mâzgăreanu Bujor, Brașov. 


Mulţumiri tuturor celor care ne avansează încrederea lor, cum mulțu- 
mim şi d-lui: Dr. Gh. Guiman din Miercurea-Ciuc pentru al şaselea abona- 
ment nou, iar d-lui inginer B. Mâzgăreanu din Braşov pentru suprataxa de 


40 Lei. 


Domnii 
care, deși au primit şi reținut revista timp îndelungat, îşi fac 
un titlu de mândrie din a sfida rugăminţile sau somaţiunile de 


plată ce li s'au adresat: 


Ardeleanu Romulus, înv.-dir., Brașov 


Banca Parsimonia, Bran 


Bercan Fabiu, judecător, T.-Mureșş 


Boriceanu Al. fost primar, Teliu 


1. V. 1930—1. VII. 1932 
1. V. 1931—1. 1. 1933 
1. VII. 1931—1. 1. 1934 
1. V. 1930—1. XI. 1932 


Butu 1., Satulung (Str. Găvruş 1393) = î 

Bota Gh., prof., deputat, Oradea 1. |. 1931—1. VII. 1933 
Cocorandu M., inginer, Urlaţi 1, V. 1931—1. 1. 1933 
Cotta Solomon, prim-pretor, Gheorgheni 1. V. 1930—1. VII. 1932 
Clipa Gh., Cernăuţi (Str. Mărășești 4) 1. XI. 1930—1. VII. 1932 
Comanescu Candin, propr., Alba-lulia 1. V. 1931—1. Î. 1934 


Crăciun V., Șimleul-Silvaniei 1. V. 1930—1. VII. 1932 
Crăciunel Î., Braşov pe doi ani 
Dr. Crişan Zah., notar public, Sighişoara E 
Dr. Crișmariu Oct., avocat, Timişoara pe lib ani 
Crăcuţ Dumitru, Teliu 1. V. 1930—1. VII. 1932 
Direcţ. lic. de băeţi, Beiuș pe doi ani 
5 » „Codreanu“, Bârlad pi e 
AI „din Sighet PI a 
:, „din Rădăuţi i a tă . 
»  Șe. com. sup. din Lipova de sd d id 
Drăgan Vas., fost primar, Vama Buzăului 1. V. 1930—1. [. 1932 ii 
Fătuleț Andr., comerciant, Ploești pe doi ani 
Goicea Andr., învățător, Hărman PE EA 
Dr. med. Gogonea Ax., Zârneşti 1. V. 1932— 1. 1. 1934 
Grădinar V., petrolist, Ploeşti pe doi ani 
Dr. Iosif loan, Rupea 1. V. 1931—t. XI. 1933 
losifescu 1. comerciant, Ploeşti pe doi ani 
Leucă Petru, preot, Satulung d case da 


Dr. Manu Emil, avocat, Bucureşti 1. V. 1930—1. XI. 1933 
Maniu |., fost proc. de bancă, Braşov 1. V. 1931—1. 1. 1933 


Marcăs Alex,, notar, Mărcuş 1. V. 1930 1. Hi. 1933 
Marian Liviu, dir. de liceu, Chişinău pe 2!|2 ani 

Martinovici C., prof. la Acad. com., Cluj 1. Il. 1931—1. VII. 1933 
Moșoiu Aurel, profesor, Ploești 1. VII. 1932—1. XI. 1933 
Mânzat Gh., protopop, Dej 1, 1. 1932-1 Ul. 1933 

+ 10 nr-e de revistă. 

Mâzgăreanu lon, Braşov 1. V. 1930-—1. 1. 1933 
Negoț Iosif, fost primar, Intors. Buzăului 1. V. 1930—1. VII. 1932 
Negru Sofronie, funcț. sup. Albina, Sibiu pe doi ani 


Vom continua şi vom repeta nume, oricât de supărătoare ar fi această. 
pagină, ca uitarea să nu-şi poată cerne cenuşa peste ele. 


ERRATA 


Rugăm îndreptarea următoarelor greșeli din nr-ul trecut: 
Pag. 343 rând 3 (de jos): privilegoi, în loc de: privilegio. 
» 3850 , 8 (de sus): eusiden, „ ,, i: eiusdem. 

355 Ordinea primelor 2 aliniate este intervertită. 


» 





Numărul acesta, cuo coală de tipar în plus, a apărut la 28. VIII. 1934. 


OBCU CLUJ 





MARIA DRĂGAN CABADAEF VASILE GOLDIȘ 


